
PRAEFATIO. 


Jiiet  omnino  in  jure  res  difficilis,  explicare  et  describere  ea,  quae  usque  ex  ultima  delata 
antiquitate  licet  etiamtum  in  u^u  fuerint,  quum  jam  viguerit  juris  scientia,  ita  tamen  ple- 
mmque  propter  vicissitudines  rerum  immutata  progredientihus  aetatibus  inveniuntur,  ut 
qualem  quando  quihus  ex  causis  originem  sumpserint  quaeque  principio  eorum  natura 
fuerit,  ohlivione  ohrutum  ad  liquidum  perduci  non  possit.  Neque  in  jure  Romano  aliter 
se  res  hahet.  Sane  excolmrunt  Romcmi  mature  admodum  eam,  qua  omnihus  antecellue' 
runt,  artem,  juris  scientiam.  Verum  non  fuit  Romanorum,  id  quod  neminem  fugisse 
arhitror,  minime  vero  classicorum,  quos  vocant,  juris  consultorum,  in  antiquitatem  investi- 
gandam  illustrandamque  quum  multum  conferre  lahoris,  tum  ingenium  praestans :  pessima 
sane  ratione  versati  sunt  in  ea  arte,  quum  Graeco  vocahulo  etymologiam  vocamus,  quae 
ars  in  antiquitatihus  atque  rehus  temporis  longitudine  involutis  tractandis  merito  utilissima 
hahetur  plurimumque  valet  ad  adumbranda,  cognoscenda,  intelligenda  ea,  quorum  e  vitae 
usu  jamdiu  sublatorum  mortua  est  in  hominibus  memoria.  At  nostrae  antiquissimarum 
Romanarum  rerum  cognitioni  maxime  obstat,  quod  remotiorum  fere  omnia,  plurima  poste- 
riorum  auctorum  scripta  iniquitate  temporum  perdita  ad  nos  aut  omnino  non  pervenerunt, 
aut  ita  mutila  et  corrupta,  ut  frustra  in  eruendis  recognoscendisque  veris  ipsius  scriptoris 
verbis  atque  sententiis  hominum  eruditissimorum  opera  consumatur. 

Itaque  mirandum  non  est^  eam  quoque  remy  quam  mihi  tractandam  sumpsiy  quum 
praesertim,  ut  inter  omnes  constaty  non  modo  antiquituSj  verum  etiam  imperatorum  aevo 
principem  quendam  in  jure  Romano  locum  ohtinuerity  tamen  quum  veri  similiter  ipsis  rei 
Romanae  primordiisj  certe  non  ita  multo  post  orta,  in  jure  aviem,  qu^d  Justinianus  im- 
perator  promulgavit ,  svhlata  sit,  propter  veterum  testim^niorum  inopiam  cognitionem 
habere  et  expHcationem  (Jifjicillimam.  Quam  oh  causam  quum  nostra  aetate  plurimi  viri 
magnis  et  sagacissimis  ingeniis  praediti  doctissimique  huic  rei  explorandae  operam  na- 
vaverint  maximam  —  quippe  ohlectationem  hahet  non  parvam  ipsa  rerum  ium  magna- 
rum,  tum  etiam  occultarum  indagatio  — ,  gravissimae  inter  illos  exstiterunt  controversiae 
et  dissensiones,  Attigerunt  eandem  praeter  ceteros  Niehuhrius  in  historia  Romana,  Puchta, 
Christiansenius ,  Schillingius  in  instituiionihus  suis,  WaLter,  Christiansenius ,  Danzius  in 
historiis,  quas  composuerunt,  juris  Romani,  Savigniu^  vero,  Car.  Selliv^,  Bachofeniv^, 
Huschkiu^  de  eadem  vel  de  parte  lihros  conscripserunt.  ^)  Post  haec  tam  multa  a  tot 
viris  illustribus  in  varias  partes  disserta  ad  hanc  eandem  materiam .  aggressus  in  rebus 
aut  novum  aut  certius  aliquid  juvenem  me  allaturum  paene  desperabam,  nec  essem  ausus 
lubricam  ingredi  viam  et  arduam,  nisi  praemio  invitatus  allectusque  in  hac  academia 
Christiana-Albertina  exposito.  Quae  viri  illi  de  re  proposita  senserint,  ea  referre  copiosius 
ac  diligenter  attenteque  examinare,  quum  huic  commentationi  angustiores  circumscripserit 
terminos,  instituti  mei  ratio  non  permittit;    breviter  indicare  satis  habeo. 


')  Savigny,  iiber  das  altmm.  Schuldreeht.      Bachofen,  da$  Nexutn,  die  Nexi  und  die  lei  Petiltia.      C.  Sell,  de 
jaris  Rom.  nexo  et  mancipio.     Htuchke,  das  Recht  dea  nexam  und  das  alte  rOm.  Schuldrecht. 

§  1- 

llLLihi  in  animo  est,  de  origine  scribere  et  natura  eorum,  quae  apud  veteres  Romanos 
per  aes  et  libram  agebantur.  Apud  antiquissimos  Romanos  pleraque  comperimus  vel 
omnia  fere  negotia  ad  juris  privati  rationem  aliquo  modo  pertinentia,  quae  quidem 
non  minime  essent  momenti,  per  aes  et  libram  facta  esse,  eam  consuetudinem  vi- 
guisse,  dum  libera  fuit  respublica,  mansisse  imperatorum  aetate,  nec  •  prius  quam  ab 
imperatore  Justiniano,  quum  jam  Romanum  non  esset,  sed  Graecum  imperium,  penitus 
esse  sublatam.  Hujus  rei  causam  rationemque  quaerentibus  hoc  fieri  non  potest  quin 
nobis  in  mentem  occurrat,  olim  quum  neque  argenteam  neque  auream  haberet  pecu- 
niam  necdum  aere  signato  usum  esse  aere  rudi  populum  Romanum,  quod  quura  alia 
ejus  solvendi  non  esset  copia,  appenderetur :  nec  illico,  quum  a  Servio  Tullio  rege 
pecudum  notis  aes  esset  signatum,  pondusque  et  cum  pondere  pretium  indicatum, 
libram  fuisse  supervacaneam,  propterea  tum  quod  signatum  aes,  initio  praesertim,  non 
sufficeret,  tum  quod  pondere  assium  saepius  mutato  quum  eadem  nota  signati  diversa 
quum  pondera  tum  pretia  habentes  simul  in  usu  essent,  qua  forma  essent  percussi 
non  facile  oculorum  obtutu  dignosceretur,  tum  denique  quod  etiam  finitimarum  civi- 
tatum  nummis  procul  dubio  Romani  uterentur,  ita  ut  Gajus  aereorum  nummorum  vim 
et  potestatem  non  in  numero,  sed  in  pondere  fuisse  non  dubitet  affirmare.  Et  aerea 
quidem  pecunia  tamdiu  usus  est  populus  Romanus,  quamdiu  mediae,  quam  hodie  vo- 
cant,  Italiae  finibus  imperium  continebatur,  cui  postquam  Pjrrrho  rege  devicto  magna 
accessit  Graecia,  a.  u.  485,  quinque  annis  ante  primum  bellum  Punicum,  argenteos 
coeperunt  nummos  cudere,  quibus  mox  aurei  accesserunt.  Per  totum  illud  tempus 
quotiens  pecuniae  summa  non  minima  solvenda  erat,  libra  adhiberetur  necesse  vide- 
batur.  Quod  et  compluria  verba,  ut  dispensatores,  expensa,  expensilatio,  compendium, 
dispendium,  impendia,  dependere,  libripendes  (militum  stipis  ponderandae  pensatores) 
testantur,  et  veteres  auctores  semel  et  saepius  affirmant.  ^) 

Hanc  ob  causam  quotiens  negotium  gerebatur,    cui   pecuniae   interveniebat  so- 
lutio,  ab  eo  negotio,  si  quidem  id  ageretur,  ut  non  referretur  ad  futurum  tempus,  sed 

*)  Agant   de    hac  re  naiDinaria  et  de  ratione  per  tratinam  solvendi  Plin.  H.  N.  XXl^III.,  3.      Yarro,    de  L.  L. 
V.,  169—174,  177,  182,  183.     Gaj.  L,  122.     Isidor.  orig.  XVI.,  17-19,  24. 

statim  conficeretur,  aes  pecuniae  vice  fungens  abesse,  non  poterat^  sed  pluribus  casibus 
libra  quoque  necessario  accedebat.  Inde  consequens  erat,  ut  emptio  venditio,  cujus  in 
pecunia  omnis  vis  et  potestas  est,  aes  et  libram  postularet,  si  ipsa  consensu  perfecta 
partes  pretium  repraesentari  intenderent.  Atqui  quae  fuit  veterum  Romanorum  in 
negotiis  contrahendis  summa  et  quasi  morosa  quaedam  cautio  circumspectioque,  men- 
tibus  nostris  anticipare  possumus,  eos  consentientes  de  re  emenda  vendendaque  cura- 
visse,  ut  res  empta  emptori,  venditori  pretium  statim  traderetur.  Patet  porro  nec 
mutuae  pecuniae  dationem  sine  aere  et  libra»  bene  potuisse  procedere.  Ea  vero  ne- 
gotia,  quae  nec  requirunt  nec  recipiunt  pecuniam,  nec  aes  et  libram  requirebant.  Et 
quum  argento  signato  pecunia  numero  constaret  ideoque  adnumeraretur,  nec  ampMus 
eam  appendere  attineret,  necessaria  esse  aes  et  libra  jam  omni  ex  parte  desierant. 
Nibilominus  etiam  posthac  multa  per  aes  et  libram  facta  esse  animadvertimus.  Nara 
praeterquam  quod  etiam  Gaji  temporibus  quibusdam  in  causis  obligationes  solutione 
per  aes  et  libram  tollebantur,  iis  adhibitis  mancipationum  peragebantur  solennia,  qua- 
rum  in  jure  Romano  usus  fuit  frequentissimus  et  magni  momenti.  Ac  per  mancipa- 
tionem  fiebant  quarundam  rerum  permutatio  et  donatio  et  dotis  coiistitutio,  quibus  in 
negotiis  pecunia  non  interveniente  aere  et  libra  nulto  tempore  opus  fuisse  satis  ap- 
paret.  Similiter  se  res  habebat  in  earundem  rerum  a  pristinis  dominis  ad  novos 
faciendis  translationibus  ex  causa  transactionis  vel  solutionis,  quae  eadem  mancipatione 
fiebant. 

Haec  suf&ciant,  quare  intelligatur,  aere  et  libra  Romanos  etiara  praeter  neces- 
sitatem  in  negotiis  gerendis  usos  fuisse,  verique  simile  vel  fere  certura  redditur,  ea 
solennem  quandam  rei,  quae  ageretur,  formam  praebuisse.  Et  raultis  rebus  apparebit, 
illam  dictionem  proprio  quodara  sensu  receptara  fuisse,  non  generatira  de  orani  aeris 
sive  pecuniae  aereae  pensione  usitatam.  Yerumtamen  dubium  fere  videri  nequit, 
quin  solennis  illius  formae  adhibendae  consuetudini  cum  veteri  pecuniae  per  trutinam 
appendendae  usu  conjunctio  et  quasi  cognatio  quaedam  intercesserit. 

§2. 

Eorum,  quae  per  aes  et  libram  fiebant,  origo  et  natura  explicatu  et  cognitu 
difficiles  sunt.  Etenim  eo  tempore,  quo  et  antiquitati  et  juris  scientiae  operam 
magnam  Roraani  dare  coeperunt,  vetus  illorura  eaque  insignis  species,  qua  sublata 
plebi  Romanae  Livius  (VIII.,  28)  refert  velut  aliud  initiura  libertatis  factura  esse,  du- 
dum  in  oblivione  jacebat  eamque  ob  causam  rarius  et  obiter  tantum  a  veteribus 
commemoratur,  neque  eorum  quidem,  quae  etiam  Gaji  tempore  fi^equentissimo  in  usu 
erant,  causam  veramque  naturam  externa  rei  specie  relata  in  iis,  quae  ad  nos  perlata 
sunt,  explicarunt.  Praeterea  perpauca  in  veterum  scriptis  universe  de  iis,  quae  per 
aes  et  libram  agebantur,  disputata  leguntur,  quae  leguntur,  parum  inter  se  convenientia. 


C^tiiftentrii'  fere  locis  apud  Varrdnem  de  L.  L.  VIL,  5,  105  et  apud  Festuin  s.  v. 
Nexntnr-"'-   •-■■;  ,,.:M....;,w*'i>i;^-  ;..   ■  .■-. 

*^*  Ki?-  Varro  L  c.  Nexum  ManiUti6  ecribit  omtie  quod  per  libram  et  aes  geritur,  in 
<luo  sint  oiancipia.  Mueius  quae  per  aee  et  libram  fiant,  ut  obligentur,  praeterquanl 
mancipio  detur.  Hoc  verius  ess^,  ipsum  verbum  ostendit,  de  quo  quaerit.  Nam  idem, 
quod  obligatur  per  libram,  nequc  suum  fit,  inde  nexum  dictum.  Liber,  qui  suas 
operas  in  servitutem  pro  pecunia  quadam  debebat,  dum  solveret,  nexus  vocatur,  ut 
ab  aere  obaeratus.  (Hoc  C.  Poplilio  vocare  Sillo  dictatore  sublatum  ne  fieret,  et 
onmis,  qui  bonam  copiam  jurarunt,  ne  essent  nexi,  dissoluti.) 

Festus  8.  V,  Nexura  est,  ut  ait  Gallus  Aelius,  quodcunque  per  aes  et  libram 
geritur,  idque  necti  dicitur,  quo  in  genere  sunt  haec ;  testamenti  factio,  nexi  dando 
(leg.  datio),  nexi  liberando  (leg.  liberatio). 

In  toto  Varronis  opere  permulta  occurrunt  menda.  Nec  noster  locus  iis 
vacat.  In  postremis,  quae  uncis  inclusi,  vitium  inesse  patet.  Sed  etiam  in  iis,  quae 
antecedunt,  quaedam  interpretibus  emendanda  esse  visa  sunt.  Acris  controversia 
agitatur  de  verbis  „praeterquam  mancipio  detur."  Pro  quibus  Niebuhrius  (in  hist. 
Rom.  I.  p.  640)  legendum  censuit  „praeter  quae  mancipio  dentur,"  ejusque  vestigia 
multi,  inter  hos  Odofredus  Muellerus,  Varronis  editor,  qui  in  Mus.  Rhen.  V.  p.  19S 
hanc  defendit  conjecturam,  tum  Scheurlius  (1.  1.  p.  9)  secuti  eunt.  Nuper  tamen 
Sellius  et  Bachofenius  codicum  scripturam  genuinam  esse  contenderunt.  Sed  Sellius 
inferioribus  offensus  verbis  ,,neque  suum  fit"  legendum  existimat  „nec  quod  suum 
fit,"  qua  in  emendatione  probanda  multus  est.  Necessitate  non  cogente  in  lectione 
codicum,  licet  a  plerisque  reprobata,  nihil  temere  esse  immutandum  ratus  praetulerim 
tamen  cum  Huschkio  in  libro  de  jure  nexi  (p.  32)  „praeterquom  mancipio  detur** 
perfacili  unius  literae  in  similem  mutatione,  qua  efficitur,  ut  sensus  sit  idem,  atque 
ex  Nicbuhrii  conjectura.  Quod  autem  Huschkius  reprehendit  verbum  „  obligentur," 
idque  mutare  vult  in  „obligetur**  aut  „obligemur"  aut  „obligemus,"  rationes  ejus  suf- 
ficere  non  videntur.     Partes  enim  hoc  loco  intelligi  possunt,  quae  obligentur. 

Jure  consuiti  illi,  quorum  Varro  refert  nexi  definitiones,  M'.  Manilius,  consul 
a.  u.  c.  505,  quem  Cicero  (de  orat.  L,  48)  vere  jurisconsultum  nominari,  quem  Pom- 
ponius  L.  2  §  39  de  O.  J.)  jus  civile  fundasse  dicit,  quique  saepius  in  veterum  scriptis 
occurrit,  Q.  Mucius  Scaevola,  pont.  max.,  consul  a.  u.  c.  659,  quem  Tullius  (de  orat. 
L,  39)  hominem  omnium  et  disciplina  juris  civilis  eruditissimum  et  ingenio  prudentia- 
que  acutissimum  dicit,  quem  Pomponius  (L.  2  §  41  eod,)  jus  civile  primum  constituisse 
tradit,  tum  Aelius  Gallus,  quem  libros  de  verborum,  quae  ad  jus  pertinent,  signifi- 
•  catione  conscripsisse  scimus  (Gell.  XVI.,  5,  L.  157  de  V.  S.)  merito  inter  juris  anti- 
quitatisque  peritissimos  habendi  sunt,  qui,  dum  libera  erat  respublica,  floruerint. 
Quapropter  si  quis  eos  inter  se  conciliare  studendum  esse  putat,  quum  praesertim 
prope    aequales    fuerint,    est    aliqua   rei    ratio.      Verumtamen    eorum   auctoritate  non 

moveor,  ut  cum  Sellio  (p.  19)  summo  studio  omnibusque  viribus  enitendum  esse  cen- 
seam,  ut  demonstretur,  nullam  esse  illarum  sententiarum  discrepantiam,  sed  potius 
cum  Huschkio  cavendum  esse  arbitror,  ne  has  definitiones  veterum,  qui  eo  vixerint 
tempore,  quo  jurisprudentia  minime  esset  adulta,  sed  recens  nata,  pluris  faciamus. 
Nam  si  animo  non  praeoccupato  explicationes  illas  compararimus,  non  poterimus 
quin  easdem  inter  se  repugnare  dicamus.  Etiam  si  codicum  scripturam  sequimur, 
dicendum  est,  Mucium,  Varrone  approbante,  nexa  esse  affirmantem,  quae  per  aes  et 
libram  fiant,  ut  partes  obligentur,  a  Manilio  et  Aelio  Gallo  discrepare,  quum  facile 
sit  probatu,  minime  omnia  eo  consilio  facta  esse,  ut  obligatio  constitueretur.  Quin 
scimus  facta  esse,  quibus  obligationes  tollerentur.  Sin  vero  aut  Huschkii  aut  Nie- 
buhrii  emendationem  probamus,  Mucius  aperte  et  definite  omnia  mancipia  nexo  de- 
trahit.  Et  ipse  Manilius,  quid  de  nexo  statuendum  sit,  dubitare  videtur,  mancipiaque 
proprie  non  esse  in  nexorum  numero  putare.  Alioquin  enim  causa  non  fuit,  cur 
nominatim  de  mancipiis  diceret,  ea  nexa  esse.  lilud  autem  argumentum,  quo  plerique 
interpretes  nisum  putant  Varronem  (quippe  homini  erudito  atque  verborum  usque 
vim  intuenti  arridebat)  in  Mucii  discedere  sententiam,  nexum  a  nec  suo  dictum  esse, 
perabsurdum  est  nec  dignum,  quod  verbo  uno  refellatur.  Sellius,  quo  suae  funda- 
mentum  pararet  sententiae,  verborum  Varronis,  sicut  modo  allatum  est,  emendationem 
excogitavit,  qua  simul  Varronem  et  defenderet  et  purgaret.  Ea  mutatione  totiusque 
loci  in  patrium  sermonem  conversione  alii,  ut  censor  ejus  Gloedenius  in  Schneideri 
annal.  crit.  1845  p.  394  recte  observavit,  sententiam  attribuere  non  dubitat,  qua  in- 
sulsior  non  facile  invenitur,  quae  ne  cogitari  quidem  potest.  Fingitur  enim  Varro 
refellere  eum,  qui  existimet,  nexum  inde  dictum  esse,  quod  suum,  id  est  dominium 
fiat.  Trahit  porro  Sellius  (^p.  25)  in  vertendo  loco  pronomen  „idem"  ad  vocabulum 
praecedens  „verbum,"  quum  conjungendum  sit  cum  sequentibus  „quod  obligatur  per 
libram."  Ex  Varronis  enim  mente  id,  quod  obligatur  per  libram,  nexum  dicitur, 
idque  ex  ipso  verbo  sequi  affirmat.  Et  recte  atque  jure  ille  quidem.  Nam  si  verbi 
nexi  vim  intuemur,  neminem,  qui  lingua  Latina  imbutus  est,  fugere  oportet,  nectendi 
verbum,  a  quo  est  dictum  nexum,  idem  prope  esse  ac  ligare  vel  obligare.  De  hac 
tamen  vocabuli  notione  non  omnes  consentiunt,  atque  etiam  nostra  aetate  inventi 
sunt,  qui  nexum  idem  esse  vocabulum  atque  negotium,  aut  qui  nexum  a  nec  suo 
dictum  esse  opinarentur.  Hanc  posteriorem  opinionem  qui  amplectuntur,  teste  utuntur 
Varrone,  qui  reprobant  in  eum  invehuntur,  qui  tam  perversam  derivationem  prodide- 
rit,  quam  Hugo  in  hist.  jur.  Rom.  p.  282  detestabilem  vocat.  Est  sane  rejicienda, 
sed  non  perspicio,  cur  eo  nomine  Varro  tantopere  vituperetur,  quem  tale  quid  cogi- 
tasse  satis  probatum  non  est.     Qui  mea  sententia  hoc  exprimere  vuit,  nexum  inde  ^) 

')  Ab  obligando.  „Inde''  igitar  particuia  conjungenda  est  cum  ,,obligatur/'  non  cum  ,,neque  suum/'  Tum  non 
oportet  hoc  loco  Varronem  increpare,  quamvis  licet  jure  Scaliger  exclamare  soieat :  desinat  ineptire  Varrol  Ncc  Sellii 
emendatione  opus  est,  qua  reprchensio  evitetur. 


esse  dictum,  quod  res  aut  persona  tantummodo  obligetur  (sive  nectatur),  non  auteiHy 
quemadmodum  in  mancipiis,  in  dominium  potestatemve  alius  transferatur.  Consequitur 
hoc  ex  iis,  quae  inferius  leguntur,  ubi  „Liber,  inquit,  qui  suas  operas  in  servitutem 
pro  pecunia  quadam  debebat,  dum  solveret,  nexus  vocatur."  Nexus  igitur  vocatur, 
quia  alteri  tantum  obligatus,  non  ejus  factus  est,  ut  fit  in  mancipio.  Similiter  apud 
antiquos,  Festo  s.  v.  Nexum  teste,  nexum  aes  dicebatur  pecunia,  quae  per  nexum 
obligatur.  Nam  etsi  illud  aes  sine  dubio  accipientis  fieret,  solebant  ita  dicere  veteres, 
quia  quum  debitor  ad  rependendum  aes  libra  et  aere  acceptum  obligatus  esset,  ipsum 
aes  quodammodo  ejus  non  esse,  sed  creditoris  raanere  videbatur. 

Quae  quum  ita  sint,  quum  in  illis  veterum,  quibus  nexum  explicare  student, 
repugnantia  insit,  quumque  igitur  inter  juris  antiquitatisque  peritos  ejusdem  prope 
aetatis  de  nexi  notione  et  ambitu  controversia  agitata  sit,  non  alienum  videretur,  si 
locos  illos  potius  explicandos  esse,  quam  rem  explicare  rati  missos  faceremus.  Atta- 
men  hoc  ex  iisdem  discere  videmur,  omnia  per  aes  et  libram  gesta  nexo  et  mancipio 
comprehensa  esse,  nec  nostra  aetate,  quum  inter  homines  doctos  de  vera  nexi  et 
mancipii  inter  se  ratione  magna  varietas  nata  sit,  quum  Savignius  (p.  8)  et  Scheurlius 
(p.  9)  nexum  genus,  ejus  speciem  mancipium  esse  arbitrentuf,  Walter  (p.  587)  nexum 
negotium  esse  existimet,  quo  res  mancipio  detur,  Sellius  (p.  25)  neque  nexum  sine 
mancipio,  neque  mancipium  sine  nexo  cogitari  posse,  nec  tamen  utique  eadem  esse 
censeat,  Bachofenius  (p.  14)  et  Huschkius  (p.  32),  sed  iidem  inter  se  discrepantes, 
tum  in  mancipio  nexum  inesse  statuant,  quum  obligatio  inde  nascatur;  nec  nostra 
aetate  dico,  quisquam  inventus  est,  qui  negaverit,  tam  in  nexo  quam  in  mancipio  aes 
et  libram  esse  adhibita,  nec  qui  ea  contrahendi  forma  praeter  nexum  et  mancipium 
etiam  alia  negotia  gesta  esse  affirmarit.  Unus  Huschkius  monet  (p.  48),  nexi  libera- 
tionem  apud  Festum  s.  v.  Nexum  commemoratam  nec  mancipium  esse,  nec  nexum 
dice  posse,  quum  eo  peragatur  consilio,  ut  nexi  obligatio  sive  nexum  toUatur.  Sed 
hanc  ipsam  ob  causam  cum  nexo  arcte  conjuncta  est. 

§  3. 

Erunt  igitur  nobis  de  origine  et  natura  eorum,  quae  per  aes  et  libram  ageban- 
tur,  tractaturis  nexum  et  manciplum  consideranda.  Utriusque  jam  legem  XU  tabula- 
rum  mentionem  fecisse  constat  his  verbis:  „Quum  nexum  faciet  mancipiumque,  uti 
lingua  nuncupassit,  ita  jus  esto."  *)  Hic  quia  concurrunt,  idcirco  discerni  videntur. 
Nec  Scheurlio  (p.  10)  assentiendum  puto,  qui  veteribus  in  legibus  crebro  verba  idem 
denotiantia  vel  quorum  unum  altero  comprehendatur,  conjuncta  inveniri  ratus  legera 
intelligit,  quasi  scriptum  esset :     Quum  nexura  faciet,    inprimis  raancipium   rel.      Duo- 

*)  Festus  s.  V.     Nancupata.     Cic.  dc  orat.  I.,  57. 

jdecim  tabulas  ita  locutaa  esse  persuadere  mibi  non  poesTun,  nec  aliunde  id  probMi 
posse  puto.  Et  si  verboTum  nexi  et  maneipii  notionem  propriam  oonflideramufir, 
necesse  est  dieamus,  ea  quam  maxime  diversa  esse.  Atqui  si  instituti,  juris  praeser- 
tim  Romani^  originem  et  naturam  investigare  et  indagare  m  aniifto  est,  optima  d«( 
esse  videtur  vocabuli,  quo  significatur,  vis  et  potestas,  quae,  qUonlam  et  verbui»  et 
jus  in  ipso  qui  iis  utitur,  populo  ortum  in  eodem  crerit  adolevitque,  veram  notionem 
atque  naturam  necesse  est  exprimat.  Quodsi  verbi  maneipii  vim  inquiramus,  nomen 
boc  a  manu  et  capiendo  dictum  esse  et  veteres  semel  et  saepius  affirmant,  nec  est 
cur  a  nobis  in  dubium  vocetur.  £t  dicuntur  mancipia,  etiam  in  jure  Justinianeo, 
bomines,  qui  libertate  carent.  Quos  servos  appellant  Romani,  quum  de  conditione 
eorum  sive  in  civitate  sive  in  jure  agitur,  famulos,  quum  considerantur  ut  pars  fami- 
liae  patrisfamilias  potestati  subjecta,  mancipia  vero  quum  quasi  merx  habentur,  quae, 
ut  alia  merx,  emptione  venditione,  donatione,  permutatione  comparatur  et  alienatur. 
Est  autem  servis  nomen  inditum  mancipiorum,  quia  apud  antiquas  gentes  bomines 
manu  capti  ab  hostibus  utique  in  servitutem  redigebantur,  imde  ipsa  servitus  originem 
traxisse  reperitur.  Alia  significatione  mancipium  sive  causa  mancipii  est  status  libero- 
rum  hominum,  quo  tametsi  servi  non  sunt,  servorum  tamen  loco  habentur :  quippe 
ceciderunt  in  eum  statum  venditione  quadam  servorum  simili  in  alius  potestatem 
translati.  Hoc  mancipium  iis  temporibus,  quibus  apud  Romanos  floruit  juris  disciplina, 
in  usu  fuisse  animadvertimus,  in  jure  autem  Justinianeo  jam  non  commemoratur. 
Remotiore,  sed  etiam  Ciceronis  aetate  sensu  simili  idem  fere  valebat,  atque  dominium, 
cique  mancipio  nonnunquam  opponitur  fiructus  et  usus.  ^)  Quaeri  autem  potest,  fiieritne 
diversum  a  dominio,  quod  vocabulum  hac  saltem  significatione  posterius  in  usum 
venit,  et  qua  in  re  diversum  fuerit,  et  num  fortasse  fuerit  dominium  ex  jure  Quiritium, 
id  quod  verisimilitudinem  habet.  Quarta  denique  notione  mancipium  est  actus  solen- 
nis,  qui  per  aes  et  libram  geritur  eamque  ob  causam  a  nobis  contemplandus  est. 
Eo  perfecto  aut  mancipium  illud,  quod  est  dominium  ex  jure  Quiritium,  transfertur, 
aut  liberi  homines  in  illud,  quod  est  quasi  quaedam  servitus,  mancipium  deveniunt. 
Isque  actus  solennis  imperatorum  aetate,  velut  apud  Gajum  et  Ulpianum,  plerumque 
vel  unice  appellatur  mancipatio.  Nam  mancipium  hoc  nihil  aliud  est,  quam  vetustior 
forma  vocabuli  mancipationis.  ^)  Id  mancipium  patet  tam  Manilio  et  Mucio  ante 
oculos  ^isse,  quam  in  lege  XII.  tabularum  intelligendum  esse.  Haec  ultima  procul 
dubio  prima  est  mancipii  significatio.  Nam  si  uno  vocabulo  et  actio  quaedam  et  id, 
quod  actione  efficitur,  designatur,  illa  significatio,  ut  ipsa  actio  effectum  praecedit, 
utique  prior  est,  quum  propria  sit,  altera  translata.  '^)  Quam  ob  causam  quoniam  a 
manu  et  capiendo  mancipium  cst  appellatum,  dubium  non  est,  quin  actio,    qua  manu 

»)  Cic   VII.  29.    Lucrei.  III.  984.    Cic.  Harasp.  7.  ad  All.  VIII.  II.     Sen.  epist.  75. 

*)  Mancipium  sive  mancipalio  dicilur  etiam  interdurn  mancipatas,  ut  apud  Plin.    H.  N.  IX.  35. 

^)  Similis  ratio  est  exempii  gratia  in  verbis  aucupii  et  auspicii. 

aliquid  caperetur,  originem  vocabulo  dederit,  non  id,  quod  actione  efficeretur.  Hoc 
enim  translatione  tantum  mancipium  est  vocatum.  Quae  si  animo  colligimus,  man- 
ci^^m,  quum  &d  agendum  refertur,  tantummodo  proprietate  quadam  solennem  aere 
ei  libra  gestam  actionem  denotat,  quum  omnis  actio,  qua  quid  manu  capimus,  man« 
cipium  et  appellari  possit  et  a  priscis  Romanis,  ut  conjicio,  appellata  sit,  ita  ut  man- 
oipio  inprimis  actio,  <{U»  ex  hostibus  homines  resque  capiebant  Romani,  significaretur. 
;  »*.;i  Haec  de  matncipii  verbi  notione.  De  nexo  jam  dictum,  vim  ejus  esse  eandem 
fere,  quae  verbi  ligandi  et  obligandi.  Et  qui  juris  Romani  peritus  est,  non  dubito 
quin  animadverterit  imperatorura  certe  temporibus  nexo  sive  nexu  arctius  quoddam 
obligationis  vinculum  indicari,  ita  ut  aut  res  aut  persona  in  ejus,  cui  obligata  est, 
potestate  quouodammodo  esse  vel  certo  casu  futura  esse  intelligatur,  atque  idcirco 
proprie  dici  de  pignore.  Hanc  vero  nexi  potestatem  in  veteri  nexo,  quod  appellare 
quidam  solent  nexum  ob  aes  alienum,  praecipue  invenimu»:  eo  modo  nexos  in  ser- 
vitutem  quandam  abductos  a  creditoribus,  vinctos  et  clausos  fuisse  non  paucis  vete- 
rum  testimoniis  comprobatur.  Verbi  vi  et  potestate  generatim  perspecta,  si  sitne  vel 
potius  contineatne  nexum  negotium  aliquod  quaerimus,  ut  obligatio  contrahatur,  quo- 
niam  eo  verbi  notionem  vel  maxime  tendere  animadvertimus,  si  id  ante  omnia  posci- 
mus,  videmur  hoc  jure  nostro  quodammodo  postulare.  Quodsi  observamus  negotium 
per  aes  et  libram  actum  obligationem  eanderaque  aere  et  libra  contractam  continere, 
ea,  quum  persertim  et  Manilius  et  Aelius  Gallus  omnia  per  aes  et  libram  gesta  nexo 
vindicent,  nexi  obligatio  dici  posse  videtur,  licet  Mucius  et  mancipia  omnino  nexo 
subtrahens  et  insuper  requirens,  uti,  quod  per  aes  et  libram  geritur,  id  obligationis 
contrahendae  causa  fiat,  aliud  statuere  videatur.  Sin  vero  obligatio  per  aes  et  libram 
nulla  gignatur,  tum  neque  nexum  negotium,  si  recte  loqui  volumus,  appellari  licet, 
quamvis  licet  apud  veteres  nonnunquam  abusione  ita  nominetur.  In  raancipio  contra 
requiremus,  ut  actu  per  aes  et  libram  manu  capiatur,  quod  qui  accipit,  si  res  est, 
suum  faciat,  si  persona,  in  suara  redigat  potestatera.  .  Verurataraen  ipsum  hoc  manu 
capere,  sicut  videbimus,  si  non  inde  ab  initio,  at  recentius,  latius  patuit. 

De  nexo  et  mancipio  jam  XII.  tabulas  locutas  esse  novimus.  Neque  iis  sunt 
introducta,  ut  ex  ipsa  lege  concludere  possumus.  Et  Paulus  in  Fragm.  Vat.  §  50. 
confirmari  mancipationem  dicit  lege  XII.  tabularum,  satis  indicio,  eam  antea  in  usu 
fuisse.  Utruraque  igitur  ex  antiquitatis  reraotissiraae  tenebris  descendit,  nec  apparet 
ratio,  qua  adducamnr,  ut  alteri  priorera  originera  vindicemus.  Quocirca  quoniam  via 
et  ratione  procediraus  a  rebus  raagis  cognitis  vel  cognitu  facilioribus  proficiscentes, 
quo  ad  reconditas  viara  aperiaraus,  optiraura  duco  priori  loco  de  mancipio  verba  fa- 
cere,  cuju»  explicationem  fontes  uberius  affluentes  faciliorem  futuram  proraittere  vi- 
dentur.  Hujus  mancipii  sive  mancipationis  priusquam  originem  causasque  exploremuo, 
utile  erit,  ipsius  actus  forraam,  partes,  usura,  quales  a  Gajo  inprimis  et  Ulpiano  re- 
feruntur,  sub  uno  aspectu  posuisse. 

§4. 

Mancipationem  Gajus  (l.  113, 119)  imaginariam  quandam  appellat  venditionem, 
venditor  mancipare  vel  mancipio  dare,  emptor  mancipio  accipere  dicitur.  In  ea  emp- 
tione  venditione  adhibitis  civibus  Romanis  puberibus  quinque  testibus  et  libripende, 
emptor  rem,  si  mobilis  est,  vel  hominem  mancipandum  tenene  verba  haec :  „Hunc 
ego  hominem  ex  jure  Quiritium  meum  esse  ajo,  isque  mihi  emptus  esto  hoc  aere 
aeneaque  libra"  locutus  libram,  quam  libripens  tenet,  aere  percutit  idque  aes  dat  ei, 
qui  mancipat,  quasi  pretii  loco.  Quodsi  praedium  mancipandum  est  vel  servitus,  in 
absentia  res  peragi  potest  et  plura  simul  mancipari,  dum  mobiles  res  non  plures 
uno  tempore  mancipari,  quam  quot  manu  capi  possunt.  ®) 

Mancipatioenm  plurimae  res  non  recipiunt,  quibus  mancipandis  nihil  agitur. 
Hae  res  nec  mancipi  vocantur,  contra  res  mancipi,  quae  per  mancipationem  trans- 
feruntur.  Sunt  autem  res  mancipi  praedia  in  Italico  solo,  tam  urbana,  quam  rustica, 
jura  praediorum  rusticorum,  velut  iter,  actus,  via,  aquaeductus  (urbanorum  non  item), 
servi  et  quadrupedes,  quae  collo  dorsove  domantur,  quales  sunt  equi,  boves,  asini, 
muli ;  elephanti  tamen  et  cameli,  licet  hi  quoque  jumentorum  operam  praestent,  nec 
mancipi  sunt.  ®)  Gajus  memorat  controversiam  agitari  inter  duas  scholas,  utrum 
rebus  mancif  i  jumenta  et  armenta  ratione  nascendi  adscribantur,  an  domita  ea  vel 
eam  aetatem,  qua  domari  soleant,  nacta  esse  oporteat.  IUud  Sabiniani,  hoc  Procu- 
liani  putabant.     Ulpianus  talis  controversiae  mentionem  non  facit. 

Praeter  has  res  mancipi  liberac  personae  mancipantur,  dummodo  sint  potestati 
alius  vel  juri  simili  subjectae.  Sui  juris  enim  personas  mancipio  dari  posse  nemo 
veterum  dicit.  Itaque  mancipio  dantur  tum  filiifamilias,  quibus  per  mancipationem 
illud  mancipium,  quod  servitutis  loco  est,  aut  constituitur  aut  mutatur,  tum  feminae, 
quae  mancipatione  vel,  ut  hic  appellatur,  coemptione  in  manum  mariti  conveniunt, 
nisi,  quod  serius  a  prudentibus  inventum  est,  fiduciae  causa  fit  coemptio  ad  evitanda 
quaedam  incommoda  ex  sexus  ratione  oriunda,  velut  testamenti  faciendi  aut  tutoris 
reponendi  gratio.  Coemptio  autem  a  ceteris  mancipationibus  non  parum  differt,  in 
verbis  praesertim,  quibus  utuntur. 

Est  praeterea  mancipi  faniilia,  quam  testamento  per  aes  et  libram  paterfamilias 
mancipio  dat  familiae  emptori.  Quo  testamento  non  mancipatur,  quae  res  nec  man- 
cipe  est  eamque  ob  causam  in  jure  tantum  cedi  potest,  hereditas,  quippe  viventis 
nulla  est,  verum  universitas  personarum  rerumque  juri  testatoris  subjectarum.  Ea 
univcrsitate,  cui  familiae  nomen  est,  etiam  ipse  paterfamilias  continetur,  eamque  ob 
causam,   tametsi    alia  neque  persona  neque  res  mancipi  ulla  insit,  utique  mancipi  est. 

')  Gaj.  I.  121.     Ulp.  XIX.  6. 

»)  Gaj.  I.  120.     II.   15,  16.     Ulp.  XIX.  I. 

• 
Quoniam  vero  in  testamento  faciendo  non  id  agitur,    ut  patrimonium  testatoris  statim 

ad  heredem  transeat,    sed  ipsius  maneat  usque  ad  mortem,    idcirco    inter  mancipatio- 

nem,  quae  testamenti  ordinandi  causa  peragitur,  et  ceteras  magna  intercedit   diflferen- 

tia,    propterea    quod    familiae    emptor   mancipio  accipiens  non  potest  dicere  familiam 

esse  suam  ex  jure  Quiritium.      Verba  solennia,    quae  familiae  emptorem  loqui  accipi- 

mus,  apud  Gajum  II.  104,  sed  quum  lacuna  explenda  sit,  varie  a  viris  doctis  leguntur. 

Malim    legere    locum,    qualem   Lachmannus   restituit :     „Familia  pecuniaque  tua  endo 

mandatelam  tutelam  custodelamque  meam,    quo  tu  jure  testamentum  facere  gossis  se- 

cundum  legem  publicam,   hoc   aere  aeneaque  libra  esto  mihi  empta."      In  hac  manci- 

patione    celebranda    is    quoque,    qui    mancipio    dat,    testator,    verba   certa  pronuntiat. 

Qui  aeris  particula  a  familiae  emptore  accepta  tabulas  testamenti  tenens :     „Haec  ita, 

ait,  ut  in  his  tabulis  cerisque  sripta  sunt,   ita  do,  ita  lego,  ita  testor,    itaque  vos  Qui- 

rites,  testimonium  mihi  perhibetote."  Et  haec,  ut  Gajus  et  «Ulpianus  referunt,   vocatur 

nuncupatio. 

His  positis  quum  de  ritu   mancipationis,    tum    de    usu    iis    temporibus,    quibus 

jure  consulti  maximi  scripserunt,  jam  hoc  loco,   priusquam  ad  initia  mancipationis  in- 

daganda  aggrediamur,  pauca  summatim  de  indole  ejus  et  potestate  constituenda  sunt. 

Dum  stipulationibus  et   pactis  secundum  principia  juris  Romani    nisi    traditione    con- 

secuta    non   transferuntur,    mancipatione    perfecta  res  mancipata,    si    quidem  dominus 

fuit,  qui  dedit,  ipso  jure  accipientis  fit,   nec  traditio  ultra  est  necessaria.      Idem  quod 

mancipatio,    efficit  in  jure  cessio.      Cujus  usus  quibusdam  rebus    latius    patet,    quum, 

ut  omnes  res  corporales,  exceptis  praediis  provincialibus,  ita  etiam  incorporales,  velut 

jura  praediorum,  tam  urbanorum,   quam  rusticorum,   ususfructus,    hereditas,    tutela  le- 

gitima  (non  tamen  obligationes)  in  jure  cessionem  recipiant,  quibusdam,    quum  neque 

causa  mancipii  neque  manus  per  eam  constitui,    neque  testamentum    fieri    possit,    an- 

gustiore  ambitu  continetur.     Quaestio  oritur,  qua  re  factum  sit,  ut  ne  dicam  de  rebus 

incorporalibus,    in    corporalibus    multis    raancipatio  non  similiter  atque  in  jure  cessio 

locum  habuerit.     Quae  quaestio  cum  ea  de  origine  mancipationis  arcte  cohaeret. 

§  5. 

De  origine  ipsius  mancipationis  pauci  scriptores  tractarunt,  permulti  de  diflfe- 
rentia  rerum  raancipi  et  nec  mancipi  ejusque  causis.  Qui  plerumque  non  animadver- 
terunt,  finem  sibi  propositum  se  adepturos  non  esse,  nisi  quibus  ex  causis  orta  sit 
mancipatio  et  quaraobrem  mancipatio  fuerit,  perspexissent.  Mira  est  sententiarum  de 
rebus  mancipi  et  nec  mancipi  prolatarum  diversitas.  Quas  omnes  referre  atque  ex- 
cutere  longum  est.  Quare  satis  habeo,  quae  r^centiores  auctores  hac  de  re  senserint, 
breviter  exponere.  ^®) 

'")  Ger.  Meermann,  de  rebas  manc.  et  nec  mancipi.  —   Manhayn,  iiber  den  Vrsprung  und  die  Bedeutung  der 
rcs  m.  und  nec  m.  im  alten  rOm.  Recht.  —   Danz,  Lehrbuch  der  Getch.  des  rim.  Rechts,  I.  p.   192  seqq. 

Multi  rerura  mancipi  numerum  olim  majorem  fuisse  existimant,  nec  defuerunt, 
qui  quum  persuasum  sibi  haberent,  initio  apud  Romanos  sola  traditione  nullarum 
rerum  dominia  mutari  potuisse,  sed  utique  opus  fuisse  actu  civili,  velut  mancipione 
aut  in  jure  cessione,  omnes  res,  quae  quidem  traditionem  reciperent,  mancipi  fuisse 
defenderent  ^  ^ )  Propositionis,  qua  potissimum  nituntur,  antiquitus  dominium  nisi  aut 
per  actum  civilem  aut  usucapione  accedente  acquiri  non  potuisse,  ut  probatio  difficilis 
est,  ita  difficilis  refutatio.  Argumenta,  quibus  adductus  in  rebus  nec  mancipi,  ut  in- 
feriore  aetate  atque,  sicut  videtur,  omnino  Ciceronis  tempore,  ita  jam  principio  tradi- 
tionem  ex  justa  causa  suffecisse  puto  ad  dominium  transferendum,  infra  afferam. 
Hanc  meam  opinionem  qui  comprobat,  non  facile  is  ad  illam  sententiam,  olim  rerum 
mancipi  genus  multo  latius  patuisse,  accedet.  Duae  enim  res  rerum  mancipi  propriae 
erant,  quibus  a  nec  mancipi  rebus  differebant,  una,  quod  recte  non  acquirebantur, 
nisi  actione  civili,  velut  m^ncipatione,  in  jure  cessione,  adjudicatione,  qua  deficiente 
usucapio  accederet  necesse  erat,  altera,  quod  solae  per  mancipationem  transferri  po- 
terant,  quae  in  ceteris  nullam  vim  habebat.  Nam  Gajus  (II.  29)  jura  praediorum  urbanorum 
in  jure  tantura  cedi  posse  ait,  rusticorura  vero  etiara  mancipari.  Quibus  aperte  negat  servi- 
tutes  praediorum  urbanorum  ut  res  nec  mancipi  mancipari  posse.  Hoc  tamen  exemplum, 
quura  servitutes  res  sint  incorporales,  solura  satis  non  est.  Sed  sufficiens  hujus  rei  argu- 
mentura  praebet  tura  Ulpianus  (XIX.),  qui,  ut  traditionera  propriam  rerum  nec  mancipi, 
ita  mancipationem  propriam  appellat  speciem  alienationis  rerum  mancipi,  non  autem, 
ut  in  jure  cessionem,  usucapionera,  adjudicationem,  legera  —  de  quibus  oranibus  hoc 
nominatim  dicit  —  comraunem  et  rerum  raancipi  et  nec  mancipi  alienationem,  tum 
Cicero  in  Top.  c.  10,  qui  Finge  mancipio  aliquera  dedisse,  inquit,  id  quod  mancipio 
dari  non  potest.  Num  id  ejus  factura  est,  qui  accepit  ?  aut  nura  is,  qui  dedit,  ob 
eam  rem  se  uUa  re  obligavit  ?  Quae  verba  Boethius  ad  h.  1.  recte  interpretatur  lo- 
quentia  de  rebus  nec  mancipi  mancipatis.  Quas  ob  causas,  qui  res  apud  jure  con- 
sultos  classicos  nec  mancipi  vocatas  jam  olim  sola  traditione  (si  quidem  eae  essent, 
quae  admitterent  traditionera)  alienari  acquirique  potuisse  existimat,  easdem  tunc 
mancipi  fuisse  non  arbitrabitur,  propterea  quod  una  res  rerum  mancipi  propria,  quod 
actione  civili  transferendae  erant,  oraniraodo  in  iis  desideratur,  nec  alterius  ratio  pro- 
babilis  reddi  potest,  quoniani  inteUigi  nequit,  quapropter,  quae  antea  potuerint,  non 
tamen  debuerint,  posterius  ne  potuerint  quidem  mancipari.  Sed  etiam  si  quis  has 
res  antiquitus  non  potuisse  traditione  legitime  comparari  defendat,  censeat  tamen 
easdem  mancipi  fuisse,  forsitan  causas  probabiles  is  afferre  poterit,  cur  necessarii  esse 
mancipatio  ceterique  actus  civiles  desierint  —  non  repugno  — :  quamobrem  vero 
postea  ne  potuerint  quidem  mancipatione  transferri,  id  expUcatione  adhuc  indiget, 
quum  ex  necessitate  mancipandi  remissa  nequaquam  sequeretur,  ut  jam  mancipationem 
non  reciperent,    quura    praesertim    in    jure    cessio  etiara  in  rebus  nec  mancipi  locura 

")  Ballhorn-Rosen,  iiber  domiDium.  p.  83  seqq. 

haberet.  Haec  autem  ratio  etiam  ceteris  obstat,  qui  minime  omnes  res  mancipi 
ftiisse  dicunt,  tamen  mancipationi  in  veteri  jure  latiorem  usum  vindicant  eo,  quem 
veteres  auctores  fuisse  referunt. 

Niebuhrius  in  hist.  Rom.  I.  p.  503  quum  sibi  persuasum  habeat  res  mancipi 
eas  fuisse,  quae  cujus  ex  jure  Quiritium  essent,  quaeque  in  censum  referrentur,  tum 
opinatur  antiquioribus  temporibus  etiam  argentum,  aurum,  pecudes  minores,  velut 
oves,  capras,  et  fortasse  omnes  res,  quas  quis  vere  suas  haberet,  non  tantum  pos- 
sessione  a  republica  vel  patrono  concessa  teneret,  mancipi  fuisse  :  aes  quin  fuerit, 
dubium  ei  omnino  non  videtur.  At  posterius  certe  nihil  obstabat,  quominus  etiam 
res  nec  mancipi  civis  Romani  ex  jure  Quiritium  essent,  quamvis  civili  jure  ejus  non 
factae,  sed  jure  gentium,  nec  causa  apparet,  cur  olim  rem  habuisse  se  aliter  arbitre- 
mur.  Putat  Niebuhrius  res  mancipi  esse  res  mancipii,  mancipi  enim  esse  genitivum 
contractum,  mancipii  res  fiiisse  eas,  quas  quis  haberet  in  mancipio  suo  id  est  in 
legitimo  dominio  vel  ex  jure  Quiritium.  Res  mancipi  igitur  ex  Niebuhrii  sententia 
idem  valerent,  atque  res  dominii  legitimi  vel  ex  jure  Quiritium.  Mancipi  esse  geni- 
tivum  contractum,  jam  ante  Niebuhrium  plures  monuerunt,  velut  Vossius  (de  arte 
gramm.  III.  46),  Salmasius  (de  usur.  c.  8),  Perizonius  (ad  sanct.  Min.  IV.  c.  4  n.  12), 
atque  Schultingius  in  jurispr.  Antejust.  p.  619  hic  in  mancipio,  ut  Niebuhrius,  videt 
dominium  verum,  jure  civili  probatum.  Sed  haec  sententia,  quamquam  nihil  moror, 
quominus  res  mancipi  sint  res  mancipii,  mihi  videtur  falsa  esse.  Etenim  mancipium 
hoc  haud  dubie  sensu  vetustissimo  ad  agendum  referri  oportet,  ad  actionem  igitur, 
qua  res  acquiratur«  Itaque  quum  mancipii  nomine  proprie  vocatus  est  actus  solennis 
per  aes  et  libramPres  mancipii  sive  mancipi  eae  fuerunt,  quae  per  aes  et  libram  et 
possent  et  quodammodo  deberent  transferri.  Quod  autem  Niebuhrius,  sicut  etiam 
Vangerowius  in  libro  de  Latinis  Junianis  (p.  79)  res  mancipi  eas  fuisse  existimat, 
quae  in  censum  referrentur,  omnes  res  corporales  in  censum  referebantur,  tametsi 
non  cssent  mancipi :  at  jura  praediorum  rusticorum,  licet  mancipi  essent,  non  video 
qui  in  censum  potuerint  dedicari.  Nec  oportet  eandem  ob  causam  cum  Vangerowio 
recurrere  ad  locos  apud  Cic.  pro  Flacco  c.  32  et  Fest.  s.  v.  Censui  censendo,  quibus 
probetur,  res  mancipi  et  res  censui  censendo  easdem  fuisse.  Et  videntur,  quod  Husch- 
kius*  in  libro  de  institutis  regis  Servii  Tullii  (p.  569  n.  86)  recte  observavit,  censui 
censendo  sola  praedia  esse  appellata,  quum  Festus  1.  c.  censui  censendo  agros  proprie 
appellari  dicat,  qui  et  emi  et  venire  jure  civili  possint :  in  praediis  nimirum  differentia 
erat  Italicorum  et  provincialium,  quae  posteriora  emi  et  venire  jure  civili  non  pote- 
rant,  id  quod  in  omnibus  rebus  mobilibus  et  se  moventibus  aliter  erat,  quoniam  etsi 
mancipationem,  at  non  similiter  in  jure  cessionem  res  nec  mancipi  excludebant. 
Goettlingius  in  hist.  instit.  resp.  Rom.  (p.  124)  ad  Niebuhrii  sententiam  propius  ac- 
cedens  eam  restringit  ita,  ut  res  mancipi  putet  eas,  quae  aere  gravi  in  mancipationi- 
bus  ad  certam  summam  redigi  potuerint :    eas    tum    a    rege    Servio    Tullio    in    censu 

nommatim  esse  appellatas.  De  hac  re  etsi  nihil  certo  constat,  tamen  ita  esse  potest: 
at  impedimento  sunt  servitutes  praediorum  rusticorum,  quae  quanti  essent  iu  censum 
dedicari  non  poterant,  id  quod  in  dubium  vocari  posse  non  videtur. 

Aliter  rem  explicat  Hugo  in  hist.  jur.  Rom.  (p.  512  seqq.),  qui  in  rebus  man- 
cipi  requirit,  ut  pretiosae  populo  agriculturae  dedito,  ut  corporales  vel  tales  fuerint, 
quae  ad  corporales  proxime  accederent,  ita  ut  facile  discemerentur,  denique  ut  jam 
pridem  Romanis  notae  fuerint.  Haec  sine  dubio  in  rebus  mancipi  inveniuntur,  sed 
nondum  iis  explicatur,  quare  in  iis  mancipatio  tam  necessaria  fuerit,  et  cur  ceterae 
res  corporales  mancipari  non  potuerint-  Hanc  necessitatem  mancipandi  Walter  in 
hist.  jur.  Kom.  (p.  588)  res  mancipi  fuisse  ratus,  quae  praecipue  praedium  rusticum 
ejusque  instrumentum  effecerint,  ex  eo  deducit,  quod  Servius  Tullius  rex  ratione 
habita  librorum,  in  quibus  totum  solum  descriptum  esset,  in  his  rebus  aequirendis 
alienandisque  mancipationis  formam  requisierit.  Sed  ratio  non  apparet,  cur  ob  eam 
causam  mancipatio  potissimum  fuerit  inventa,  quae  minus  idonea  et  conveniens  esse 
videatur.  —  Ab  omnibus  his  sententiis  diversissimam  de  rerum  mancipi  notione  et 
vi  eximia  proposuit  sentententiam  Huschkius  in  libro  de  institutis  regis  Servii  Tullii 
(p.  249  seqq.)  cum  universa  sua  de  necessitate,  quam  reperit  in  populi  a  rege  illo 
constituta  divisione  quasi  divinitus  institutam  arctissimo  vinculo  cohaerentem.  Quae 
quum  intelligi  et  impugnari  nequeat  nisi  tota  doctrina  viri  illius  exponenda  et  im- 
pugnanda,  quum  hoc  et  alienum  a  proposito  nostro  et  longius  esset,  quam  fines  hujus 
commentationis  admittunt,  putavi  praetermittere  eam  me  posse,  eo  magis,  quia  ipse 
Huschkius  Romanos  illius  rerum  mancipi  significationis  conscios  verisimiiiter  lion  fuisse 
confiteatur.  Huschkii  opinioni  plane  oppositam  defendit  Christiai^Vins  in  hist.  jur. 
{p.  352  seqq.  et  passim).  Qui  mancipi  infinitivum  passivi  esse  existimans  verbi  veteris 
mancipere,  quod  idem  valuerit  atque  mancipare,  manu  capere,  resque  mancipi  fuisse, 
quae  mancipari  sive  mancipi  solerent  vel  deberent,  ita  ut  tale  verbum  supplendum 
sit,  in  distinctione  illa  rerum  mancipi  et  nec  mancipi  nuUam  videt  necessitatem,  sed 
putat  juris  prudentes  Romanos  diu  in  incerto  fuisse,  quid  de  illa  statuendum  esset  et 
quasnam  res  mancipari  oporteret,  dum  sensim  sensimque  eam  doctrinam  excogitarent, 
quam  a  Gajo  et  Ulpiano  nobis  traditam,  priscis  Romanis  prorsus  ignotam  ineptam 
esse  arguere  non  dubitat:  apud  antiquissimuos  autem  Romanos  eas  res  mancipari 
■solitas  fuisse,  quae  cognitionem  facilem  habentes  vindicationem  admitterent :  testes  in 
omnibus  negotiis  adhibitos  esse, .  neque  eorum  aliam  fuisse  potestatem,  quam  ut  per 
eoB,  quid  gestum  esset,  constaret.  Sed  testes  non  dubito  quin  aliud  significaverint, 
id  quod  inferius  §  6  demonstrare  conabor. 

His  sententiis  variorum  recentioris  aetatis  auctorum  breviter  relatis,  mehus  res 
«xplicari  videtur  ex  ea  sententia,  quam  Manhaynius  in  libro  allato  (p.  61  seqq.)  in 
medium  protulit,  quamque  Danzius  in  hist.  jur.  Rom.  (p.  192)  et  Puchta  in  instit. 
(vol.  II.  §  238)    universe  approbarunt.      Eas   res   fuisse   mancipi    arbitratur,    quae  res 

praedae  ab  ea  ad  privatos  homines  venditione  publice   instituta  transferrentur.      Huic 
opinioni  jam  argumenta  afferenda  sunt,  quibus  probabilis  reddatur  et  confirmetur. 

§6. 

Per  testes  quinque,  quos  in  mancipionibus  necessarios  fuisse  novimus,  ante- 
signano  Niebuhrio  multi  monuerunt  populi  Romani  quasi  imaginem  quandam  expr^s- 
sam  esse,  eamque  hodie  communem  fere  dicere  licet  opinionem,  quamquam  non 
prorsus  desunt,  qui  adversentur.  Veram  eam  esse,  magno  argumento  est  testamen- 
tum,  quod  per  aes  et  libram  agebatur.  Nam  quoniam  olim  testamenta  condi  non 
potuerunt,  nisi  aut  in  pace  et  otio  calatis  comitiis,  quae  bis  in  anno  testamentis  fa- 
ciendis  destinata  erant,  aut  in  procinctu,  id  est  armato  et  expedito  exercitu,  patet 
tunc  saltem  testationem  populi  ad  testamentum  in  paganis  faciendum  fuisse  neces- 
sariam.  ^^)  At  majoris  rei  causa  in  comitiis  testamenta  fieri  oportebat.  Ad  solam 
testationem  pauci  suffecissent,  nugasque  egissent  Romani  testandi  causa  totum  popu- 
lum  convocantes.  Fieri  debebant  in  comitiis  testamenta,  eo  praesertim  tempore,  quo 
gentUitas  vigebat,  ut  a  populo,  tanquam  lex  rogaretur,  approbarentur  ejusque  auctori- 
tate  confirmarentur.  ^^)  Utcunque  se  res  habuit,  sive  testatio  populi  fuit,  sive  con- 
firmatio,  quum  neutra  re  vera  esse  posset,  quotiens  quis  domi  subita  morte  pressus 
testamentum  facere  vellet,  idcirco  testamentum  per  aes  et  libram  a  prudentibus  in- 
ventimi  moribus  introductum  frequentem  in  usum  venit,  quo  in  testamento  comitia 
populi  Romani  testibus  civibus  Romanis  praesentibus  adumbrarentur.  Quorum  testium 
si  nuUa  alia  fuisset  significatio,  quam  eorum,  quibus  in  negotiis  quotidianis  utimur, 
supplere  non  potuissent  testationem  vel  confirmationem  illam  populi.  Quum  autem 
propositum  esset  exprimere  populum  Romanum  per  testes  adhibitos,  quaestio  orta 
est,  quinam  numerus  eligendus  esset  ?  Optandus  erat  minimus,  quo  facilius  res  pera- 
geretur.  Quamobrem  quinque  satis  visi,  quibus  classes  quinque,  in  quas  rex  Servius 
Tullius  populum  descripserat ,  imitati  sunt.  Similem  quandam  nostrae  rei  causam 
affert  Cicero  (orat.  adv.  Rullum  II,  12),  qui  ad  speciem  atque  ad  usurpationem  vetu- 
statis  dicit  comitia  (curiata  scilicet)  per  triginta  lictores  auspiciorum  causa  adumbrata 
constituta  esse.  Confirmat  opinionem  nostram ,  ut  fere  dubitationem  admittere 
non  videatur,  quod  testator  nuncupando  testes  alloquens  Quirites  appellabat.  Quae 
quum  ita  sint,  quod  de  ea  mancipatione,  qua  testamenta  condebantur,  statui  oportet, 
id,  quum  praesertim  familiae,  ut  rei,  quae  capi  non  potest,  mancipatio  posterioris 
originis  fuisse  videatur,  non  dubitabimus  omni  mancipationi  vindicare,  tanto  minus 
quia  adeo  liberae  personae  per  mancipationem  in  aliam  potestatem   et  in  causam  ser- 

'*)  Gaj.  II.  101.     Gell.  XV.  27.     Theoph.  ad  §  I  J.  de  testam.  ordio.  (II.  10). 

")  Trekell,  Tract.  de  orig.  et  progr.  testam.  fact.  11.  §  12  seqq.  —  Gant,  Erbrecht.   11.  p.  37  seqq.  —   WalteTf 
Rechttgeschichte  p.  654.  —  Ihering,  Geist  des  rom.  Rechtt.  I.  p.  137. 

vituti  similem  redigebantnr.  £t  probabilius  hoc  redditur  conBidertntibus,  mancipalao- 
nem  rerum  mancipi  idem  juris  atque  in  jm>e  cessionera  adjudicationemque  transtuliBse. 
Nam,  ut  Gajus  ait,  quod  valet  maucipatio,  idem  (sed  non  plus)  efficit  in  jure  cessio. 
Deinde  in  omnibus  mancipationibus  qui  jus  sibi  comparaturus  erat,  ex  jure  Quiritium 
suum  esse  ajebat.  ^a  verba,  quae  similiter  in  vindicatione  (non  tamen  putaverim 
in  omni  vindicatione,  sed  in  ejus  rei,  quae  esset  confirmante  populi  aoctoritate  ac- 
qiiisita)  dicebantur,  ut  supervacanea  non  erat,  ita  nec  sine  causa  et  ratione  necessari* 
fuisse  existimandum  est,  nec  parvum  momentura  babuisse. 

Hanc  sententiam  de  praecipua  vi  quinque  testium  in  mancipationibus  adhibi- 
torum  Christiansenius  in  hist.  jur.  Rom.  (p.  143)  rejicit.  Putat  cnim  omnia  negotia 
ad  jus  privatum  pertinentia  eoram  testibus  facta  esse,  quorvini  memoria  jus  negotio 
coBstitutum  eonservaretur.  Initio  prout  iis,  qui  negotiwm  gererent,  coBveniens  Yi8ui& 
et  pro  negotii  cujusque  natura  modo  majorem,  modo  minorem  numerum  adhibitum, 
dum  usu  diutumo  constitisset,  non  minus  quara  quinque  testes  requiri.  Sane  dicit 
Gajus  (I.  189,  III.  174)  non  minus,  quam  quinqne  testes  adhiberi,  eaque  verbaindicio 
esse  videntur,  etiam  plures  adhiberi  posse.  Sed  haec  non  perspicio  cur  nostrae  ob- 
stent  sententiae.  Prudentes  nimirum  Romani  majore  numero  minorem  contineri 
animadvertentes,  modo  quinque  adessent,  majorem  numerum  non  nocere  dixerunt. 
Quod  autem  nemo  veterum  disertis  verbis  dixerit,  illos  testes  populi  classium  quasi 
effigies  parvas  adumbrare,  quum  multarum  rerum  rationem  non  reddideriut  neque 
eorum  universe  fuerit  rerum  causas  inquirere,  mirum  videri  non  debet.  Argumenta 
autem  supra  adducta  planius  atque  apertius,  quam  nonnunquam  directa  testimonia,  lo- 
quuntur. 

His  disputatis  de  testium  in  mancipationibus  adhibitorum  eximia  quadam  vi 
et  potestate,  mancipatio  peracta  quasi  populo  Romano  in  classes  suas  distributo 
testante  vel  potius  confirmante  actus  erit  nobis  omnium  maxime  civilis,  quo  comitio- 
rum»  simulacra  parva  adumbrata  sint.  Quam  ob  causam  non  sine  temeritatis  crimine 
forsitan  dices,  sicut  testamenta,  ita  omnia,  quae  serius  mancipationem  postularent, 
principio  veris  comitiis  rerumque  mancipi  alienationem  per  ipsum  populum  factam 
esse.  Quandoquidem  vero  mancipatio  sive  mancipium  a  manu  et  capiendo  est  dictum, 
inde  conjicere  licet,  actum  hunc  solennem  apud  priscos  Romanos  nihi  in  his,  quae 
manu  capiuntur,  transferendis  usitatum  non  fuisse.  Ex  numero  autem  rerum  manoipi 
manu  capi  nequeunt  famllla  et  jura  praediorum,  quum  sint  incorporalia.  Sed  neque 
ipsa  praedia,  licet  tangi  possint,  raanu  capimus.  Et  novimus  in  his  omnibus  manci- 
pandis  necesse  non  fuisse,  manu  res  mancipanda  apprehenderetur.  Quapropter  praeter 
homines  ac  jumenta  armentaque  indigena,  quum  mancipationum  solennia  nascerentur, 
res  mancipi  nullas  fuisse  persuasum    mihi    habeo.      Eae    res    quamobrem    hoc    modo 


kiaignitae  «unt?  Ips»  et  mancipondi  et  remm  mancipi  appellatio  quaerentibus  nobisy 
quid  statuendnm  Tideatur,  indicio  esae  et  poterit  et  debebit. 

In  mancipationis  solennitate  celebranda,  qualis  cognita  est  nobis,  ipsum  illud 
manu  capere  forma  tantum  erat,  qua  quo  consilio  quemque  in  finem  negotium  gere- 
retur,  indicabatur,  et  utique  requirebatur  ad  jus  transferendum  domini  voluntas  rem 
alienandi.  Quodsi  quis  manu  capiendo  suam  rem  efficere  vellet,  ita  ut  boc  solura 
per  se  ad  jus  acquircBdum  sufficeret,  a  cive  capiendo  rera  furtum  committens  suara 
&eere  non  poterat,  ne  decursu  quidem  temporis,  quoniam  adversus  furem  aeterna 
erat  auctoritas.  Quarc  utique  necesse  erat  ex  hostibus  res  caperetur.  Verum  igitur 
mancipium,  quo  quis  etiam  non  consentiente  domino  sine  ull»  alia  re  suas  res  facie- 
bat,  praedae  erat  ex  hostibus  faciendae  occupatio.  Hoc  verum  mancipium  sine  dubio 
tempore  praecessit  iihid  imaginarium,  ut  ita  dicam,  quo  per  aes  et  Hbram  testibus 
praesetttibus  rerum  dominia  nrutabantur.  Quod  imaginarium  mancipium  si  cum  vero 
iilo  conjuneium  quodammodo  et  quasi  ex  eodem  natum  e^e  existimamus,  a  veritate 
puto  nos  non  aberrare. 

Verumtamen  quum  milites  non  sibi  quisque  capcret,  sed  reipublicae,  minus 
recte  dixi ,  res  praedae  ab  hostibus  partae  capientium  factas  esse.  Dionysius 
(VII.  58  ed.  Sylburg)  constare  ait,  praedam  ex  hostibus  captam  militumque  virtute 
partam  ad  rempublicam  legis  jussu  pertinere,  et  non  modo  nuUum  privatum  hominem, 
sed  ne  ipsum  quidem  imperatorem  in  cam  jus  habere.  Quem  quum  sciamus  multis 
exemplis  praedam  passim  militibus  distribuisse,  et  ita  quidem,  ut  jus  potestatemque 
eam  distribuendi  sibi  assumere  videatur,  quumque  ex  tot  locis  unum  illud  Dionysii 
testimonium  in  lege  nitatur,  quae  praedam  reipublicae  a«quiri  jusserit,  quidara,  velut 
Mayerus  in  ephemerid.  jurispr.  hist.  (VIII,  p.  74)  dicere  non  dubitant  Dionysium  in 
errore  versari.  Temere  illi  quidem,  ut  videtur,  quum  ille  rerum  Romanarum  scriptor 
ad  legem  non  provocasset,  nisi  tale  quid  jubens  fuisset.  Qua  re  motus  Danzius 
(I.  p.  197)  differentiam  fuisse  censet  rerum  bello  captarum :  de  quibusdam,  ad  rem- 
publicam  quippe  pertinentibus,  imperatorem  nihil  statuere,  ceteras  more  majorum 
inter  milites  dividere  potuisse.  Hlas  imperatoris  arbitrio  detractas  res  populi  factas 
ah  ipso  rursus  singulis  venditas  esse,  easque  fuisse  res  mancipi.  De  praediis,  nihil 
r.epugno,  quorainus  Danzio  assentiar  neganti  imperatorem  in  agros  bello  captos  jus 
habuisse.  Id  per  se  intelligi,  nec  opus  esse  testimoniis  arbitror.  Verum  in  rebus 
se  moventibus  longe  alia  est  ratio,  nec  loci  a  Danzio  allegati  sufficiunt,  quibus  pro- 
betur,  de  hominibus  et  equis  imperatorem  quid  statueretur  decernere  non  potuisse. 
Nam  quod  legimus  captivos  atqne  equos  venditos  esse,  ea  re  quum  saepenumero 
totam  praedam  venditam  esse  animadvertimus,  suspicari  non  licet,  quasi  res  nec 
mancipi  populi  non  factae,  sed  utique  inter  milites  distributae  fuerint,  nec  imperatori 
jus  adimitur,  etiam  homines  atque  equos  militibus  concedere.    Quinlocus  Ciceronis,  **) 

'*)  Cic.  de  iDvent.  I.  45  si  dici  possit  ex  bostibas  eqaas  esse  eaptos,  cujas  praedae  sectio  non  venierit. 

quo  Danzius  nititur,  haud  obscure  contrarium  indicat.  Quid  igitur  est?  Verba  Dio- 
nysii  allata  dicunt,  praedam  ad  rempublicam  legis  jussu  pertinere,  verum  non  dicunt, 
lege  imperatorem  prohibitum  esse,  quominus  praedam  ad  rempublicam  pertinentem 
militibus  distribueret.  Orator  introducitur  dicere,  omnibus  notum  esse,  imperatorem 
in  praedam  jus  non  habere  :  atqui  pro  his  ad  legem  non  provocat,  sed  oratoria  vi 
dicendi  rem  auget,  neque  quia  praeda  reipublicae  erat,  idcirco  imperatori  jus  eam 
aut  distribuere  aut  vendere  prorsus  ademptum  erat.  Plerumque  tota  praeda  (quae  qui- 
dem  in  rebus  mobilibus  aut  se  moventibus  constaret),  aut  ipsa  aut  manubiae,  pecunia 
inde  redacta,  militibus  concedebatur,  nec  ad  eam  rem  utique  concessu  populi  opus 
erat,  quamquam,  ut  conjicio,  imperator  nonnumquam  specialiter  praedam  in  publicum 
redigere  jubebatur.  **) 

Ut  et  rerum  mancipi  et  mancipationis  originem  exploremus,  ad  ipsa  rei  Ro- 
mane  primordia  penetrandum  esse  existimo,  et  placet  mihi  Puchtae  sententia  rati 
antiquissimis  temporibus,  quum  Romanorum  civitas  urbis  paene  muris  contineretm*, 
quum  bella  quotannis  geri  solita  nihil  essent  aliud,  nisi  assiduae.populationes  et  prae- 
dationes  a  paucis  susceptae  in  finitimas  gentes,  praeter  homines  atque  majores  qua- 
drupedes,  quae  serius  inter  rerum  mancipi  numerum  habitae  sunt,  nihil  praedae  esse 
captum,  quum  oves,  capras,  sues  domum  agere  operae  pretium  non  videretur,  nec 
fere  essent  aliae  res  dignae  visae,  quibus  oneraretur  et  impediretur  exercitus.  Sane 
capiebantur  praeterea  exiguae  res  et  leviores,  quas  quisque  facili  ncgotio  secum  ferre 
poterat,  quasque,  etsi  pretiosae  non  essent,  utiles  sibi  quisque  ducebat.  Eas  vero 
arbitror  iis  temporibus  reipublicae  factas  non  esse,  sed  capientium.  Namque  Gellio 
teste  (XVI.  4)  quaedam  exiguae  exiguique  prettii  res  populi  concessu  capientium  fie- 
bant,  ut  hasta,  hastile,  ligna,  pabulum,  uter,  follis,  facula  et  si  quid  minoris  esset 
nummi  argentei,  ideoque  has  exceptiones  sacramento  militari  additas  legimus.  Earum 
rerum  numerus  initio,  ut  opinor,  major  fuit,  ita  ut  omnes  res  parvas  ac  viliores,  quas 
miles  facile  secum  portaret,  sibi  statim  acquireret.  Et  suspicor  lege  illa,  ad  quam 
Dionysius  provocat,  quae  quando  lata  sit  prorsus  ignoramus,  veterem  rationem,  quum 
praeda  usque  et  major  fieret  et  plures  res  complecteretur,  eo  mutatam  esse,  ut  qui- 
busdam  rebus  paucis  exceptis  oranes  ad  rempublicam  pertinerent.  Eae  autem  res, 
quae  jam  principio,  quando  fere  unicae  bello  capiebantur,  populi  factae  sunt,  homines 
igitur  et  jumenta  armentaque  vernacula ,  singulare  quoddam  genus  rerum  efficere 
coeperunt,  insignitum  modo,  quo  alienabantur.  Quae  res  plerumque  (nam  interdum  et 
fortasse  haud  raro  etiam  in  his  exceptio  vel  ab  imperatore  vel  a  populo  statuebatur, 
ita  ut  inter  milites  ipsae,  non  tantum  manubiae  distribuerentur)  in  publico  venum 
dabantur,  et  publice  quidem  a  magistratu  hasta  erecta  quasi  signo  quodam  et  unde 
venisset  res  venumdanda  et  legitimi  dominii  transferendi.    Appellabant  autem  praedam, 

")  Liv.  II.  42  accensaque  ex  capiditas  est  malignitate  palram,  qai  praeda  militero  Traudavere.    Quidqaid  captum 
ex  hostibas  est,  veodidit  Fabius  consul  ac  redegit  in  publicum. 

puto,  quum  manu  ex  hostibus  esset  capta  ideoque  mancipio  comparata,  mancipium, 
quo  nomine  serius  servos  tantummodo,  quotiens  tanquam  merx  aliqua  in  considera- 
tionem  venirent,  designatos  esse  novimos.  Et  erand  haud  dubie  captivi  longe  maximi 
momenti  in  praeda  capt»  et  ostentationis  causa  utique  Romam  agebantur,  vendeban- 
turque  singuli  sub  corona,  dum  ceterarum  rerum  sectio  venibat.  Quae  igitur  res 
ex  praeda  venumdari  solebant,  eas  res  mancipii  sive  mancipi  vocabant.  Eae  quando- 
quidem  manu  captae  erant  ex  hostibus,  ideo  conveniens  visum  est,  ut  rursus  simili 
actu  fierent  ementium,  qui  quanti  emerant,  tantum  aes,  libripende  adhibito,  appenden- 
dum  curabant,  remque  acquirendam  manu  apprehendebant.  Quod  tali  modo  ex  praeda 
capta,  id  optimo  jure  erat  acquisitum,  propterea  quod  res  empta,  quum  rempublicam 
dominam  esse  dubitationem  nullam  habere  posset,  repeti  evincique  emptori  non  po- 
terat.  Maxime,  ut  ait  Gajus,  sua  esse  credebant,  quae  ex  hostibus  cepissent.  Dixi 
eum,  qui  hoc  modo  sub  hasta  emisset  rem  mancipii,  manu  eam  cepisse.  Hoc  ita 
intelligendum  est,  ut  non  prorsus  necesse  fuerit  eum  naturalem  ejus  possessionem 
statim  corpore  mancisci,  sed  suffecerit  eam  apprehendisse  significandi  causa,  se  rem 
manu  capiendo  suam  facere,  quamquara  plerumque,  ut  suspicari  possumus,  quotiens 
res  id  fieri  admittebat,  emptor  rem  emptam  illico  tradendam  sibi  curabat.  Dominus 
vero  fiebat  ipso  mancipio,  nec  erat  necesse  traditio  sequeretur.  Nam  res  a  magistratu 
adjudicata  vel  apud  eum  in  jure  cessa  alicui  statim  traditione  non  interveniente  hujus 
fiebat,  quanto  magis  ea,  quae  quum  addiceretur  a  magistratu,  coram  ipso  populo  ven- 
debatur  et  addicebatur  ? 

§8- 

Actum  hunc  civilem,  quo  res  praedae  populi  factae  singulis  hominibus  vendi- 
tione  sub  hasta  alienabantur,  deinde  homines  privati  in  negotiis  inter  se  gerendis 
imitati  sunt  emptionem  venditionem  rerum  mancipii  testibus  civibus  Romanis,  qui 
populi  comitiorumque  quasi  effigies  parvas  adumbrarent,  adhibitis  et  libripende,  qui 
libram  tenens  pretium  appenderet,  solenni  ritu  peragentes.  Numerus  testium  principio 
forsitan,  quo  numerus  curiarum  in  comitiis  suffragia  ferentium  efficeretur,  triginta  fuit, 
dum  a  Servio  TuUio  rege  populo  in  classes  diviso  quinque  testes  sufficere  visum  est. 
Negotio  huic  mancipii  nomen  inditum  essse,  tum  origo  ipsius  tum  forma,  qua  gere- 
batur,  declarat. 

Mancipium  sive  mancipatio  Gaji  tempore,  sicut  supra  adduxi,  imaginaria  erat 
venditio,  quae,  ut  Ulpianus  in  L.  16  de  R.  J.  ait,  non  est  pretio  accedente,  id  est 
vero  pretio :  aeris  enim  particula ,  quae  pretii  loco  dabatur,  pretium  efficiebat  imagi- 
narium.  Et  Gaji  tempore ,  sed  jam  longe  antea,  multis  mancipatio  interveniebat 
negotiis,  in  quibus  venditio  tantummodo  dicis  gratia  fiebat,  pretium  non  dabatur, 
quum  id  agerent,  ut  verum  pretium  nuUum  solveretur.  In  his  igitur  causis  venditio 
necessario  ab  initio  fuit  imaginaria.     Nam  quum  causa,  ex  qua  res  mancipio  dabatur, 


22 

penxmtatio  forte  esset  vel  dotis  constitutio  -donatiove,  vel  quum  fcmiiia  cocanptiQneKi 
faceret,  plemmque  etiam  in  filiisfamilias  mancipandis  venim  pretauBSL  non  intercedere 
Ipsa  negotii  natura  postulabat.  Verum  etiara  quum  causa,  quae  suberat  manoip»tioni^ 
vera  emet  emptio  venditio,  ipsa  mancipatio  Gaji  tempore  imaginaria  erat.  Num  fuU 
imaginaria  venditio  ab  initio  ?  Id  quidem  non  puto.  In  pablica  praedae  aub  hasta 
venditione,  cui  semper  vera  emptionis  venditionis  cansa  suberat,  verum  pretium,  prin^ 
cipio  praesertim,  statim  appensum  esse  persuasum  mihi  habeo,  idemque  usurpatttm 
esse  a  privatis  homrnibus  res  mancipi  hoc  modo  inter  se  transferentibus.  Cau^a^  ut 
opinor,  quam  ob  causam  manoipatio  senBim  sensiinque  imaginaria  feicta  est  emptio 
venditio  jam  iis  temporibus ,  quibus  aerea  pecunia  utebantur,  inprimis  haec  fiiit. 
Postquam  haec  mancipationis  solennitas  nata  est,  desiderabatar,  ut  etiam  si  alia  ex 
cousa  praeter  veram  emptionem  venditionem  dominium  trmnsferendum  essety  hac  via, 
hoc  actu  maxime  civili  fieri  id  liceret.  Quocirca,  cni  forte  ex  causa  permutationis, 
solutionis,  donationi»,  transactionis  alia  res  mancipi  transferenda  erat,  is  eodem  ritu 
manu  rem  capiens  emptam  sibi  esse  dicebat  libra  et  aere,  quae  quidem  hujusmodi 
causis  symbolice  interveniebant  ad  imitationem  illius  verae  venditionis.  Poterat  autem 
mancipio  accipiens  profiteri  rem  sibi  esse  emptam,  quum  emendi  verbo,  Festo  auc- 
tore,  *•)  apud  antiquos  Romanos  nihil  aliud  significaretur,  quam  sumere  vel  accipere, 
quam  notionem  etiam  nunc  cemimus  in  verbis  compositis,  qualia  sunt  adimere,  diri- 
mere,  eximere.  Particula  aeris,  qua  eum,  qui  accipiebat,  libram  percussisse  constat, 
etiam  in  iis  mancipationibus,  in  quibus  verum  pretium  nullum  dabatur,  usitata  erat 
et  necessaria.  Indicabatur  etenim  ea  librae  percussione  negotii  gerendi  perfectio  et 
absolutio.  Oportebat  praeterea  in  actu  hoc  civili  ad  mancipationis  per  aes  et  Ubram 
gestae  normam  referri  et  accommodari  omnia  Tali  vero  ima^inario  pretio  etiam  si 
vera  causa  subesset  emptionis  venditionis,  non  tantum  facilitatis,  vero  pretio  non  ap- 
pendendo  testibus  praesentibus,  verum  etiam  necessitatis  causa  uti  coeperunt.  Nam 
perinde  id,  atque  in  ceteris  causis,  necessitas  postulabat,  quotiens  id  agebant  partea, 
ut  pretium  non  repraesentaretur,  sed  venditor  aut  eo  nomine  satis  acciperet  aut  om- 
nixLo  pretium  crederet. 

§  9- 

His  disputatis  videamus,  quomodo  factum  sit,  ut  in  aliis  causis  praeterquam 
in  servorum  jumentorumque  dominiis  mutandis  mancipatione  atque  in  ea  aere  etlibra 
uterentur.  Et  primum  quidem  quod  attinet  ad  liberorum  capitum  mancipationes, 
quum  in  filiosfamilias  pater  antiquitus  idem  prope  jus  eandemque  potestatem,.  atque 
in  servos,  haberet,  eodem  more  eos  venditos  fuisse,    mirum  videri  non   potest.      Ro- 

")  Festus  s.  V.  Recemptores  —  nam  antiqaitas  emere  pro  accipere  ponebatur,  9.  v.  Eroere,  qaod  nunc  est  mercari, 
•ntiqai  accipiebant  pro  sumer». 

• 

«fltkiSy  Dionysio  testante  (II.  87),  iraddtur  patri  oozbce&sisfte  usque  ad  tertiam  venditio* 
n«m  ex  filio  quaestum  facere,  idque  retentum  est  lege  de^mvirali,  in  cujus  quarta 
tabala  haec  verba  eeripta  fenmtnr :  „  Si  pater  filium  ter  venum  duit,  filius  a  patre 
Ifber  esto."  Nec  dubito  ^uin  eo  tempore  licuerit  patri,  filium  trans  Tiberim  in  veram 
»ervitutem  vendere :  hoc  tamen  jus  moribus  reprobatum  in  usu  retentum  non  esL 
Si  vero  civi  Romano  mancipabatur  filius^ajniliaS;  venditione  hac  ei  nec  libertas  adime- 
batur,  nec  ingenxutas,  sed  tamen  servi  loco  habebatur  dicebaturque  in  mancipio  sive 
eausa  mancipii  esse,  propterea  quod  mancipio  in  eam  causam  pervenerat,  nec  ullo  alio 
ffiodo,  in  jure  cessione  hic  locum  non  habente,  pervenire  poterat.  Hae  filiorum  man» 
cipationes  quum  olim  verae  venditionis  causa  fierent,  postea  aut  non  omnino  aut  raro 
eo  nitebantur.  Plerumque  enim  filius  aut  ex  noxali  causa,  damni,  quod  dederat,  sarciendi 
causa,  maBcipabatur,  aut  dicis  gratia,  idque  tum  emancipationis  tum  adoptionis  ergo.  In 
his  omnibus  causis  ex  intentione  partium  praeter  pretiura  illud  imaginarium  nullum  dabatur. 

Filiorum  igitur  mancipationibus  constat  antiquitus  veram  venditionem  noa 
modo  subesse  potuisse,  verum  saepenumero,  initio  fere  semper,  subfuisse.  Quod  non 
similiter  videtur  existimandum  esse  in  ea  mancipatione,  per  quam  uxor  in  maxiti 
manum  conveniebat  fiebatque  materfamHias,  qualis  non  habebatur,  nisi  quae  in  manum 
convenisset,  maxime  si  coemptione  id  factum  esset.  Non  enira  legimus  hanc  manci- 
pationem  unquam  emptionem  fuisse  veram.  Fortasse  nec  fuit  apud  ipsos  Romanos. 
Fuit  vero  apud  alias  gentes  ex  eadem  stirpe  Indogermanorum  oriundas,  velut  apud 
Graecos,  Germanos,  Sarmatas  veteres,  atque  eam  ob  causam  puto  Romanos,  si  non 
vero,  saltem  imaginario  pretio  uxores  suas  emere  solitas  fuisse.  Et  serius  introducta 
videtur  ad  speciem  mancipationis  filiorum  (uxor  coemptione  filiae  locum  nancisceba- 
tur)  usurpata,  quum  patricii  homines,  qui  diversa  forma  in  manum  conveniendi,  con- 
farreatione  scilicet,  utebantur,  illara  coemptionis  forraam  antiquitus  adhibuisse  non 
videantur. 

Jam  de  mancipatione  praediorum  servitutumque  praediorum  rusticorum  dicen- 
dum  erit.  Sunt,  qui  putent,  antiquissimis  temporibus  singulos  cives  Romanos  nihil 
in  solo  proprium  suum  habuisse,  omnia  fuisse  publica.  Huic  Niebuhrii  opinioni  quum 
alii,  tum  Puchta  in  instit.  §  40  assentitur,  Huschkius  in  libro  de  instit.  Servii  TuUii 
(p.  77)  protsus  fal|^m  judicat.  De  re  tam  veteri,  quum  nec  testimoniis  veterum  auc- 
torum  satis  dilucidis  atque  idoneis  uti  liceat,  cei-tum  quidquam  statui  nequit.  Agri 
bello  capti  fere  semper  solam  possessionera  privis  horainibus  concessam  esse,  aetatis 
recentioris  historia  comprabatur.  Inde  conjectura  capi  posse  videtur,  simile  quid  ob- 
servatum  esse  in  ipsis  civitatis  Romanorum  primordiis,  quum  praesertira  bello  captum 
primum  solum  reperiatur.  Attamen  arbitror,  quum  forma  non  fierent  domini  privati, 
re  tamen  et  facto  sensim  paulatimque  quasi  dominium  in  praediis  esse  constitutum, 
quum  usu  et  consuetudine  opinio  invaluisset  existimantium ,  agri  cuique  concessi 
possessionem  jus  esse  et  ad  heredes  suos  transferendi  et  alienandi,   saltera  gentilibus. 

Verum  ea  possessio  agri  publici  non  tanhim  nbmine,  8ed''^6tiaiB  rer- i| 
vere  privato  differebat,  propferea  quod  tftnquam  precaria  coneeaeam  jpespubliea  qiiQr 
libet  tempore  reposcere  poterat.  Quum  igitur  ^Etcti  magis  enset,  quam.  juris,  ideo»  et 
primum  constituenda  et  transferenda  non  requirebat  actionem  proprie  civilem,  sed 
oecupatione  comparata  usu  tenebatur,  usucapione,  quamvis  per  longissimum  tempus 
esset  possessio  continuata,  prorsus  exclusa.  Haec  rado  nec  statim  mutata  est,  quum  Ramni- 
bus  bellicosis  Quirites  accessissent,  sed  populi  ager  haberi  continuavit  usque  ad  Anci 
gentem  in  civitatem  receptam.  Quae  quoniam  pars  non  erat  ipsius  populi  Romani, 
quum  nec  particeps  agri  publici  esse  posse  videretur,  eam  ob  causam  privatus  ei  est 
ager  concessus  non  tam  late  patens,  quam  patriciorum  ager  publicus.  Quod  fiebat 
aut  assignatione  aut  venditione  a  magistratu  procurata.  £a  venditio  ad  speciem  illius 
paulo  antiquioris  venditionis  mancipiorum  directa  est ;  nec  sine  causa,  quia  ipse  ager 
bello  occupatuSy  manu  captus  ex  hostibus  res  praedae  ipse  erat,  ut  servi,  equi^boves, 
muli,  asini.  Itaque  rei  natura  postulare  videbatur,  ut  ipsi,  quemadipodum  res  se 
moventes  mancipi,  mancipatione  a  populo  alienati  in  singulorum  dominium  cederent. 
Eodem  igitur  ritu  observato  magistratus  addictione  dominium  vere  privatum,  cognitum 
eousqe  tantum  in  rebus  mobilibus,  emptor  nanciscebatur.  In  hoc  vero  negotio  iUiid, 
in  quo  mancipio  consistebat,  ex  quo  proprium  suum  vocabulum  sumpserat,  quod 
oportebat  emptorem  manu  rem  capere,  fieri  non  poterat  £t  differentia  intercedebat 
inter  praediorum  et  hominum  rerumque  se  moventium  mancipationes,  quia  res  immo- 
biles  absentes  et  diversis  in  locis  sitae  et  plures  simul  mancipari  poterant^  ceterae 
non  item.  Sed  haud  obscure  indicat  Gajus  antiquitus  aliud  obtinuisse  dicens  solere 
praedia  absentia  mancipari.  Quid  autem  apprehensioni  personae  et  rei  mancipi  se 
moventis  in  praediis  substitutum  fuerit,  de  ea  re  conjecturam  capere  possumus  ex 
eorundem  vindicatione.  Nam  quum  is,  qui  aut  hominem  aut  rem  mobilem  vindica- 
bat,  ipsam,  vel  si  talis  esset,  quae  sine  incommodo  in  jus  afierri  adducive  non  posset, 
parteni  inde  sumptam  apprehenderet  eique  festucam  imponeret,  si  fundus  vindicabatur, 
antiquissimis  temperibus  praetor  una  cum  partibus  eum  adibat,  ut  in  praesentia  res 
perageretur :  postea  glebam  ex  fundo,  ex  aedibus  tegulam  sumptam  in  jus  afferre- 
bant.  Num  igitur  putabimus  eandem  fuisse  consuetudinem  in  praediis  assignandis 
vendendisque  a  magistratu  populi  Romani  procuratis?  Ita  propei||pdum  vMetur.  Tum 
censendum  erit  formam  priori  vindicationis  formae  similem  principio  usitatam  fuisse 
ideoque  magistratum  cum  emptore,  cum  testibus  et  libripende  praedium  mancipandum 
adiisse,  ut  ibi  mancipatio  perageretur.  Quod  etsi  magna  incommoda  habuisse  videatur, 
tamen  considerantibus  eadem  in  vindicatione  rerum  immobilium  reperiri  veri  videtur 
non  esse  dissimile.  Verumtamen  quod  actus  in  praesentia  fiebat,  eo  nondum  ad 
mancipionis  normam  erat  accommodata  :  apprehensio  rei  desiderebatur.  Quae  quem- 
admodum  adumbrata  sit,  puto  colligere  nos  posse  ex  loco  Festi  s.  v.  Manceps,  ubi 
„Manceps,    inquit,    dicitur,    qui    quid    a   populo    emit    conducitve,    quia   manu   sublata 


iRgf^cat,  se  auetorem  emptioDia  esse/^  Qui  igitur  a  populo  praedium  emerat,  in 
j&aticipatione  verba  loquens  solennia  manum  toUens  apprehensionem  rei  mancipationi 
propriam  imitabatur.  Deinde  quum  respublica  Romanorum  valde  aucta  esset,  quum 
morosior  usque  videretur  accessio  ad  ipsum  agrum,  praetermitti  coepta  est  eique  aut 
substituerunt  formam  vindicationis  recentiorem  aut  manum  sublatam  per  se  sufficere 
crediderunt  Ipsius  autem  mancipis  nomen  satis  indicio  est,  eum  olim  rem,  qua  de 
ageretur,  manu  cepisse,  si  quidem  talis  esset,  quae  capi  posset.  Haec  de  venditione 
agri  publice  facta.  De  assignationibus  recentiore  certe  aetate  constat  lege  agraria 
lata  mancipationibus  intervenientibus  fieri  solitas  esse.  Nec  est  quod  dubitemus, 
quin  jam  olim,  quum  mancipationes  in  usum  venissent,  idem  fuerit  observatum. 

Quum  ager  publicus  divisus  aut  assignaretur  aut  a  quaestore  venderetur,  sae- 
pissime,  quo  agro  suo  quisque  recte  atque  ordine  uti  posset,  necesse  erat,  servitutes, 
scilicet  praediorum  rusticorum  constituerentur.  Qua  de  causa  in  ipsa  assignatione  vel 
venditione  servitutes  deducebantur,  quod  quum  fieret  eodem  actu  per  aes  et  libram, 
ideo  evenit,  ut  etiam  jura  praediorum  rusticorum,  non  tamen  uibanorum,  quae  prae- 
terea  posterius  sunt  inventa,  inter  rerum  mancipi  numerum  haberentur. 

Eodem  modo,  quo  praedia  et  jura  praediorum  rusticorum  populi  jussu  publice 
alienabantur,  deinde  etiam  inter  privatos  dominos  mutabant.  Videtur  tamen  in  privata 
mancipatione  paulatim  in  desuetudinem  abiisse,  quod  emptorem  manura  tollere  oporte- 
bat.  Certe  scriptores,  qui  longe  posterius  floruerunt,  Gajus  et  Ulpianus,  necesse  hoc 
fiiisse  non  dicunt. 

Uua  restat  familia,  quae  testamento  per  aes  et  libram  mancipio  dabatur.  Quae 
mancipatio,  ut  supra  dixi,  inventa  est  ut  forma,  qua  utentes  etiam  in  pace  et  otio 
praeter  tempus  comitiorum  testamentis  faciendis  destinatorum  testamenta  facere  pos- 
sent.  Et  sine  dubio  serius  in  usum  venit,  quam  ceterae  mancipationes,  propterea  tum 
quod  res  mancipanda  ejusmodi  erat,  quae  mancipium  proprio  sensu  dictum  non  ad- 
mitteret,  tum  quod  nequaquam  verisimile  est,  in  eadem  unquam  verum  pretium  praeter 
raudusculum  datum  esse,  tum  vero  quod  cognita  cst  nobis  forma,  quae  illam  prae- 
cesserat,  ex  qua  sese,  prudentibus  adjuvantibus,  explicarat. 

§  10. 

In  origine  tum  mancipationis  tum  rerum  mancipi  indaganda  versantibus  nobis 
superest,  ut  qua  ratione  cum  veteri  per  librara  solvendi  et  usu  et  necessitate  a  compluri- 
bus  auctoribus  tradita  connexa  fuerit  mancipatio  scrutemur.  Qua  de  re  sic  sentio. 
Mancipatio  imaginaria  emptio  venditio  fuisse  fertur.  Constat  autem  omnes  gentes 
priscas  prima  aetate,  nondura  inventa  pecunia,  quae  quidcm  re  vera  ita  dici  posset 
quaeque  esset  rerum  omnium  natura  diversissiraarum  universa  et  quasi  civilis  quae- 
dam  mensura,  loco  emptionum  venditionura  permutationibus  esse  usas :    ab    iis,    quae 

8unt  proprie  juris  gentium,  originem  emendi  vendendique  coepissc  Paulus  in  L.  1  d« 
contrah.  empt.  recte  animadvertit.  Quod  si  ita  se  re«  habet,  in  hoc  maxime  discri- 
men  inter  emptionem  venditionem  et  permutationem  vertitur,  quod  illa  solo  conBensn 
perficitur,  permutatio  perfecta  non  est,  nisi  res  permutandae  ultro  citroque  traditae 
sint.  Sane  novissimis  liberae  reipublicau  temporibus,  aetate  Labeonis,  ea  pars,  quae 
rem  dederat,  quum  altera  nondum  dedisset,  non  modo  rem  datam  condicere  potermt, 
verum  etiam  praescriptis  verbis  actione  in  id  experiri,  quod  adversariam  ex  bona 
fide  dare  facere  oporteret.  Verum  ea  actio  antiquioribus  incognita  fuit.  Quamobrem 
oportebat  eos  utramque  rem  permutandam  simul  tradendam  curare.  Nec  mutaverunt 
rationem  hanc  in  rebus  tradendis  usitatam,  postquam  aes  verae  pecuniae  locum  ob- 
tinere  onmiumque  rerum  communem  quandani  mensuram  praebere  coepit,  et  ideo, 
quum  de  re  emenda  et  de  pretio  dando  convenissent  partes,  emptor  rem  emptam 
sibi  tradendam,  venditor  pretium  appendendum  curabat,  neque  prius,  quum  consen- 
sus  nondum  appareret,  perfectum  negotium  intelligebatur.  Omnes  igitur  emptiones 
prorsus  aes  requirebant  pecuniae  vicem  obtinens,  ac  raro,  quae  tum  erat  rerum  con- 
ditio,  libra  utenda  supersedebatur.  Sed  tempora  non  prorsus  postulabant  libripendem, 
qui  trutina  aes  appenderet.  Nam  quum  haud  dubie  privati  homines  plurimi  trutinam 
eamque  talem,  quae  probata  esset  a  civitate,  haberent,  emptor  et  venditor  libripendis 
in  appendendo  aere  partibus  ipsi  fungi  poterant.  Multo  minus  testes  requirebantur, 
coram  quibus  res  perageretur.  Verumtamen  in  rebus  majoris  momenti  plerumque  et 
llbripendem  accessisse  et  testes,  quorum  memoriae  res  mandaretur,  veri  simile  mihi 
videtur.  Necessitas  vero  et  libripendis  et  testium  adhibendorum  sensim  sensimque 
est  introducta  in  rebus  quibusdam  acquirendis,  iis  scilicet,  quae  mancipi  suntvocatae, 
quaeque,  ut  vidimus,  eae  erant,  quas  bello  sibi  comparatas  ipse  populus  hasta  justi 
dominii  signo  erecta  vendebat.  Concurrebant  in  iis  plures  res,  quae  effecerunt,  ut 
alienationis  forma  insignirentur.  Primum  videbant  homines  eas  simili  ritu  publice 
alienari :  eo  modo  acquisitae  optimo  jure  erant  acquisitae,  quandoquidem,  quum  earum 
comparatio  ab  ipso  populo  quasi  confirmata  esset  et  munita,  omnis  privati  hominis 
exclusa  erat  repetitio.  Deinde  erant  res  maximi  momenti,  quum  omnino,  tum  illis 
praesertim  temporibus  et  hominibus  agricolis.  Tum,  et  haec  res  non  parum  suasit 
nostram  acquirendi  formam,  tales  erant,  quae  cognitionem  habebant  non  difficilem 
testibus.  Has  enim  res  si  novus  dominus  vindicaret,  iis,  quibus  praesentibus  sibi 
compararat,  recognoscendi  facuhas  erat,  quum  in  aliis  rebus,  velut  in  minoribus  qua- 
drupedibus,  ovibus,  capris,  suibus  acquirendis,  quum  molestius,  ut  in  rebus  levioribus, 
tum  prope  inutile  fuisset  testes  adhibere.  Et  non  tantum  testimonii  causa  voluerunt 
civibus  praesentibus  rem  peragi,  verum  etiam  juris  acquisiti  confirmandi  et  tuendi 
gratia.  Eos  novus  dominus  adjutores  sibi  futuros  comparabat  in  re  tuenda,  iique 
opem  ad  recuperandam  rem  amissam  ferebant.  At  non  tam  adjutores  privatos  sibi 
comparare  voluerunt,    quam  jus  confirmari  et  muniri  tanquam    ab    ipso    populo    con- 

oe88um  et  probatum,  atque  ideo,  quum  ipspra  populum  adhibere  non  possent,  imagi- 
Bem  invenerunt  effigiemque  ejusdem  in  clasaes  quinque  divisi.  Itaque  si  quinque 
testibus  civibus  praesentibus  res  ex  praeda  venumdari  solita  aere  et  libra  et  libripende 
adhibitis  comparata  erat,  ea  tanquam  ipso  populo  confirmante  acquisita  esse  intellige- 
bfttur.  Has  inprimis  ob  causas  mancipationis  solennitas  in  usum  venit  in  rebus 
inancipii  emendis  vendendisque.  Ex  usu  et  consuetudine,  quum  firmior  usque  fieret 
et  stabilior,  necessitas,  ut  fit,  juris  est  facta,  ita  ut,  nisi  hoc  civili  actu  (^aut  certe 
alio  civili,  velut  in  jure  cessione),  juste  legitimeque  acquisitae  non  intelligerentur,  nec 
dominiura  rei,  nisi  usucapio  accessisset,  mutatum  esset,  pristinus  dominus  autem  ad 
id  tempus  impletum  rera  tanquam  non  alienatam  vindicare  posset.  Quum  eo  perven- 
tum  esset,  victura  erat  in  his  rebus  jus  gentiura  jure  civili. 

Omnes  fere  igitur  eraptiones  venditiones,  quae  quidera  non  minirae  essent  mo- 
meiiti,  in  ultima  antiquitate  (ea  tamen,  ubi  loco  pecudum  aes  factum  esset  communis 
renim  mensura)  aere  et  libra  accedente  factas  esse  arbitror.  Attamen  eas  tantum, 
quae  testibus  praesentibus  et  libripende  adhibito  perficiebantur,  per  aes  et  libram 
fieri  proprie  loquentes  horaines  dicebant.  Quodsi  aliae  res  praeter  eas,  quas  mancipi 
e8se  antiquitas  sanxerat,  eadera  raancipatione  adhibita  alienabantur,  raancipatio  proprios 
et  singulares  effectus  suos  non  habebat.  Ac  postea  quum  pecunia  argentea  fere  sem- 
per  utentes  nummos  adnumerarent,  aes  es  libra  in  rebus  nec  mancipi  acquirendis 
adhiberi  desierunt,  retenta  sunt  in  rebus  mancipi,  quippe  quae  acquirendae  civilem 
actionera  flagitarent. 

§  11. 

His  tractatis  de  mancipationis  origine  atque  usu,  partes  hujus  actus  solennis, 
tum  natura  atque  vis  paulo  attentius,  quam  hucusque  factura  est,  considerandae  sunt. 
Et  primum  quidem  de  librae  percussione  jam  dictum,  ea  indicari  negotii  perfectionem. 
Hoc  tamen  non  omni  ex  parte  verum  est,  qmim  non  tam  librae  percussio,  quam  aes 
acceptum  ad  perfectionem  rem  deduceret.  Ipsum  aes,  quo  libram  percutiebant  quod- 
que  pretii  loco  dabatur,  olira  rude  fuit  et  imperfectum,  inde  raudusculum  appellatum. 
Legimus  in  mancipationibus  solita  fuisse  verba:  „rauduscuIo  libram  ferito.*' ^  ^)  Haud 
dubie  libripendis  erat,  quum  mancipio  accipiens  verba  fecisset,  nec  altera  pars  contra 
dixisset,  verba  haec  eloqui,  quibus  indicaret  negotiura  perfectura  esse.  Multi,  qui  de 
hac  re  scripserunt,  animadvertentes  veteres  saepenumero  de  sestertio  nummo  uno 
assiura  quattuor  in  mancipationibus  loqui,  in  raudusculi  vel  assis  locum  (nam  aere 
signato  assem  adhibere  soliti  sunt)  arbitrati  sunt  sestertium  nummum  argenteum 
successisse.  ^®)     Eam  sententiam  arguit  Huschkius    in    comment.    ad   Flav.    Syntrophi 

")  Varro  de  L.  L.  V.   163.     Festus  s.  v.  Rodus. 

")  Trekeil  de  teslamenti  Tact.  UI.  §  20.    Mecrniann  de  rebos  manc.  et  nee  manc.  p.  175. 

instrum.  donat.  p.  40  affirmatque,  se8tertium  illum  ad  aliam  rem  excogitatum  esse, 
Bcilicet  ut  lacunam  quandam,  quae  in  mancipationibus  liberalitatis  titulo  factis  exsi- 
steret,  expleret :  accessisse  eum  ad  aes  mancipationis.  Sane  in  hujusmodi  mancipatio- 
nibus  solis  scimus  sestertium  adhibitum  esse.  Et  aeris  particula,  uti  ipsa  per  aes  et 
libram  gesti  appellatio  satis  ostendere  videtur,  quia  Romani,  quum  mancipatio  orire- 
tur,  aerea  pecunia,  quam  appendebant,  utebantur,  idcirco  ab  ipso  actu  abesse  non 
potuit,  seraperque  et  cum  aere  libra  adhibita  est,  qua  uti  non  attinuisset,  si  sestertius 
nummus  argenteus,  non  pondere,  sed  immero  constans  pretii  loco  datus  esset.  Et 
saepe  ille  sestertius  eo  quoque  tempore,  quo  quin  aere  facta  sit  mancipatio  dubium 
esse  non  potest,  cum  mancipatione  conjunctus  legitur. 

De  quinque  testibus  adjici  potest,  imperatorum  temporibus  et  forsitan  longe 
antea  etiam  Latinos  colonarios  et  Junianos,  item  eos  peregrinos,  quibus  commercium 
concessum  esset,  mancipationem  facere,  testes  ct  libripendes  esse  potuisse.  Verum 
antiquitus  in  quibusdara  mancipationibus  videtur  non  suffecisse,  ut  testes  cives  Ro- 
manos  puberes  adhiberentur,  sed  necesse  fuisse  primae  classis  homines  essent.  Nam 
classici,  Gellio  testante,  non  omnes,  qui  in  classibus  erant,  sed  primae  tantum  classis 
homines  dicebantur,  classicos  autem  testes  Festus  refert  dictos  fuisse,  qui  signandis 
testamentis  adhiberentur.  '^)  Conjicere  licet,  in  ceteris  quoque  mancipatienibus,  iis 
praesertim,  quae  majoris  essent  momenti,  classicos  testes  antiquites  adhibitos  esse, 
etsi  necesse  id  non  erat. 

Libripendem  principio  ex  patriciorum  tribubus,  deinde  ex  prima  classe  sump- 
tum  velut  magistratus  partibus  in  appendendo  aere  functum  esse  Hugo  in  hist.  jur. 
Rom.  (p.  213)  et  Huschkius  in  libro  de  instit.  Servii  TuUii  (p.  272)  probabiliter  con- 
jecerunt.  Is  enim  ceteris  testibus  dignitate  antecellere  debebat,  cujus  ab  officio  uni- 
versum  negotium  per  aes  et  libram  gesti  nomen  sortitum  est.  Unde  in  instrumentis 
mancipationum  ad  nos  perlatis  ejus  potissimum  nomen  relatum  invcnitur.  Certissima 
autem  videtur  hominum  doctorum  conjectura  in  iis,  quae  ab  ipso  populo  institueban- 
tur,  mancipationibus. 

Ad  testes  quinque  et  libripendem  legimus  alium  accessisse,  quem  mancipio 
accipiens,  vellicata  auricula,  quae  memoriae  sedes  esse  credebatur,  tanquam  testem 
interrogaret,  nura  orania  recte  conficerentur.  Is  taraen,  qui  antestatus  appellabatur, 
nec  necessarius  fuisse  videtur,  quura  Gajus  et  Llpianus  ejus  racntionera  non  faciant^ 
nec  mancipationis  proprius  erat,  quum  in  aliis  quoque,  praesertira  in  jus  vocatione, 
occurreret.  Walchius  in  libello  de  antestato  in  raancipationibus  (p.  12)  conjicit,  in 
praediis  in  absentia  mancipandis  horaines  si  non  necessariura,  utile  saltem  existiraasse, 
aliquera,  qui  praediura  bene  nosset,  sibi  tanquara  arbitrura  constituere,  qui  quid  vere 
mancipatum  et  lege  raancipii  comprehensura  esset,  si  de  ea  re  inter  raancipio  dantem 

et  accipientem  dubitaretur,  definire  posset.  Et  sane  in  omnibus,  quae  exstant,  ante- 
stationis  exemplis  in  mancipationibus  in  absentia  mancipatio  fiebat. 

Verba,  quae  emptorem  locutum  accipimus,  solennia  erant  atque  certa,  diversa 
tamen  pro  genere  juris,  quod  mancipatione  nacturus  erat.  In  omnibus  actionibus 
civilibus  animadvertere  licet  Romanos  usos  fuisse  certis  quibusdam  verbis  ab  eo 
usque  eloquendis,  cujus  in  negotio  utilitas  verteretur,  vel  qui  inde  jus  sibi  assumeret. 
Quapropter  in  mancipatione  emptor  tum  rem  mancipandam  suam  esse  praedicabat  ex 
jure  Quiritium,  tum  quo  modo  sua  facta  esset,  idque,  ut  videtur,  sempeT  modo  im- 
perativo.  ^o)  Certe  is  rei,  quae  agebatur,  magis  conveniebat.  Quaestio  oritur,  num 
mancipio  accipientem,  praeterquam  quod  aere  et  libra  emptam  sibi  rem  ajebat,  veram 
causam  mancipaudi,  utputa  venditionem,  permutationem,  donationem  appellare  opor- 
tuerit.  Id  Huschkius  nuper  defendit,  tametsi  in  formulis,  quae  paucae  nobis  servatae 
sunt,  nihil  hujusmodi  inveniamus.  Quum  quid  statuamus  pendeat  ex  sententia,  quam 
de  vi  mancipationis  amplectamur,  inferius  rem  attingam. 

Num  haec  verba  certa  et  solennia  intelligenda  sunt  in  illo  XII.  tabularum ; 
„Quum  nexum  faciet  mancipiumque,  uti  lingua  nuncupassit,  ita  jus  esto?"  et  num 
igitur  nuncupatio  fiiit  verborum  solennium  in  nexo  mancipioque  facta  enuntiatio  ?  21) 
Id  sequi  videtur  ex  derivatione  vocabuli.  Nam  nuncupare,  ut  Huschkius  probabiliter 
suspicatur,  est  nomine  capere,  simili  modo  dictum,  quo  nundinae  a  novendinis.  At 
in  testamento  per  aes  et  libram  verba,  quibus  testator  testes  alloquitur,  nuncupatio- 
nem  Gajus  et  Ulpianus  appellant,  non  ea  quae  familiae  emptor  pronuntiat.  EtCicero 
(de  ofi^.  III.  16)  verbis  :  „quum  ex  XH.  tabulis  satis  esset  ea  praestari,  quae  essent 
lingua  nuncupata"  et  iUum  locum  XII.  tabularum  respicit  et  manifcsto  legem  mancipii 
intelligit.  Quare  inprimis  lex  contractui  dicta,  in  mancipio  lex  mancipii,  quae  lex 
obligationem  gignit,  ex  qua  dicta  promissaque  servare  oportet,  nuncupandi  appella- 
tioe  comprehenditur.     Sed  tamen  etiam  verba  certa  nuncupatione  continentur. 


§  12. 

Mancipationes  peragebantur  aut  rerum  mancipi  civili  ratione  transferendarum, 
aut  conditionis  liberorum  hominum  alieno  juri  subjectorum  mutandae  causa.  In  rebus 
nec  mancipi  nuUam  mancipationis  vim  fuisse  supra  admonui.  Attamen  antiquitus, 
quum  discrimen  rerum  mancipi  et  nec  mancipi  nondum  satis  stabile  firmumque  esset, 
eam  in  his  quoque  haud  raro  adhibitam  esse  suspicari  possumus.  Videtur  autem 
Plinius  major  natu  indicare,  margaritas,  quippe  res  valde  pretiosas  et  aevi  perlongi, 
mancipari    solere.      Qui    (H.   N-    IX.  35)    postquam    dixit,    unionum   nomen   maxime 

'")  Legitur  tum  „einptns  esto"  (Gaj.  II.  104,  III.  167),  luin- ,.emptus  est"  (Gaj.  I.  119.  Fragm.  Vatic.  §  50.) 
Prior  leclio  pracferenda  videtur. 

")  Huschke,  Recht  des  nexum  p.  23  seqq. 

grandibua  margaritis  impositom  fuiese,  „Et  hoc  tamen,  inquit,  aetemae  prope  poMet- 
sionis  est,  sequitur  heredem,  in  mancipatum  venit,  ut  praedium  aliquod."  Haec  verba 
Plinii,  taraetsi  nihil  moror  quominus  de  mancipatione  intelligara  (sunt  enim,  qui  aliter 
rem  explicent),  minime  probare  arbitror  uniones  res  mancipi  fuisse  eosdemque  sola 
mancipatione  acquisitos  esse.  Mancipatio  enim,  quamvis  in  rebus  nec  mancipi  nullius 
esset  momenti  nec  ad  obligationem  constituendam  nec  ad  dominium  transferendum, 
tamen  traditioni  ex  justa  causa  factae  accedens  non  nocebat :  quin  teetibus  mancipio 
accipiens  postea  uti  poterat,  quibus  tum  traditionem,  tum  negotium  justam  causam 
tradendi  praebens  comprobaret.  Etiara  in  rebus  mancipi  se  moventibus  traditionem 
plerumque,  antiquitus  vero  fere  semper  cum  mancipatione  conjunctam  fuisae,  taraetsi 
necesse  hoc  non  esset,  veri  est  aimillimum.  Hoc  igitur  ex  loco  Plinii  discimus,  in 
unionibus  —  et  probabiliter  in  aliis  quoque  rebus  et  pretiosia  et  diuturnis  —  trans- 
ferendis  mancipationem  ipsius  temporibus  admodum  usitatam  fuisse. 

In  rebus  mancipi  mancipatio  nihil  erat  aliud,  atque  in  rebus  nec  mancipi,  in 
jure  Justinianeo  in  omnibus  rebus  traditio,  forma  dominii  transferendi,  tamen  insignis 
propterea  quod,  ut  traditio  juris  gentiura,  ita  ipsa  actus  erat  oraniura  raaxime  civiUs. 
Nuda  autem  traditio ,  ut  Paulus  in  L.  31  pr.  de  acquir.  rer.  dom.  ait,  nunquam 
transfert  dorainiura,  sed  ita  si  venditio  aut  aliqua  justa  cauaa  praecesserit,  propter 
quam  traditio  sequeretur.  Et  similiter  Ulpianus  (Fragm.  XIX.  7)  dicit,  rerum  nec 
mancipi  dominia  ipsa  traditione  apprehendi,  si  ex  justa  causa  traditae  sint  Etenim 
tr«ditio  per  se  res  facti,  non  juris  eat,  quura  non  tantura  dorainii  mutandi  causa, 
Terum  permultis  aliis  ex  causis,  velut  ad  custodiendura,  comraodandum,  pignus  con- 
stituendum  res  tradantur.  Justa  causa  tradendi  posita  est  in  voluntate  partium  ad 
rem  alienandam  acquirendamque  consentientium.  Qui  consensus  deficiens  efficit,  ut 
rei  traditae  apud  priorem  dominura  dorainiura  maneat.  Diversae  sunt  causae  dominii 
per  traditionem  transferendi,  venditio,  permutatio,  solutio,  mutui  datio,  transactio, 
dotis  constitutio,  donatio  aliae.  Oranes  hujusniodi  causae  tradendi  —  praeter  mutui 
dationem,  quae  natura  sua  utique  in  rebus  nec  raancipi  versatur  —  etiara  causae 
erant,  ex  quibus  res  manciparentur.  Sed  quaeritur,  nura  necesse  fuerit  talem  justara 
causara  subesse,  ut  valeret  raancipatio.  In  mancipatione  non  sirailiter,  atque  in  tra- 
ditionibus,  quaeri  poterat,  qua  intentione  quove  consilio  perageretur,  quum  in  rebus 
semper  fieret  dominii  jurisve  transferendi  causa.  Licet  enim  res  manciparetur,  ut  tutiua 
apud  amicura  esset,  vel  mancipio  accipiens  ea  per  certura  terapus  uteretur,  vel  quasi 
pignoris  loco  haberet,  nihilo  rainus  dorainiura  transferebatur.  Quapropter  causa 
mancipandi  quaerenda  non  erat,  nec  Ulpianus,  qui  in  loco  modo  adducto  in  traditione 
ad  dominium  acquirendum  justara  causam  requirit,  ubi  de  mancipatione  agit,  de 
causa  loquitur.  Quid  ?  si  vera  causa  nulla  subesset,  tamenne  mancipatio  efi^ectum 
suum  dominii  transferendi  habebat  ?  Et  si  ex  causa  venditionis  re  mancipata  pre- 
tium  nec  solutum  nec    creditum   nec   satis    eo    nomine    datum    esset,    num    haec    res 

efficiebat,  ut  domminm  non  statim  ipsa  mancipatione  transiret?  Constat  enim  ren- 
ditas  res  et  traditas  non  aliter  emptori  acquiri,  quam  si  is  venditori  pretium  solverit, 
vel  alio  modo  ei  satisfecerit,  veluti  expromissore  aut  pignore  dato,  idqu€  in  consti- 
tutionibus  (II.  1,  §  41)  caveri  dicitur  ex  lege  XII.  tabularum.  Juris  prudentes  autem 
statuerunt,  etiam  si  venditor  fidem  emptoris  secutus  fuerit,  rem  emptoris  fieri.  llla 
XII.  tabularum  vulgaris  interpretum  opinio  ad  mancipationem  atque  in  jure  cessionem 
referre  non  dubitat,  quum  praesertim  permulti  prorsus  negent,  illis  temporibus  soliue 
traditionis,  quamvis  justa  ex  causa  factae,  eam  vim  fuisae,  ut  nisi  accedente  usucapione 
ad  dominium  rerum  nec  mancipi  comparandum  sufficeret. 

In  Oaji  institutionibus  sententia  hoc  loco  instit.  Justin.  expressa  non  invenitur, 
id  quod  fortasse  lacunae,  forte  in  lib.  II.  §  20  aut  lib.  III.  §  141,  attribuendum  est. 
At  complures  alii  loci  eandem  continent,  quorum  praeter  Theophili  paraphrasin  ad 
legem  decemviralem,  quae  eam  sanxerit,  nullus  provocat.  Ea  res  pluribus  ansam 
dedit,  ut  XII.  tabulas  tale  quid  continuisse  negarent :  inventam  esse  regulam  a  juris 
consultis  observantibus  eam  naturali  aequitati  et  juri  gentium  consentaneam  esse. 
Itaque  Otto  in  comment.  instit.  II.  §  41  putat  regula  nostra  principium  vetus  generale 
expressum  esse,  secundum  quod  omnem  alienationem  per  aes  et  librara  (id  institutio- 
nes  vertisse  pretio  soluto)  effici  oporteret.  Et  Puchta  in  cursu  instit.  II.  §  241  not.  f. 
sententiam  XII.  tabulis  sancitam  non  esse  ratus  legem  forte  fuisse  autumat,  quae 
loquens  de  mancipatione  vim  hujus  actus  solennis  ex  ea  re  pendere  jussisset,  ut  ad 
Bolutionem  imaginariam  raudusculo  dato  effectam  vera  solutio  aut  satisfactio  accederet. 
Nonnihil  adjuvatur  illa  opinio  in  ipsis  XII.  tabulis  regulam,  de  qua  agitur,  conipre- 
hensam  non  fuisse  existimantium,  quod  lectio  „ex  lege  Xll.  tabularum"  in  codicibus 
institutionum  longe  pluribus  praevalet,  ita  ut  doctrina  jure  consultorum  ex  mente 
legis  usurpata  esse  videatur.  Sed  praepositionem  ex  saepissime  abundare,  Schraderue 
ad  h.  1.  admonet.  Atque  quum  testimonio  legitimo  caveri  id  ex  lege  XII.  tabularum 
perhibeatur,  quumque  Theophili  interpretatio  expresse  ipsilegi  sententiam  adscribat,  ^*) 
omnis  mihi  videtur  removenda  esse  dubitatio. 

Verumtamen  etsi  XII.  tabulas  de  rerum  venditarum  dominio,  nisi  soluto  pretio 
aut  satisfactione  alia  consecuta,  non  transferendo  aliquid  statuisse  censere  oportet, 
quum  ipsis  verbis  legis  desideratis  in  Justiniani  institutionibus  veteres  actiones  civiles, 
ut  mancipationem  et  in  jure  cessionem,  silentio  praetereuntibus  relationem  tantum 
habeamus,  nihil  prohibere  videtur,  quominus  non  solum  de  traditione,  verum  etiam 
de  mancipatione  et  in  jure  cessione  ipsam  legem  sensisse  vel  locutam  esse  arbitre- 
mur.  Quam  sententiam  modo  dixi  vulgarem  esse.  Mihi  recta  non  videtur :  puto 
legem  solam  traditionem,  non-  civiles  actiones  respexisse.  Primum  enim  animadverto 
istam  legi  suppositam  sententiam  aperte  pugnare  cum    regula  juris    civilis   certissima, 

)  Theoph.  ad  h.  I.  —  tovto  <fe  xui  ti^  dvojdt xadtXrut  dtfjyoQfVTai  vofiw  — . 

actus  legitimos,  qui  non  recipiant  diem  vel  conditionem,  velut  mancipationem,  in 
totum  vitiari  per  temporis  vel  conditionis  adjectionem.  ^^)  Adjiciebatur  enim  conditio 
vel  dies,  si  dominium  rei  mancipatae  non  statim  ipso  actu  legitimo  transferretur, 
verum  usque  ad  pretii  solutionem  apud  venditorem  remaneret.  *♦)  Nec  dicere  licet, 
conditionem  hanc  tacite  adjectam  ejusmodi  esse,  quae,  ut  ait  Papinianus,  aperte  com- 
prehensa  vitium  afferat,  tacite  inserta  inutilem  actum  non  efficiat,  quum  id  spectet 
ad  rem  longe  diversam,  sicut  exemplum  ab  ipso  Papiniano  allatum  plane  docet. 
Qui  exceptionem  statuit  talem,  si  acceptum  feratur  ei,  qui  sub  conditione  promiserit, 
ita  demum  egisse  acceptilationem  aliquid,  si  obligationis  conditio  exstiterit.  Multo 
minus  dices,  regulam  a  jure  consultis  inventara,  veteri  juri  et  tempori  XII.  tabularum 
ignotam  fuisse.  Non  fuit  jurisperitorum,  formarum  a  majoribus  traditarum  vim  augere, 
sed  potius  rainuere :  elaborarunt,  ut  materiae  negotiorum  majore  usque  reddita 
potestate  formae  principatus  vinceretur,  cujus  cura  significatione  effectus  progrediente 
scientia  pari  passu  dilapsus  est  et  annihilatus.  Sed  etiam  si  regulam  hanc  non  habe- 
remus,  tamen  negarem  XII.  tabulas  de  raancipatione  venditionis  causa  facta  cavisse 
id,  quod  a  natura  atque  vi  quura  oraniura  actionura  civiliura  veterura,  tura  inprimis 
mancipationis,  actus  omniura  raaxime  civilis,  alienissimura  esse  judico. 

§  13. 

Oranes  actus,  qui  ad  jus  pertinent,  ab  iis,  qui  quum  jura  neque  constituant, 
nec  toUant,  nec  imrautent,  nec  confirraent,  in  jure  nullius  momenti  sunt,  duabus 
rebus  differunt,  tum  forma  extema,  qua  geruntur,  tura  raateria,  qua  quo  consilio 
quamve  ob  causam  gerantur,  exprimitur.  Saepe  in  negotiis,  ut  valeant,  et  forraam  et 
materiam  concurrere  oportet,  saepe,  qua  forma  utantur  partes  nihil  refert,  saepe  vero 
forma  ita  praevalet,  ut  quae  re  vera  in  actu  insint  quaeque  sit  partium  intentio,  non 
inquiratur.  Formae  auctoritas  maxima  esse  solet  in  priscis  gentibus,  dum  ne  sint 
omnino  rudes  atque  incultae,  ac  respublica  jam  vim  auctoritatemque  sibi  assumpserit 
et  comparaverit.  At  idera  hodie  observare  licet  in  nostra  Germania,  ubi  in  syngra- 
phis,  quae  vulgo  cambiorura  noraine  designantur,  eximia  quaedam  forraae  tribuitur 
vis  et  potestas.  Apud  Roraanos  pridera  (de  priraordiis  nihil  dico,  quoniam  quae 
fuerit  juris  conditio  ignoramus)  pennagni  formam  moraenti  fuisse  constat,  idque  in 
plurimis  negotiis.  Quousque  solius  formae  in  civilibus  actionibus  adhibitae  potestas 
se  extenderit,  quum  veterum  testimonia  nec  satis  clare  aperteque  loquantur,    de  anti- 

")  L.  77  de  R.  J.  (Papinianus.)  Fragm.  Vatic.  §  329.  —  sub  conditione  cognitor  non  recte  datur,  non  magis 
qoam  mancipatur. 

"^*)  Ipsas  Xlf.  tabulas  tantum  de  pretio  soluto  locutas,  prudentum  interpretatione  reliqnas  satisractionis  species 
solutioni  exaequalas  esse,  conciudere  licet  tum  ex  eo,  quod  prelii  soluti  menlio  plurimis  locis  sola  habelur,  tum  quia  Ju- 
lianus  in  L.  25  §  13  de  usurr.,  si  emptor  tantum  satisfecerit,  in  pendcnti  esse  dominium  arflrmat. 

qtiissimis  temporibus  vix  certum  quidquam  tradere  possint,  dubium  videtur.  Equidem 
affirmare  non  dubito,  actus  civiles  sua  vi  ac  potestate  constitisse  sine  uUa  re,  quam 
forma  amplecteretur,  sine  ulla  causa,  propter  quam  adhiberetur,  maxime  vero  per  aes 
et  libram  gesta,  quippe  quae  coram  ipso  populo  sive  testante  sive  confirmante  fieri 
intelligerentur.  Id,  ut  opinor,  conjectura  consequi  possumus  ex  loco  Gajano,  ubi 
„Saepe  accidit,  inquit,  ut  quis  jure  civili  teneatur,  sed  iniquum  sit,  eum  judicio  con- 
demnari,  veiut  si  stipulatus  sim  a  te  pecuniam,  tanquam  credendi  causa  numeraturus, 
nec  numeraverim.  Nam  eam  pecuniam  a  te  peti  posse  certum  est,  dare  enim  te 
oportet,  quum  ex  stipulatu  tenearis,  sed  quia  iniquum  est,  te  eo  nomine  condemnari, 
placet  per  exceptionem  doli  mali  te  defendi  debere."  ^4^  Qui  locus  docet,  stipulatio- 
nem  ipsius  Gaji  tempore  solam  per  se  sine  ulla  causa  vim  habuisse  ad  constituendam 
civilem  obligationem,  exceptionem  tantum  doli  mali  admittit,  quam  non  obscure  in- 
dicat  antiquitus  datam  non  fuisse,  sed  aut  a  praetore  propositam  aut  constitutam 
prudentum  interpretatione  et  auctoritate.  Itaque  stipulatio  omnino,  licet  sine  causa  con- 
fecta,  actionem  gignebat  civilem,  quam  olim  ne  per  exceptionem  quidem  repelli  potuisse 
magnam  habet  probabilitatem.  Quodsi  tanta  erat  vis  stipulationum,  quanto  majore  jure 
iis  vindicabimus,  quae  per  aes  et  libram  gerebantur,  quum  praesertim  stipulatio  non  tam 
proprie  fuerit  juris  civilis,  quam  illa,  imo  apud  posteriores  certe,  excepta  sponsione, 
juris  gentium  esse  et  inter  cives  et  peregrinos  valere  diceretur.  Quid  sibi  voluissent 
verba  certa  atque  legitima  in  mancipationis  solennibus  quasi  in  comitiis  populi  Ro- 
mani  a  mancipio  accipiente  aeris  et  librae  tanquam  aerea  voce  consonan^e  pronun- 
tiata :  „Hanc  ego  rem  ex  jure  Quiritium  meam  esse  ajo,"  si  postea  venditor  rem 
traditam  pretium  solutum  esse  negans,  quasi  nunqum  amisso  dominio,  ex  jure  Quiri- 
tium  suam  vindicare  potuisset?  quid  illa  XII.  tabularum :  uti  lingua  nuncupassit, 
ita  jus  esto  ?  Qui  rem  venditam  pretio  nondum  soluto  mancipio  dederat,  si  deinde 
pecunia  non  solveretur,  de  se  queri  debebat.  At  si  non  tradidisset,  contra  vindica- 
tionem  posterius  certe  exceptione  doli  mali  se  tuebatur.  Ea  vero  exceptio  quin 
hujusmodi  in  causis  jam  antiquitus  locum  habuerit,  valde  dubitandum  est.  Ceterum 
apud  antiquissimos  Romanos,  si  venditionis  causa  res  manciparetur,  persuasum  mihi 
est  fere  semper  in  praesentia  testium  a  libripende  pretium  appensum  fuisse.  Quodsi 
pretium  non  illico  appendebatur,  nec  antea  datum  erat,  si  nec  alio  modo,  velut  fide- 
jussore  aut  pignore  dato  venditori  satisfieret,  venditor,  ut  opinor,  curabat,  ut  nexo 
emptorem  sibi  obstringeret,  id  quod  et  testibus  et  libripende  tum  maxime  praesenti- 
bus  facillime  factu  erat. 

Huschkius,  ^^)    qui   per  aes  et  libram  gestis  insignem  quandam  significationem 
potestatemque  tribuit,    tamen  non   dubitat,    quin   ex  causa  emptionis  mancipatio  non 

'*)  Gaj.  IV.  116.    Quinctil.  J.  0.   IV.  2.     Satis  est  diiisse :    certam  pecaniam  peto  ex  stipulatione  :    diversae 
partis  expositio  est,  cur  ea  non  deberetur. 

")  Flav.  Syntr.  instr.  donat.  p.  41.     Recht  des  yexum  p.  42. 

jaagh  quaiu  trt^ditio,  niai  pretium  solutum  satiave  eo  noraine  datum  e98*et^  rem  alteriuA 
fecerit :  nibil  enim  valere  imaginariam  causaiu,  nisi  vera  subsit.  Quam  ob  causaw 
existimat  emptorem  in  mancipatione,  quanti  rem  mercatus  esset,  expreasisse,  his  fere 
verbis :  eaque  res  mihi  esto  empta  hoc  aere  aeneaque  libra  sestertium  cqntum  miUbu9 
nummum,  et  si  aliis  ex  causis  mancipandum  fuerit,  mancipio  accipientem  ipsam  bajM 
causam  appellasse,  velut  his  verbis :  eaque  res  mihi  esto  empta  hoc  aere  aeneaque 
libra  dotis  causa:  in  donationibus  vero  similibusque  liberalitatis  causis  praeter  causae 
appellationem  adjecisse  :  sestertio  nummo  uno  assium  quattuor.  Haec  verba,  ut  alift 
negotia  imaginaria  nummo  uno  facta  esse  legimus,  velut  usufructus  locationem  aut 
venditionem,  in  mancipationibus  liberahitatis  titulo  factis  a^eeta  verbis  legitimis  in 
omnibus  donationum  per  mancipationem  confectarum  instrumentis,  qiua^  nobis  servata 
sunt,  reperimus,  2  6)  nec  Trekellio  et  Meermanno  ceterisque  assentior  hunc  sestertium 
nummum  U|t,um  cum  asse  mancipationis  confundentibus,  sed  potius  Huschkio,  qvi 
sestertium  ad  assem  accessisse  conjicit  lacunae  cujusdam  explendae  causa,  quae  io 
hujusraodi  mancipationibus  exsistere  videretur.  Nec  repugno,  quominus  in  ceterii 
mancipationibus  praeter  emptionis  causa  factam  mancipio  accipiens  sohtus  fuerit  cau- 
sam  appellare,  nec  quominus,  si  causa  erat  vera  emptio,  quanti  empta  esset  res, 
addiderit,  tametsi  his  de  rebus  testimonium  nullum  adsit.  2'')  Sed  meo  judicio 
minime  necesse  erat  nec  pretii  mentio,  nec  causae  appellatio,  nec  in  mancipationibus 
liberalitatis  causa  factis  sestertii  nummi  unius  assium  quattuor  adjunctio.  Ac  dona^ 
tionis  causi^m  praeter  ceteras  appellando  is,  qui  mancipio  accipiebat,  gratum  aniraum 
testificabatur.  Et  in  iis  raancipationibus,  quibus  vera  suberat  emptio  venditio,  pretium 
saepe  expressum  esse  puto,    ut  constaret  de  obligatione,    quae  re  repetita  nasceretur. 


§  14. 

Haec  de  genere  maucipationis  valentis  sua  vi  ac  potestate  ac  sine  ulla  causa 
accedente  ad  effectum  suum  pervenientis  posita  si  vera  sunt,  eamque  ob  causam  sta» 
tuendum  est  legem  XH.  tabularum  loco  memorato  de  traditione  et  de  ea  quidem  sola 
locutam  esse,  argumentis  firmanda  est  sententia  nostra,  jam  illo  tempore  et  inde  ab 
initio  in  rebus  nec  mancipi  traditionem  ex  justa  causa  factam  ad  dominium  acquiren- 
dum  suffiecisse.  Non  me  referam  ad  L.  48  D.  de  pactis,  ubi  Ictus  „In  traditionibu^ 
rerum,  inquit,  quodcumque  pactum  sit,  id  valere  manifestissimum  est."  —  Quae  verba 
ex  Gaji  libro  tertio  ad  legem  XII.  tab.  desumpta  legimus.  Namque  non  dubito,  quin 
ipse  Gajus  scripserit :     In   raancipationibus  rerum    raancipi    rel.,    quoniam    ex    Fragm. 

")  Morem  hunc  testatur  etiam  Justinianus  in  L.  37  C.  de  donat.  :  verba  superflua,  quae  in  donationibus  poni 
solebant,  scilicet  sestertii  nummi  unius  assium  quattuor,  pcDilus  esse  rejicienda  censerous. 

")  Buschkius  quidem  nititur  verbis  Pauli  Fragm.  Vat.  §  59  item  in  mancipationibus :  emptus  mihi  est  pretio, 
deducto  usurructu. 

VBtiKJ.  §  47  collata  cum  §  50  coUigef^  posfiuinus,  de  traditionibus  in  in  XII.  tabullS 
cautum  non  esse  nec  valuisse.  *®)  Nec  magnopere  nitor  loco  Festi  s.  v.  „Sub  vos 
plftco  in  precibus  quum  dicitur,  signiflcat  id  quod  supplico,  ut  in  legibus :  Trans- 
quedato  endoque  plorato,"  quae  verba  J.  Gothofredus,  assentiente  Dirksenio,  ex  XII. 
tabulis  et  diversis  earum  locis  sumpta  esse  opinatur,  quia  etiamsi  certum  esset, 
Terbum  transquedato  in  lege  illa  fuisse,  tamen  non  constaret  ad  dominium  rei  ven- 
ditiie  et  traditae  acquirendum  pertinuisse.  Dirksenius  suspicatur  verbum  hoc  fuisse 
in  lege  de  poena  perduellis,  qua,  ut  ex  L.  3  pr.  D.  ad  Leg.  Jul.  majest.  sequi  vide- 
tur,  cautum  erat,  eum,  qui  civem  hosti  tradidisset,  capite  puniri. 

Constat  apud  Romanos  ultimis  liberae  recipublicae  temporibus  res  mancipi 
acquirendas  dvilem  actionem ,  eaque  deficiente  usucapionem  traditioni  accedentem 
postulasse,  in  nec  mancipi  vero  rebus  traditionem,  quae  juris  gentium  est,  ad  rerum 
dominia  mutanda  satis  fuisse.  Reputantibus  nobis  utrum  jam  primis  liberae  reipubli- 
eae  saeculis  regumque  temporibus  idem  fuerit  observatum,  an  aut  solae  civiles  rerum 
comparationes  valuerint  aut  aliquando  naturales  in  omnibus  rebiis  suffecerint,  veterum 
re»  antiquissimas  parum  inquirentium  testimonia,  quibus  in  alterutram  partem  uti 
liceat,  paene  nulla  adsunt  neque,  quae  adsunt,  ejusmodi,  quibus  rem  decidere  possi- 
mus.  Qua  de  causa  mirari  non  licet,  quod  diversissime  doctorum  hominum  ingenia 
rem.  explicaverint.  Probatio  paene  est  desperanda,  hoc  quaeritur,  quae  sit  sententia 
probabilior.  Jam  primum  omnium  inter  omnes  satis  constat,  jus  gentium  sive  naturale 
vetustius  esse,  proditum  rerum  natura  cum  ipso  genere  humano,  jus  civile  natum  esse 
cum  civitatibus  atque  legibus.  Hinc  apparet,  ante  civitatem  aliquam  constitutam  ho- 
mines  in  ea  regione  jure  naturali  agentes  in  rerum  dominiis  acquirendis  naturali 
ratione  usos  fuisse,  civiles  formas  non  uno  tempore,  sed  sensim  sensimque  introductas 
esse  videri  pari  passu  cum  civitatis  institutis,  cum  legum  dignitate  magistratuumque 
auctoritate.  Quid  autem  de  priscis  Romanls  statuendum  est  ?  Ipsa  Romanae  civitatis 
origo  varie  traditur.  Si  verum  est,  conditam  eam  esse  quasi  a  subita  hominum  col- 
kivione  e  iinitimis  gentibus  collecta,  tamen  ea  res  non  prorsus  magnam  verisimilitu- 
diiiem  affert  sententiae  eorum,  qui  formarum  proprie  civilium  magnam  olim  et  vim 
«t  usum  ftiisse  animadvertentes  omnia  hominura  privorum  jura  a  reipublicae  auctori- 
tate  profecta,  totumque  jus  civile  sive  privatum  a  civitate  fundatum  ejusque  potentia 
demum  progredientibus  |aeculi8  explicatum  solutumque  esse  affirmant.  Omni  id  hi- 
storiae  rationi  contrarium  esset  docentis  jus   privatum   quaeque    ex   ea   proficiscuntur 

")  §  47  :  In  re  nec  mancipi  per  traditionem  dedaci  usasrractas  non  potest,  neque  in  homine,  si  peregrino  tra- 
datur :  civili  enira  actione  constitui  potest,  non  traditione,  quae  jaris  gentium  est.  Cf.  §  50 :  Pomponius  putat  ad  certara 
tempus  deduci  ( usumrructum  sc.)  nec  per  in  jure  cessionem,  nec  per  mancipationem,  sed  tanlum  transrerri  cura  posse. 
Ego  didici  et  deduci  ad  tempus  posse,  quia  ct  mancipationem  et  in  jure  cessionem  lex  XII.  tab  conGrmanl.  —  Pcr 
mancipationem  eonstitni  usasfractus  non  poterat,  nihilominns  poterat  dcduci,  quia,  quod  lingua  in  mancipio  facicndo  nun- 
capasset,  lei  ratum  esse  jusserat.  Per  traditionem  ususfractus,  ut  res  incorporalis,  constitni  non  poterat,  sed  ne  dednci 
quidem  poterat,  quia  lex  id  ratum  esse  non  jusscrat. 

privatorum  vi  et  efficientia  constitui,  dum  respublica  majorem  usque  sibi  assumens 
auctoritatem  magis  magisque  subegerit  viceritque  singulorum  hominum  voluntates. 

Qui  in  altera  parte  stantes  omnibus  rebus  recte  acquirendis  civilem  solennem- 
que  formam  vindicant,  partim  mancipationem  antiquitus  ad  omnes  res  pertinuisse 
contendunt,  partim  per  in  jure  cessionem  omnium  rerum  dominia  initio  mutari  opor- 
tuisse  affirmant,  accessisse  deinde  in  rebus  mancipi  mancipationem,  nec  mancipi  rebus 
etiam  tum  in  jure  cessionem  postulantibus,  dum  temporum  decursu  sive  usu  sive 
lege  introductum  sit  traditionem  suffecisse.  De  mancipationis  usu  latius  patente, 
quem  nonnulli  vetustati  assumunt,  jam  supra  dictum  est,  causam  non  inveniri,  cur, 
quae  res  antea  mancipari  solitae  fuerint  et  debuerint,  postea  ne  potuerint  quidem 
mancipari.  Quid  vero  dicemus  de  in  jure  cessione,  quam  lege  XII.  tabularum  confir- 
matam  vetustam  admodum  esse  negari  non  potest  ?  Eam  formam  solennem,  adhibitu 
difficilem  et  molestam  adversarii  dicunt  inveniri  non  potuisse,  si  eodem  tempore  traditio 
eandem  habuisset  dominii  tranferendi  potestatem.  Gajus  sane  (II.  25)  tradit  plerum- 
que  et  fere  semper  niancipationibus  uti  Romanos :  quod  enim  ipsi  praesentibus  amicis 
agere  possent,  id  necesse  non  esse  cum  majore  difficultate  apud  praetorem  aut  prae- 
sidem  provinciae  quaerere.  Sane  fuit  difficilior,  quam  traditio,  sed  quin  apud  priscos 
Romanos  major  fuerit  in  jure  cessionis ,  quam  mancipationis  difficultas ,  dubito. 
Equidem  de  ratione  inter  in  jure  cessionem  ex  una  parte  et  ex  altera  mancipationem 
et  traditionem  intercedente  sic  sentio.  Traditio,  ut  acquisitio  juris  gentium,  prima 
fuit.  Invaluit  autem,  forsitan  pridem  admodum,  res  ex  hostibus  captas  reipublicae 
acquisitas,  quae  et  maximi  erant  momenti  et  cognitionem  habebant  non  difficilem, 
ritu  ei,  quo  publice  venumdabantur,  simili,  mancipio  testibus,  qui  comitia  adumbra- 
rent,  praesentibus  alienari.  Postea  alia  forma  civilis  desiderata  est  in  iis  adhibenda, 
quae  etsi  fortasse  nonnunquuam  mancipabantur,  proprie  tamen  credebantur  non  recipere 
mancipationem,  raaxime  in  rebus  incorporalibus,  quarum  tantum  jura  praediorum  rustico- 
rum  ad  speciem  rerum  corporalium  proxime  accedentia  mancipari  solebant.  Eum  actum,  ut 
res  dubitationem  non  admitteret,  potissimum  in  jure  apud  magistratum  peragi  voluerunt : 
imitati  sunt  mancipationis  formam,  praeterquam  quod  nec  aes  et  libra  nec  testes  adhibeban- 
tur,  quorum  vicem  scilicet  magistratus  obtinebat.  Itaque  rem  acquisiturus  tenens  eam, 
ut  in  mancipatione,  „Hanc  ego  rem,  inquiebat,  ex  jure  Quiritium  meam  esse  ajo." 
Qui  postquam  ita  vindicaverat,  praetor  eum,  qui  cedebat,  interrogabat,  an  contra  vin- 
dicaret.  Quo  negante  aut  tacente  illi  rem  addicendo  perfectionem  negotio  dabat, 
sicut  in  mancipatione  libripens  indicabat  verbis  „raudusculo  libram  ferito."  29^ 

Progressione  reipubhcae  Romanae  quum  et  majorem  haberet  in  jure  cessio 
difficultatem,  et  magistratibus  rebus  parvis  molestiam  non  coacti  afferre  nollent,  in  rebus 

''O  Eodem  jure,  quo  lis  symbolica  dicitur  in  jure  cessio,  mancipatio  quoque  dici  potest.  Quod  juris  consulti  de 
vindicatione  loquntur,  nihil  ad  rem  facit,  quoniam  vindicare  (vim  dicere)  rem  nihil  cst  aliud,  atque  rem  sibi  assumere. 
Quodsi  lis  fuerit,  oportuit  eum,  qui  cedebat,  contra  vindicare. 

mancipi  fere  semper,  ut  Gajus  dicit,  mancipatione,  in  rebus  nec  mancipi  non  facile  in 
jure  cessione  utebantur,  praeterquam  in  rebus  incorporalibus  traditionem  non  reci- 
pientibus,  forsitan  etiam  in  rebus  oppido  pretiosis,  velut  gemmis,  margaritis,  vestibus 
serieis  aliis  ejus  generis  rebus.  In  rebus  nec  pretiosis  nec  diuturnis  puto  in  jure 
cessionem  usitatam  nunquam  fiiisse  (nam  id  natura  rerum  omni  lege  valentior  non 
patiebatur)  persuasum  mihi  est,  quamquam  quominus  ea  homines  scrupulosiores  et 
nimium  diligentes  interdum  usi  sint,  non  repugno.  Nec  ullam  rem  arbitror  movere 
nos,  ut  traditionis  effectum  res  nec  mancipi  transferendi  negemus.  Plurimi  ad  locum 
quendam  Gaji  (II.  40)  se  referunt  dicentis,  olim  populum  Romanum  eodem  usum 
fuisse  jure,  quo  peregrinos  unum  habentes  dominium  ex  jure  Quiritium  :  postea  divi- 
sionem  accepisse  dominium,  ut  alius  posset  esse  ex  jure  Quiritium  dominus,  alius  in 
bonis  habere.  Quibus  consideratis  contrariam  magnopere  sustentari  sententiam  non 
existimo.  Hoc  enira,  non  plus,  Gajus  mihi  indicare  videtur,  olim  eum,  qui  rem  man- 
cipi  traditione  tantum  sibi  comparasset,  a  praetore  nondum  adjutum  fuisse  in  re  vin- 
dicanda,  nec  tutum  doli  exceptione  adversus  auctorem  ut  dominum  ex  jure  Quiritium 
rem  vindicantem.  Attamen  non  prorsus  crederem  eum,  qui  rem  nec  mancipi  tra- 
ditione  sibi  acquisierat,  ex  jure  Quiritum  eandem  vindicare  potuisse,  tametsi  vindicare 
eum  potuisse  persuasum  mihi  habeo.  Jure  Quiritium  enim,  ut  opinor,  illud  jus  de- 
signabatur,  quod  populi  reive  publicae  quasi  confirmatum  et  munitum  esset  auctoritate, 
quippe  comparatum  per  aes  et  libram,  in  jure  cessione,  censu,  confarreatione,  ad- 
judicatione,  usucapione.  ^o) 

Puchta  adversariam  amplexus  sententiam,  homines  privatos  initio  res  sibi 
quemque  comparasse  ex  bello  captas  addictione  magistratus  autumat,  quum  aut  impe- 
rator  res  praedaeJnter  milites  distribueret,  aut  quaestor  singulis  venderet :  eas  res 
deinde  inter  privatos  dominos  mutasse  in  jure  cessione,  quae  et  ipsa  esset  addictio 
magistratus,  quum  ex  mente  veteris  jnris  utique  solennis  acquirendi  modus  poscere- 
tur :  postea  accessisse  actum  privatum,  mancipationem,  quo  faciliori  ritu  res  mancipi 
compararentur :  mancipationis  enim  usu  in  rebus  mancipi  supervacaneam  redditam  esse 
in  jure  cessionem  cum  majore  conjunctam  difncultate  :  tandem  etiam  res  mancipatio- 
nem  non  admittentes  solutas  esse  necessitate  in  jure  cessionis.  Ex  Puchtae  senten- 
tia  singularia  profecto  fuerunt  hominum  Romanorum  ingenia,  qui  censuerint  agros, 
quamvis  magnos,  domusque  optimas  privato  posse  actu  comparari,  aratra,  crates, 
palas  non  item,  qui  homines,  equos,  boves  per  mancipationem  suos  facere  non  dubi- 
tarint,  oves  vero,  capras,  sues  (ne  dicam  de  anseribus,  columbis,  gallinis),  nisi  a 
praetore  addictas  recte  atque  ordine  acquisitas  esse  non  existimaverint.  Sane  ridicu- 
lum  paene  fuisset,  si  res  nec  mancipi,  illis  temporibus  omnes  fere  minimae  et  levissi- 
mae,  in  jure  cedi,  a  praetore  addici  solitae  fuissent. 

'")  Ihering,    Geist  des  rom.  Rechts    p.  214.      Iheringius  suspicatur,    de  iis,    quae  jure    civili   septa   et  quasi  a 
populo  confirmata  essent,  centumviros  judicasse.     Quae  sententia  non  parum  sustentatur  loco  apud  Cic.  de  orat  I.  38. 

4  15. 

Superest;  ut  de  nuncupatione  dispiciamus.  Quae  in  mancipio  faciendo  lii^gua 
nuncupasset,  rata  esse  jusserat  lex  XIL  tabularum.  Verumtamen  non  prorsus  quid- 
qnid  libebat,  nuncupando  adjici  poterat,  ut  jus  ratumque  e«set.  Primum  enim  opor- 
tebat,  quae  nuncuparentur,  non  pugnare  cum  ipso  mancipio,  quemadmodum  pugnasset 
dies  conditiove  adjecta.  Deinde  plura  prohibebat  publica  quaedam  ratio,  velut  quo- 
minus  novo  domino  alienandi  potestas  adimeretur  jusque  ejus  alio  modo  nimium 
restringeretur,  quum  ex  indole  juris  Romani,  veteris  praesertim,  talia  pacta  dominii 
naturae  adversaria  nuUius  momenti  essent.  Quas  leges  contractui  dici  licebat,  eae 
tum  mancipio  dantis,  tum  accipientis  gratia  adjungebantur,  accipientis  exempli  causa 
fundum  optimum  maximumque  esse,  servum  cura  peculio  venire,  viam,  actum,  iter, 
aquaeductum  praestitum  iri,  mancipio  dantis  veluti  fundum  mancipari  deducto  usu- 
fructu,  recepta  servitute,  detracto  loco  sepulchri,  vel  haec  lex  venditionis,  si  quid 
sacri  vel  religiosi  vel  publici  esset,  ejus  nihil  veniisse.  In  his,  quas  nominavi,  legibus 
aut  jus  aliquod  in  mancipatione  deducebatur  emptori,  aut  amplius  jus  meliusque  de- 
finiebatur.  Alia  vero  nuncupabantur  eo,  ut,  qui  mancipio  accipiebat,  obligationis 
vinculo  obstringeretur.  Harum  legum  et  frequentissima  et  gravissima  fiducia  erat, 
qua  ad  remancipandam  rem  sibi  mancipatam  obligabatur.  Fiducia,  ut  Christianse»ius 
in  hist.  jur.  p.  158  seqq.  demonstrat,  variis  ex  causis  fieri  poterat  et  fiebat,  velut 
quasi  pignoris  jure  cum  creditore  promittente,  si  pecunia  debita  persoluta  esset,  se  rem 
piancipio  suam  factam  remancipare,  vel  eo  consilio,  ut  tutius  res  domo  profecturi 
aliisve  rebus  impediti  hominis  apud  amicum  esset,  vel  eo,  ut  mancipio  accipiens  re 
mancipata  ad  certum  tempus  certave  in  re  uteretur,  sive  gratis  Rve  mercede  con- 
stituta.  Multa  igitur  negotia  hoc  modo  per  aes  et  libram  peragi  licebat,  quoniam 
effectum  si  quaerimus  fiducia  contracta  pignora  constituebant,  deponebant,  commoda.- 
bant,  locabant.  Oportebat  vero  rem,  qua  de  ageretur,  ejusraodi  esse,  quae  mancipa- 
tionem  reciperet.  Quodsi  res  nec  mancipi  esset,  in  jure  cessione  opus  erat.  Nam 
per  eam  quoque,  quum  tantundem,  quantum  mancipatio  valeret,  fiducia  contrahi 
poterat,  eaque  res,  ut  suspicor,  non  parum  hujus  legis  actionis  usum  suadebat,  quum 
praesertim  traditio,  de  qua  lex  XII.  tabularum  non  jusserat  ratum  esse,  quod  lingua 
nuncupasset,  ad  fiduciam  contrahendam  non  sufficeret.  Huschkius  sane  in  ephemerid. 
jurispr.  hist.  XIV.  p.  243  fiduciae  causa  conjicit  etiam  res  nec  mancipi  mancipari 
potuisse.  Sed  vereor,  ne  subtilior  sit  viri  doctissimi  argumentatio.  Quod  Gajus 
(U.  59)  dixerit,  qui  rem  alicui  fiduciae  causa  mancipio  dederit  vel  in  jure  cesserit 
rel.,  nec  de  rebus  mancipi  mancipio  dandis  locutus  sit,  hoc  magno  adjumento  non 
esse  Huschkii  opinioni  duco. 

Qui  fidueiam  accipiebat  (nam  et  ipsa  res  fiducia  dicebatur),  quoniam  rem  suam 


case  ex.  jare  Quuritium  praedicsbat,  utique  domiDus  fiebat,  eamque  ob  causam  vindio 
eatione  ei,  qui  dederat,  adempta.  &ctio  fiduciae  comparatft  erat,  judicium  bonae  fideL 

Quaeritur,  cnjus  fuerit  legem  mancipii  dicere,  ejusve,  qui  mancipio  accipiebat^ 
au  ej«is,  qui  dabat?  Si  forte  fiindus  deducto  usufruetu  mancipandus  erat,  legimus 
mancipio  accipientem  rta  locutum  esse  :  „Hunc  ego  fundum  ex  jure  Quiritium  meum 
esse  ajo  deducto  usufructu."  ^*)  Sed  tamen  putarem  eum  quoque,  qui  dabat,  ea, 
quibus  mancipium  definiretur,.  nuncupavisse,  maxime  si  ipsius  commodo  adjungeren- 
tur,  sicut  ea,^  quibus  alter  obHgaretur.  Qua  de  causa  in  fiducia  contrahenda  puto 
eum ,  qui  dabat ,  legem  fiduciae  dixisse,  velut  his  verbis :  „  Hanc  ego  rem  tibi 
fidttciae  causa  mancipio  do  ea  lege,  ut  mihi  remancipes  ita,  uti  ne  propter  te  fidemve 
tuam  captus  fraudatusque  siem.  ^^) 

De  obligationibus  ex  mancipatione  oriundis  alio  loco,  expositis  iis,  quae  de 
nexi  obligatione  sentio,  dicere  institui.     Jam  ipsum  nexum  considerabimus, 

§  16. 

Admonui  supra,  nonnullos  auctores  veteres  omnia  per  aes  et  libram  acta 
nexa  appellasse,  eos  plurimos  nostrum  secutos  fuisse,  statuique  nexum  recte  dici 
non  posse,  nisi  per  aes  et  libram  contracta  obligatio  inveniretur.  Jam  instituenti 
adumbrare  et,  si  potuero,  explicare  nexum  eadem  mihi  via  utendum  visum  est,  qua 
in  mancipk)  explorando,  ut  ab  iis,  quae  alia  magis,  alia  minus  certa  explorataque 
reperirentur,  ad  illa  transirem,  quae  vetustate  occulta  involutaque  laterent.  Regula 
est  juris  Romani,  eodem  genere  quidque  dissolvi,  quo  colligatum  sit,  ideoque  obliga- 
tionem  re  contractam  re  solvi,  verborum  obligationem  verbis,  nudi  consensus  obli- 
gationem  contrario  consensu  tolli.  Et  generaliter  Paulus  ait:  ,JFere  quibuscunque 
modis  obligamur,  iisdem  in  contrarium  actis  liberamur."  3  3)  Hoc  non  ideo  dicitur, 
quasi  contraria  forma  adhibeatur,  quod  quidem  natura  rerum  refragante  fieri  nequit, 
sed  idcirco  verum  est,  quod,  quae  insunt  in  negotiis,  ea  in  contrarium  concipiuntur, 
quod,  quae  in  contrahenda  obligatione  affirmata  sunt,  in  liberatione  negantur.  Atque 
ea  quidem,  quae  forma  sua  maxime  constant,  simili  vel  certe  ejusmodi,  quae  paribus 
viribus  effectuque  praedita  sit,  forma  tollantur  necesse  est.  Quae  quum  ita  sint, 
liberatione  cognita  facultas  erit  ipsam  cognoscere  obligationem,  cujus  fiat  liberatio. 

Nexum  per  aes  et  libram  gestum  esse  constat.  Eodem  modo,  imaginaria 
solutione  per  aes  et  libram,  quasdam  obligationes  sublatas  esse,  Gajus  (HI.  173 — 175) 
nobis  est  auctor.  Quae  res  eodem  fere  ritu,  quo  mancipatio,  peragebatur.  Praesen- 
tibus  civibus  Romanis  quinque  testibus  et  libripende    is,  qui  liberatur,  certa  quaedam 


")  Fragm.  Vatic    §  50. 
^^  Cic.  de  off.  HI.   17. 

';  L.   153  de  R.  J.     L.  35  eod.     L.  80  de  solut.     Gaj.  IV.   119. 

verba  locutus  aere  libram  percutit  idque  aes  dat  alteri  parti,  non  pretii  loco,  ut  in 
mancipiis,  sed  tanquam  solvendi  causa.  Hac  imaginaria  solutione  per  aes  et  libram 
Gaji  tempore  utebantur  tum  in  eo,  quod  per  aes  et  libram  gestum  erat,  tum  in  eo, 
quod  ex  judicati  causa,  tum  etiam  in  eo  tollendo,  quod  ex  legato  per  damnationem 
relicto  debebatur.  Quae  quidem  obligationes  licet  diversis  ex  causis  profectae  esse 
videantur,  tamen  in  liberatione  similis  formula,  ut  videtur,  usitata  erat.  Quamobrem 
fere  necesse  est  cognationem  inter  eas  intercessisse,  quae  quidem  alia  jam  esse  non 
potest,  quam  quod  eadem  natura  eademque  earum  potestas  fuerit.  Et  legati  quidem 
illius  in  hoc  praecipua  posita  erat  potestas,  quod  in  testamento,  ut  antiquissimo  tempore 
coram  ipso  populo  condito  ab  eoque,  ut  videtur,  confirmato,  ita  seriua  coram  civibus 
populi  vice  fungentibus  facto,  scriptum  erat :  Heres  meus  Stichum  servum  dare 
damnas  esto.  Nam  quod  Gajus  et  Ulpianus  scribunt,  etiam  si  dato,  facito,  dare 
jubeo  scriptum  esset,  tamen  esse  per  damnationem  legatum,  hoc  procul  dubio  olim, 
ut  ipsa  legati  appellatio  clamat,  ita  non  fuit,  3*)  nec  in  hac  causa  omnia  eadem 
fuisse  suspicor,  atque  si  veteri  forma  usus  fuisset  testator.  Itaque  per  damnationem 
legato  relicto,  heres  perinde  erat  obligatus,  ac  si  damnatus  esset.  Poterat  autem 
testator  ita  heredem  obligare,  ut  damnatus  esset.  Nam  lex  XH.  tabularum  non 
modo  generatim,  quod  in  mancipio  faciendo  (et  erat  species  mancipationis  familiae  ven- 
ditio)  lingua  nuncupasset,  verum  etiam  specialiter,  quod  paterfamilias  super  pecunia 
tutelave  suae  rei  legasset,  ratum  esse  jusserat.  Erant  igitur  heres  testamento  dare 
damnas  jussus  et  debitor  jure  judicatus  re  pari  obstricti :  ille  condemnatus  erat  lege 
ita  jus  esse  jubente,  hic  judicis  a  populo  delegati  lata  sententia.  Et  quoniam  eae  ob- 
ligationes  illa  imaginaria  solutione  per  aes  et  libram  toUebantur,  liberatio  haec  effi- 
ciebat,  ut  qui  fuerat,  jam  damnatus  non  esset.  Quae  orania  si  animo  colligimus, 
quum  eadem  solutione  per  aes  et  libram  id  quoque,  quod  praeter  testamenti  causam 
per  aes  et  libram  gestum  erat,  toUeretur,  eum  quoque,  qui  aere  et  libra  esset  obli- 
gatus,  si  quum  debuisset,  se  non  liberasset,  in  eadem  fuisse  causa,  atque  damnatum 
vel  judicatum,  dicemus.  -^ 

Haec,  de  qua  Gajus  loquitur,  imaginaria  solutio  per  aes  et  libram,  alia  non 
erat,  atque  nexi  liberatio  ab  Aelio  Gallo  apud  Festum  s.  v.  Nexum  sic  appellata. 
Hoc  in  dubium  vocare  non  oportuit.  Nexi  liberatio  etenim,  quoniam  Aelius  Gallus 
eam  in  numero  eorum  esse  dicit,  quae  per  aes  et  libram  gerantur,  non  omnes  com- 
plectitur  causas,  quibus  nexi  obligatio  tollatur,  verum  ipsa  per  aes  et  libram  fiat  ne- 
cesse  est.  Ex  quibus  conjectura  consequi  possumus,  omnia  per  aes  et  libram  gesta 
vel,  ut  Manilius  et  Aelius  Gallus  dicunt,  omnia  nexa  iisdem  facta  esse  solennibus, 
quibus  tum  nexi   liberatio   tum   mancipium    agebatur.      Hoc    confirmatur    probaturque 

^*)    Clarius    etiara   alia  vetus  appcllatio  loquitur.      Nam  ut  ei  Agroetio   (de  orthogr.  p.  2271  Putsch.)    discimus, 
•ppellabatur  etiam  damnas  esto  legatum. 

eo,  quod  et  testaraentum,  quod  per  aes  et  libram,  et  solutio,  quae  ita  appellatur,  eadem 
habebant  solennia,  quod  Ulpiano  (XX.  2)  per  mancipationem  fieri  idem  est,  ac  per 
aes  et  libram  fieri,  quod  ipsa  mancipatio  nexu  traditio,  denique  pro  eadem  per  aes  et 
libram  mercari  dicebatur.  ^^)  Omnia  ergo  per  aes  et  libram  acta,  in  iis  omnia  nexa, 
quinque  testibus  populi  in  classes  divisi  vicem  obtinentibus  et  libripende  libram 
tenente  praesentibus  peragebantur,  in  eoque  actu  omnium  maxime  civili  et  tanquara  ab 
^  ipso  populo  confirmato  et  munito  altera  pars  certa  quaedam  solenniaque  verba  locuta 
asse  vel  particula  aeris  libram  percutiebat  idque  aes  alteri  parti  dabat,  in  mancipio 
quasi  pretii  loco,  in  nexi  liberatione  tanquara  solvendi  causa.  Id  raudusculum  quo 
consilio  dederint  in  eo  nexo,  quod  quura  neque  mancipium  esset  nec  liberatio  nexi, 
proprie,  quoniam  de  eo  per  aes  et  libram  liberabatur,  nexum  dicemus,  dubium  jam 
esse  nequit,  eo  scilicet,  ut,  qui  dabat,  alterum  obligationis  vinculo  sibi  obstringeret. 
Cujus  quidem  obligationis  eam  fuisse  intelleximus  indolem  potestateraque,  ut  illi  ex 
causa  judicati  par  haberetur. 


§  17. 

Quae  quura  ita  sint,  quura  de  ipso  nexo,  quod  vere  dicitur,  perpauca  apud 
veteres  tractata  reperiaraus,  operae  pretium  esse  videtur,  primura  inquirendo  in  illa, 
de  quibus  pleniorera  notitiam  habemus,  tum  de  natura  per  damnationera  legati,  tura 
de  nexi  liberatione  sive  solutione  per  aes  et  libram,  tum  vero  de  judicati  causa  anti- 
quissimis  teraporibus  quid  statuendura  videretur,  indicare.  Supra  suspicatus  sum,  an- 
tiquitus  in  legato  illo  necesse  fuisse  testator  verbis  dare  damnas  esto  uteretur.  De 
hoc  legato  per  damnationem  relicto  heredem  imaginaria  solutione  per  aes  et  libram 
liberari  nominatira  Gajus  dicit.  Quibus  indicat,  de  legato  sinendi  modo,  etsi  testa- 
mento  per  aes  et  libram  rehcto,  hoc  modo  liberari  non  posse.  Nec  hujusce  rei  causa 
esse  potest,  quasi  heres  daranatus  non  sit,  quum  sinendi  raodo  ita  legetur :  Heres 
meus  damnas  esto  sinere.  Alia  igitur  ratio  quaerenda  est,  earaque  ipse  Gajus  signi- 
ficat  circurascribendo  usura  solutionis  per  aes  et  librara  in  ipso  legato  per  damnatio- 
nera  relicto  eo,  ut  dicat,  de  eo  tantura  posse  hoc  modo  liberari,  quod  pondere, 
numero  constet  et  ita,  si  certum  sit.  Adjungit  quosdara  etiara  de  eo,  quod  raensura 
constat,  idera  existiraare.  Sinendi  raodo  enim  incertum  relinquitur,  quia  omne,  quod 
in  faciendo  aut  non  faciendo  consistit ,  incertum  est.  At  nondum  satis  est,  certum 
esse,  quod  relictura  sit,  oportet  res  legatas  aut  pondere  aut  numero  constare  :  de  iis, 
quae  mensura  consistunt,  dubitabatur.  Quaenam  est  hujusce  rei  ratio  ?  Secundum 
formulam,    qua    in    actu    solenni    debitor    utebatur,    quaeque   nobis,    etsi  non  integra, 

")  Cic.  Top.  5.     Horat.  ep.  II.  2  v.  15.     Si  proprium  esl,  quod  quis  libra  mercatus  et  aere  est. 

servata  est,  primum  postremum  solvebatur.  3^)  Verum  dici  non  licet,  ideo  per  aeg 
et  libram  de  ceteris  rebus  certis  liberationem  fieri  non  potuisse ,  quia  in  rebus 
nec  pondere ,  nec  numero ,  nec  mensura  constantibus  primum  postremumqut 
non  inveniatur,  sed  potius  statuendum  est ,  in  formula  de  primo  et  postremo 
agi,  propterea  quod  ad  alias  res  nexi  liberatio  non  pertineret.  Porro  quod 
dubitabatur  de  rebus,  quae  mensura  continentur,  an  hoc  modo  liberari  posset, 
idque  plerique  negabant,  suspicor  solutionem  per  aes  et  libram  proprie  ad  eas  tan- 
tummodo  res  pertinuisse,  quae  pondere,  numero  constarent,  dum  jurisconsulti  quidam 
etiam  in  rebus  mensura  consistentibus  primum  et  postremum  contineri  perspicientes 
in  his  quoque  eam  admittendam  esse  putaverint.  Proprie  vero  et  initio  ne  in  iis 
quidem  rebus  omnibus,  quae  penduntur  et  numerantur,  solijtionem  per  aes  et  libram 
locum  habuisse  existiraandum  est,  sed  in  sola  pecunia  sive  appendenda  erat  sive 
numeranda.  Aliter  enim  intelligi  non  potest,  quare  in  iis  rebus,  quas  metiri  solemus, 
quae  semper  fere  cum  illis  conjunctae  reperiuntur  iisque  exaequantur,  adhiberi  non 
potuerit. 

His  disputatis  probabile  fit,  nexi  obligationem  solutione  per  aes  et  libram 
sive  nexi  liberatione  tolli  solitam,  proprie,  initio  autem  unice,  pecuniae  fuisse,  sive 
aereae  pondere,  sive  argenteae  aureaeque  numero  constantis.  Atqui  quamdiu  sola 
aerea  pecunia  utebantur  Romani,  quum  appenderetur  ejusque  in  pondere  vis  et  po- 
testas  esset,  quumque  peregrini  nummi  argentei  mercis  loco  haberentur,  solummodo 
aes,  ut  videtur,  obligationis  causam  praestabat.  Quod  confirmatur  verbis  formulae 
liberationis  superstitibus  „hanc  ego  libram  primam  postremam."  Quae  verba  serius 
etiam  in  argentea  aureaque  pecunia  solvenda  apta  erant  et  convenientia,  quia  omnis 
pecunia  non  modo  ad  libras  aeris  facili  negotio  refcrri  posset,  sed  etiam  aeris  appel- 
latione  comprehenderetur.  ^7^ 

Quod  modo  statui,  nexum  vel  nexi  obligationem  pecuniae  sive  aeris  obligatio- 
nem  fuisse,  ea  sententia  plurimis  locis,  qui  de  ipso  nexo  agunt,  adjuvatur : 

Varro    de  L.  L.  VIL  105.      Liber,    qui  suas  operas  in    servitutem   pro   pecunia 

quadam  debebat,  dum  solveret,  nexus  vocatur,  ut  ab  aere  obaeratus. 
Festus    s.    V.      Nexum    aes    apud    antiquos    dicebatur  pecunia,    quae   per  nexum 

obligatur. 
Id.  s.  V.    Nuncupata  pecunia  est  nominata,  certa,  nominibus  propriis  pronuntiata: 

Quum  nexum  faciet  mancipiumque,  uti  hngua  nuncupassit,  ita  jus  esto. 
Liv.  II.  27.      Appius    quam    asperrime    poterat,    jus    de    creditis    pecuniis    dicere. 

Deinceps  et  qui  antea   nexi   fuerant,    creditoribus    tradebantur,    et    necte- 

bantur  alii. 

")  Haschkias  rormalara  hanc  probabiliter,  at  mihi  qaidem  videtur,  sic  restitait :  Qaod  ego  tibi  tot  roilibas  eo 
Domine  jure  neii  sum  damnas,  solvo  liberoque  hoc  aere  aeneaque  libra  hanc  tibi  libram  primam  postremamque  secundum 
legem  publicam. 

")  L.  159  de  V.  S.     Etiam  aureos  nummos  aes  dicimus.     Seneca  de  benef.  V.  14. 

Liv.  Vni.  28.    Pecuniae  creditae  bona  debitoris,  non  corpus  obnoxium  esset.    Ita 
nexi  soluti  cautumque  in  posterum,  ne  necterentur. 


§  18. 

Nexi  igitur  obligationem  certae  pecuniae  intelligo  per  aes  et  libram  gestorum 
solennibus  damnatione  interveniente  constitutam.  Ad  certam  pecuniam  etiam  simili- 
tudo  rei  judicatae  nos  rejicit  Ratio  inter  nexum  et  rem  judicatam  intercedens  om- 
nino  eadem  erat,  quae  inter  mancipationem  et  in  jure  cessionem  intercedebat.  Nexi 
autem  obligationem,  ut  perinde  civilis,  atque  judicati,  esset,  oportebat  habere,  quae  in 
re  judicata  obtinerent.  Jam  vero  formularum,  quae  inde  a  lege  Aebutia  lata  in  usum 
venerunt,  omnium  ad  pecuniariam  aestimationem  condemnatio  concipiebatur,  sed  olim, 
Gajo  (IV.  48)  teste,  in  ipsam  rem  fiebat.  Atqui  complures  loci  significant,  creditori 
non  licuisse  m^lnum  reo  injicere,  nisi  pecuniae  esset  judicatus,  nec  ullum  testimonium 
exstat,  quod  de  alio,  quam  pecuniae  judicato  loquatur.  Inprimis  illud  testantur  ipsa 
verba  actoris  manum  judicato  injicientis  solennia,  quae  apud  Gajum  (IV.  21)  legun- 
tur,  et,  ut  mihi  quidem  videtur,  verba  ipsius  legis  XII.  tabularum  a  Gellio  (XX.  1) 
nobis  servata :  Aeris  confessi  rebusque  jure  judicatis  triginta  dies  justi  muto.  Post 
deinde  manus  injectio  esto.  Hanc  legem  varie  intcrpretes  intelligunt,  quum  alii  aes 
confessum  et  res  jure  judicatas  ad  solam  pecuniam  referant,  alii  ad  omnia  debita, 
sive  in  dando  sive  in  faciendo  consistat  obligatio,  alii  vero  intelligant  de  quibuscunque 
pecuniae  obligationibus. '^)  Huschkius  recte  explicat  illa  ita,  ac  si  scriptum  esset : 
Aeris  confessi  et  aeris  rebus  jure  judicatis  triginta  dies  justi  sunto.  Qui  sensus 
videtur  optime  et  magis  quam  alius  cum  verborum  structura  attcnte  considerata  qua- 
drare.  Quodsi  legis  actionum  temporibus  in  rem  aliam  praetcr  pecuniam  certam 
condemnatio  facta  erat,  judicato  satisfacere  actori  detrectante,  litis  aestimatione  a 
judice  arbitrove  facienda  opus  erat,  ut  in  eum  per  manus  injectionem  agere  liceret. 
Hoc  arbitrium  liti  aestimandae,  postquam  per  formulam  agi  coeptum  est,  cum  ipso 
judicio  est  conjunctum,  adque  ideo  judex  statim  pecuniae  reum  condemnabat.  ^^) 

Quae  omnia  si  animo  coUigimus,  quum  nexi  obligatio  pecuniae  sit,  apparet, 
actum  civilem,  quo  contrahebatur,  non  minus  in  aere  appendendo,  quam  testibus 
praesentibus  populi  vice  fungentibus  verbisque  solennibus  nisum  fuisse.    Sed  quaeritur, 

'*j  Cf.  Bachofen,  das  Nejmm  etc.  p.   132  seqq.     Buschhe,  Recht  des  IS'exum.  p.   13  u.   17. 

")  Loci,  qui  de  pecu'niae  judicato  agunt,  hi  sunt.  Gaj.  IV.  21  cit.  Quod  tu  mihi  judicalus  s\\e  damnatus 
es  sestertium  X.  milia,  quae  dolo  malo  non  solvisti,  ob  eam  rem  ego  tibi  sestertium  X.  milium  judicati  manum  injicio. 
Gaj.  111.  78  bona  —  reneuot  —  judicatorum  post  tempus  —  quod  eis  lege  XII.  tabularum  —  ad  eipediendam  pecuniam 
tribuitur.  Gell.  XX.  1  —  judicatis  triginta  dies  sunt  dati,  conquirendae  pecuniae  causa,  quam  dissolverent  —  ad  praelo- 
rem  in  comilium  producebantur,  quantaeque  pecuniae  judicati  essenl,  praedicabatar.  Liv.  XXUL  14  quique  pecuniae 
jadicati  in  vinculis  esscnt. 

utrum  ad  nexum  constituendum  necesse  fuerit,  praeter  raudusculum  pecunia  sive  in 
ipso  actu  sive  antea  appenderetur  vel  adnumeraretur,  an  alius  generis  debita  hoc 
actu  civili  per  novationem  in  pecuniam  mutari  potuerint  ?  Equidem  non  dubito,  quin 
hoc  suflfecerit,  tametsi  veteres  in  illis  versantes  temporibus,  quibus  nexum  vigebat, 
saepius  de  pecunia  credita  loquantur.  Illa  enim  causa  longe  gravissima  erat  res 
gestas  scribentibus,  qui  narrarent,  quemadmodum  plebs  aere  alieno  oppressa  a  credi- 
toribus  patriciis  vexaretur.  Multae  sunt  causae,  ex  quibus  pecunia  debetur,  sed  aes 
alienum  homines  pauperiores  maxime  pecunia  mutua  accipienda  contrahunt.  Nec 
dubitari  potest,  quin  originem  nexum  traxerit  ex  eo,  quod  pecunia  crederetur.  Jam 
vero  quotiens  primis  temporibus  pecunia  credebatur,  libra  propemodum  necessaria 
erat,  qua  quanta  esset  certum  fieret ;  et  si  res  majoris  esset  momenti,  non  solum 
libripendem,  qui  sine  studio  alterius  partis  aes  appenderet,  adhibebant,  sed  etiam 
coram  testibus  pecuniam  appendi  volebant,  quorum  et  memoriae  mandaretur  negotium 
et  auctoritate  confirmaretur.  Attamen  necesse  non  erat  testes  adhiberje  in  ultima  an- 
tiquitate,  sed  nec  postea,  quum  civitatis  potestas  et  dignitas  aucta  esset,  ut  obligatio 
constitueretur  pecunia  danda,  opus  erat  forma  solenni  per  aes  et  libram  gestorum, 
quemadmodum  in  rebus  mancipi  transferendis  mancipatio  (aut  in  jure  cessio).  Haec 
vero  obligatio,  quae  quotiens  pecuniam  creditam  non  per  aes  et  libram  testibus  prae- 
sentibus  dabant,  nascebatur,  neque  erat  nexi,  sed  mutui  obligatio.  Mutuum  enim 
eadem  re,  qua  traditio  a  mancipatione,  qua  pignus  a  fiducia,  a  nexo  aere  differebat : 
ut  mutuum  juris  gentium,  ita  nexura  vel  maxime  erat  juris  civilis.  Quare  nexum 
hoc  nec  speciem  mutui  dicere  licet,  nec  a  Livio  unquam  ita  appellatur.  Nonnun- 
quam  pro  nexo  aes  alienum  vel  foenus  dicit,  et  Dionysius  proprie  loquens  nexum 
aes  dare  iri  auixxat  $ctvst<^eiv  appellat  (IV.  9). 

Exstiterunt,  qui  antiquitus  apud  Romanos  praeter  actum  civilem,  qui  per  aes 
et  libram  gerebatur,  nullum  actum  privatum  firmum  ratumque  fuisse  existimarent. 
Cui  sententiae  quum  testimonia  desunt,  tum  natura  rerum  videtur  repugnare.  Quo- 
niam  ea,  quae  sunt  juris  gentium  sive  naturalis,  semper  tempore  praecesserunt  ea, 
quae  ex  jure  civili  alicujus  populi  civitatisve  descenderunt,  postquam  jus  civile  intro- 
ductum  est,  vim  potestatemque  sibi  comparavit,  comparatam  firmavit,  nunquam  tamen 
adeo  momento  suo  valuit,  ut  prorsus  sublato  jure  gentium  unum  regnum  teneret. 
Quotiens  per  aes  et  libram  credita  pecunia  dabatur,  qui  accipiebat,  arctiore  vinculo 
creditori  obnoxius  fiebat,  quam  mutuam  accipiendo,  propterea  quod  tanquam  coram 
populo  ipso  negotium  peragebatur  ab  eoque  confirmabatur.  Tum  enim,  quod  vix 
sine  temeritatis  crimine  in  dubium  vocari  potest,  creditori  potestas  dabatur,  debitori, 
qui  die  praestituta  non  persolvisset  pecuniam,  sine  uUo  judicio  manum  injicere  eum- 
que  domum  abducere,  adversus  infitiantem  autem  in  duplum  lis  crescebat,  ut  omnis 
paene  infitiandi  ratio  adempta  esse  videretur.  Haec  res  maxime  valuit,  cur  nexum 
aes,  non  mutuum  daretur. 

§  19. 

Haec  nexi  aeris  obligatio  quaeri  potest,  qualis  fuerit,  verbisne  an  re  con- 
tracta?**^)  Quandoquidem  quotiens  pecuniam  mutuam  dantes  eandem  mox  stipula- 
mur,  una  nascitur  obligatio  eaque  verborum,  propterea  quod  verborum  obligationis 
potior  causa  habetur  idque  agitur,  ut  sola  stipulatio  teneat,  idcirco  probabilitatem 
habere  videtur,  nexi  obligationem,  cujus  in  verbis  certis  praecipua  vis  posita  sit,  ver- 
borum  esse.  *^)  Accedit,  quod  utruraque  negotium  et  stricti  juris  est  et  forma  sua 
maxime  valet.  Verumtamen  non  omni  ex  parte  similia  sunt,  propterea  quod  ipsa 
nexi  forma,  ut  jam  nomen,  quod  ab  aere  et  libra  sortitum  est,  indicat,  praeter 
verba  certa  etiam  raudusculum  dari  requirit,  ideoque  hactenus  re  contrahitur.  Tamen 
nec  re  contrahi  dici  potest  nexi  obligatio,  quae  tum  ex  verbis,  tum  ex  toto  actu 
substantiam  capit.  Quid  igitur  est  ?  Statuendum  esse  arbitror,  et  actu  et  verbis  et 
re  nexum  constitui,  quamadmodum  de  stipulatione  loquens  Modestinus  in  L.  52  §  3 
de  O.  et  A.  re  et  verbis  pariter  nos  obligari  ait,  si  et  res  interrogationi  intercedat. 
A  stipulatione  hoc  quoque  differt  nexum,  quod  obligatio,  quae  ex  stipulatione  profi- 
ciscitur,  universe  ad  dandum  faciendumve  spectare  potest,  dum  nexi  obligatio  in 
pecunia  danda  consistit.  De  causa  obhgandi  controversia  est,  quum  alii  nexura  nisi 
pecunia  data  constitutum  non  esse  affirment,  alii  qualiacunque  debita  in  nexi  obli- 
gationem  transferri  potuisse  censeant.  Qui  pecuniam  datam  requirunt,  alii  necesse 
fuisse  existimant,  ut  in  praesesentia  testium  sive  appenderetur  sive  adnumeraretur, 
alii  suffecisse,  si  ante  actum  solennem  sive  mutua  sive  alia  ex  causa,  forte  depositi, 
data  esset.  Equidem  putarem  non  modo  quod  alia  ex  causa  quacunque  deberetur, 
per  novationem  potuisse  in  nexi  obligationem  deduci,  verum  omnino  causam  requi- 
rcndam  non  fuisse.  Sua  vi  ac  potestate  nexum  consistebat :  ea  ipsa  re,  quod  quis 
coram  testibus  populi  classes  imitantibus  patiebatur  se  pecuniae  damnari,  quasi 
confitebatur  se  debere  tantundem ,  quantum  alter  praedicarat ,  eaque  confessio 
non  video  cur  minus  efficax  pollensque  fuerit ,  quam  in  jure  facta ,  quum  talis 
inesset  vis  in  iis,  quam  per  aes  et  libram  gerebantur,  qualis  inerat  in  iis  quae 
apud  praetorem  in  jure  agebantur.  Nam  quod  in  jure  cessio ,  idem  valebat 
mancipatio,  quod  judicatio  et  confessio  in  jure,  idem  valere  debebat  damnatio  in 
nexo  faciendo  pronuntiata.  Hac  tamen  re  ejusmodi  damnatio  atque  confessio  cum 
ea  tacite  conjunta  a  re  judicata  et  confessione  in  jure  discrepabant,  quod  utraque  in 
futurum  tempus  concipiebatur.  Erat  confessio  pecuniae  debitae  non  statim,  sed  post 
certum  tempus  solvendae.  At  eo  ipso,  quod  nonnisi  pecuniam  vel  aes  debitor  in 
nexo  faciendo  confitebatur,  haec  confessio  major  erat  vel  certe  esse  poterat  ea,  quae 
in  jure  edebatur,    quum   haec   etiam   alius   debiti    esse    posset.      Quoniam    vero    con- 

*')  Hutchke,  Recht  des  Nexum  p.  25—27. 

*')  L.  l'J6  §  2  de  V.  V.     L.  6  §  1.    L.  7  de  novat.  et  solut. 

fessionem  aliarum  rerum  in  jure  editam  et  judicationem  in  rem  ipsam,  ut  manus  in- 
jectioni  locus  esset,  in  pecuniam  per  aestimationem  redigi  oportebat  —  XII.  tabulae 
etam  tontum  de  aere  confesso  locutae  erant,  —  idcirco  creditores  eifi6cere  copiebant, 
ut  debita  alius  generis  per  aes  et  libram  in  pecuniae  debitum  mutarentnr.  .t  . 


§  20. 

Hoc  per  aes  et  libram  gestum,  quo  nexum  aes  dabatur,  multi  difficultfltes, 
quas  talis  opinio  probanda  habet  non  parvas,  pro  suo  quisque  ingenio  effugere  aut 
vincere  tentans,  mancipationem  fiiisse  voluerunt.  Et  alii  quidem  pecuniam  antiquitus 
rem  mancipi  fuisse  existimantes  ipsum  aes  mancipatum  esse  affirmarunt.  Verum 
propositio,  qua  haec  opinio  nititur,  sine  qua  stare  non  potest,  probabilitatem  habet 
nullam.  **)  Quare  alii  aliud  excogitarunt ,  quod  mancipio  datum  fuerit.  Quidam 
censent,  debitorem  se  ipsum  mancipasse.  *8)  Quod  quin  fieri  potuerit,  jure  dubita- 
bimus,  quum  jam  ipsum  hoc,  quod  dabatur  mancipio  (nam  sic  plerumque,  apud 
antiquiores  unice  dicebatur,  mancipandi  verbum  serius  in  usum  venit),  impedimento 
esse  videatur.  Nusqnam  legimus  liberas  personas  alieni  juris  servosque  mancipio  se 
dare  ipsos,  nec  homines  sui  juris  mancipari  potuisse.  Quae  personae  liberae  manci- 
pabantur,  eae  juri  vel  potestati  alicui  subjectae  erant,  atque  ab  eo,  cujus  in  potestate 
erant,  mancipio  dabantur.  Nec  obstat,  quod  feminas  patriae  potestati  non  subjectas 
coemptionem  fecisse  legimus.  Nam  eas  quoque  ab  aliis  mancipatas  esse  constat,  a 
tutoribus  nimirum,  qui  in  iis  jus  potestatemque  patriae  non  dissimilem,  olim  vero 
persimilem  habebant.  Alii  animadvertentes  neminem  se  ipsum  potuisse  mancipare, 
operas  suas  debitores  mancipio  dedisse  putant.  **)  Quas  nemo  satis  probavit  res 
mancipi  fuisse,  neque  id  probari  potest,  verique  autem  platle  dissimile  est,  veteres 
Romanos  tam  subtiliter  de  hujuscemodi  rebus  cogitasse,  ut  in  operis  hominis,  liberi 
praesertim,  res  incorporales  viderent.  At  etiamsi  fuerint,  quominus  istam  sententiam 
probemus,  prohibet  regula  juris,  secundum  quam  per  temporis  vel  conditionis  adjec- 
tionem  in  totum  mancipatio  vitiatur. 

Quae  quum  ita  sint,  equidem  nec  causam  video,  cur  nexum  constitutum  esse 
per  mancipationem  necesse  videatur.  Mihi  videtur  nexum  quam  maxime  a  mancipio 
diversum  fuisse,  eodem  modo,  quo  a  dominio  distat  obligatio.  Nam  mancipium,  sicut 
vidimus  ipsumque  nomen  significat,  praeterquam  quod  ea  potestas  in  liberos  homines 
mutabatur,    rerum   quarundara   transferendarum    causa  comparatum  erat,  nexum  vero, 

^  Gajas  (II.  19,  20)  nominatini  qaoni  ve«t«m,  tam  etiam  aarum  et  argentam  rebas  nec  mancipi  adnumerat, 
signiflcandi  caasa,  nt  saapicor  de  his  rebus  ut  pretiosioribus  dabitari  posse :  aes  enim,  in  quo  omois  oiim  pecuota 
coosistebat  non  putabat  a  quopiam  rebus  mancipi  adscribi  posse. 

*')  Puchta,  Lehrbuch  fUr  Irutitutionenvorlesungen  p.  XXXIII. 

**)  Schearl.  p.  Slsseqq.     Sell.  p.  43  seqq.    Eos  rQfatavit  Bachoren  p.  64  seqq. 

i|aod  ipsa  appellatio  probat,  obligationis  nectendae  gratia.  Quodsi  peeonia  credita 
danda  erat,  non  eam  ob  causam  per  aes  et  libram  res  agebatur,  ut  dominium  Dum- 
morum  ad  alterum  transferretur  (quod  quum  fieret  sola  tratitione,  civili  actione  non 
erat  opus),  sed  idcirco  eam  formam  adhibere  creditor  malebat,  quia  quum  facilior 
probatio  tum  nexi  obligatio  prae  ceteris  insignita  erat.  Per  aes  et  libram  utroque 
consilio  negotia  agebantor,  tam  obligationis  contrahendae,  quam  dorainii  transfendi. 
Et  nusquam  dicitur,  mancipio  omnia  per  aes  et  libram  facta  ideoque  omnia  nexa 
contineri ;  eontra  mancipia  in  nexorum  numero  esse  legimus.  Quapropter  causa  non 
C8t,  cur  studeamus  demonstrare  nexi  obligationem  mancipatione  contractum  fuisse. 
Quid  enim  est,  quod  moveat  nos,  ut  nuUum  actum  praeter  mancipium  tam  singulares 
effectus,  quales  nexum  peperisse  accipimus,  gignere  potuisse  credamus,  quum  prae- 
sertim  constet,  XII.  tabulas  jussisse,  non  solum  quod  in  mancipio,  verum  etiam  quod 
in  nexo  faciendo  lingua  nuncupasset,  id  ratum  esse  ?  Forma  quidem  utrique  actioni 
civili  communis  erat,  sed  diversum  iu  finem  illa  utebantur. 

§  21. 

Quod  dixi,  formam  nexo  et  mancipio  communem  fuisse,  ita  verum  est,  ut  in 
utroque  quinque  testibus  praesentibus  a  libripende  aes  appensum  fuerit.  Ceterum, 
quae  erat  diversitas  consUii,  quo  agebantur,  alia  nexi  aeris,  alia  mancipii  propria 
erant.  Qui  mancipio  accipiebat  aut  personam  aut  rem  se  moventem,  eam  apprehen- 
dere  debebat,  et  in  mancipandis  praediis  et  servitutibus  praediorum  rusticoruQi  manum 
eum,  saltem  antiquitus,  sustulisse  verisimile  visum  est.  Neutrum  in  nexo  aere  contra- 
hendo  necesse  erat,  quoniam  non  id  agebatur,  ut  qui  raudusculum  dabat,  in  suam 
potestatem  hominem  vel  rem  redigeret,  verum  id,  ut  alterum  obligatione  sibi  obstrin- 
geret.  Eandem  ob  causam  dubium  esse  non  potest,  quin  diversis  verbis  usi  sint,  sed 
quibus,  formula  nobis  nuUa  servata,  in  incerto  relinquitur.  Quoniam  vero  in  omnibus 
actionibus  civilibus  is,  qui  jus  sibi  assumebat,  ideoque  tam  in  nexi  liberatione,  quam 
in  mancipatione  is,  quis  raudusculum  dabat,  verba  certa  eloquebatur,  in  nexo  consti- 
tuendo  creditoris  erat,  haec  verba  pronuntiare,  quibus  debitorem  damnabat,  ut  statuto 
temipore  pecuniam  solveret.  Dicebatur  omnino  damnatio  pro  obligationis  vinculo,  quo 
quis  tanquam  populo  (vel  etiam  ut  damnatus  voti,  Diis)  obstrictus  intelligebatur,  velut 
ex  judicati  causa  vel  ex  delicto  lege  prohibito.  Nam  eo  ipso,  quod  damnas  erat,  ex- 
celsa  quaedam  ejus,  cui  erat  obligatus,  potestas  indicabatur,  quo  homo  privatus  prae- 
ditus  non  erat.  Quibus  de  causis  Huschkius  creditorem  pecuniam  creditam  per  ae» 
et  libram  dantem  in  hunc  fere  modum  locutum  esse  existimat:  Quod  ego  tibi  miUe 
libras  hoc  aere  aeneaque  libra  nexas  dedi,  eas  tu  mihi  post  annum  jure  nexi  dare 
damnas  esto.**)    His  verbis  utebantur  etiam,  quotiens  alia  ex  causa  praeter  pecuniam 

*^)  Huschke,  JRecht  det  Deiam  p.  50  seqq.    cf.  ejusdem  Studien  dts  rihnisoim  Rechts  p.  295  seqq. 

creditam  pecania,  sed  etiam  si  alia  res,  quam  tamen  in  pecuniam  redigi  oporteba% 
debebatur.  Itaque  in  venditionibus ,  si  pretium  non  repraesentaretur,  venditorem 
suspicor  emptorem  pretii-  nomine  nexo  sibi  obligasse.  Quodsi  res  mancipi  vendita 
mancipio  dabatur,  ex  mancipio  emptor  pretii  nomine  jure  nexi  non  obligabatur,  quo- 
niam  mancipio  accipiens  non  jubebatur  damnas  esse  et  ne  aes  quidem,  quo  obligaretur, 
accipiebat.  Quare  ut  etiam  nexi  obligatio  pretii  nomine  nasceretur,  duplici  actu  opus 
erat,  quorum  alter  ad  dominium  rei  mancipi  transferendum ,  alter  ad  obligationem 
nexi  constituendam  spectaret.  Sed  fort-asse  hac  in  cauaa  diversis  verbis  utebatur, 
quibus  ad  mancipationem  se  referebat,  velut  his:  Quod  ego  tibi  hanc  rem  hoc  aere 
aeneaque  libra  mille  libris  vendidi,  eas  tu  mihi  post  sex  menses  jure  nexi  dare 
damnas  esto. 

Illa  verba  certa  erant,  quae  quidem  abesse  non  poterant.  Alia,  quae  lex  XII 
tabularum  jus  esse  jusserat,  nuncupando  adjici  solebant,  inprimis  foenus  constitui. 
Tunc  forte  creditor  addebat:  cum  foenore,  velut  unciario.  Praeterea  probabiliter 
nuncupatione  adjungebatur  ea  conditio,  ut  si  pecunia  statuto  tempore  persoluta  non 
esset,  summa  certa  poenae  nomine  solveretur.  Et  quo  tutius  ageret,  creditor  curabat, 
ut  res,  utputa  ftindus,  fiducia  contracta  sibi  manciparetur ,  eaque  causa  fiduciae,  ut 
opinor,  omnium  firequentissima  fiiit.  Sed  non  tantum  res  suas,  verum  etiam  liberos 
debitor  fiduciae  causa  mancipio  dabat.  Hujusmodi  vero  mancipationibus  modus  de- 
finitus  erat  lege  XII  tabularum,  et  ut  fertur,  jam  lege  Romuli  jubente  filium  a  patre 
ter  venumdatum  liberum  esse.  Saepe  etiam  sponsores  vel  fidepromissores  accessisse 
existimandum  est. 

§  22. 

Nunc  consideremus  vim  effectumque  nexi  obligationis.  Qui  nexo  se  obligarat, 
^s,  ut  jam  pluries  dictum  est,  in  eadem  erat  causa  futurus,  qua  judicatus  erat.  Judi- 
cato  autem  et  aes  confesso  ex  XII  tabulis  triginta  dies  justi  erant  ad  comparand^m 
pecuniam.**)  Quibus  praeteritis,  si  debitor  non  solvisset,  manu  injecta  creditor  eum 
in  jus  ducebat,  et  nisi  judicatum  faceret  nec  vindex  exsisteret,  domum  ducebat  et 
vinciebat.  Nisi  pacti  essent,  in  vinculis  tenebatur  dies  sexaginta,  inter  quos  trinis 
nundinis  continuis  ad  praetorem  in  comitium  producebatur,  quantaeque  pecuniae  judi- 
catus  esset,  praedicabatur.  Tertiis  nundinis  capite  poenas  dabat  aut  trans  Tiberim 
vendebatur.  Non  solum  universa,  quae  inter  nexo  obstrictum  et  judicatum  erat  simi- 
litudo  illum  similia,  atque  hunc,  expertum  esse  designat,  verum  etiam  non  paucis 
locis  satis  clare  id  probatur.  Debitorem,  qui  die  praestituta  non  solvisset,  creditor, 
ut  conjicere  licet,  praesentibus  testibus,  qui  nexo  faciendo  interfuerant,  appellabat.  Si 
ne    tum    quidem    solveret  nec   tamen  infitias   iret,   conquirendae    pecuniae  causa  dies 

**)  Triginta  dies  eraDt,  qaia  in  his  necessario  Kalendae,  quibus  major  erat  pecuniae  faciendae  facultas,  contine- 
bantar.     Probabiliter  Jam  ante  legem  XH  tabalaram  latam  triginta  dies  justi  erant. 


•V     ^'•'•iT 

legitimos  habefoat,  procul  dubio  triginta,  ut  judicatus>'')  Qui  si  exiissent  nec  debitoc 
solyisset,  eum  manu  injecta  domum  abducere  et  vincire  creditor  poterat**) 
^  j  I  Debitor,  quera  hoc  modo  creditor  domum  abducebat,  dicebatur  necti,  nexum 
»e  dare,**)  nexum  inire,*®)  atque  ipse  nexus  ob  aes  alienum  vel  simpliciter  nexus 
vocabatur.**)  Tum  enim,  quum  antea  aes  tantum  nexum  fuisset,  ipsum  corpus  debi- 
toris  creditori  fiebat  obnoxium,  et  quamvis  nec  servus  fieret,  nec,  ut  mancipio  datus 
homo  liber,  in  servilem  causam  deductus  capite  deminueretur,  quum  et  libertatem  et 
civitatem  et  familiam,  uxopem,  filios,  bona  retineret,  tamen  extera  rei  specie  tanquam 
servi  loco  habebatur,  quia  a  creditore,  ac  vel  clausus  et  nervo  compedibusve  vinctus 
retineri  poterat  eique  postulanti  operas  praestabat,**)  quibus,  ut  videtur,  per  aestima« 
tionem  ad  pecuniam  redactis  primum  usurae  currere  continuantes  compensabantur, 
tum,  si  pluris  essent,  sors  deminuebatur.'^^^  Et  non  solum  ipse  nexus,  verum  etiam 
filii  nepotesque,  quos  in  potestate  habebat,  omniaque  bona  ejus  nexura  inibant.^*) 
Ne  uxor  quidera  in  raanu  libera  erat,  sed  ab  ea  forsitan  pudor  creditorera  abstinebat, 
eamque,  si  aliter  liberari  non  posse  videretur,  maritus  remancipabat.  Filios  quoque 
magnam  probabilitatem  habet  a  patribus  aere  alieno  oppressis  aut  emancipatos  esse 
aut  amico  fiduciae  causa  mancipio  datos. 

Nexus  igitur  cum  familia  sua  quasi  pignoris  loco  a  creditore  retinebatur.  Com- 
pluribus  ex  locis  apud  Livium  et  Dionysium  sequi  videtur,  quasi  per  longum  tempus 
in  ea  causa  fuerint,  quum  tamen  lex  XII  tabularum  aes  confessos  et  judicatos  sexa- 
ginta  dies  retineri  posse,  deinde  aut  caedi  aut  peregere  vendi  jussisse  videatur.  Sed 
lex  non  dicit  eos  sexaginta  diebus  praeteritis  aut  caedi  aut  vendi  deberi :  jus  aut 
occidendi  aut  vendendi  creditori  tribuit,  non  necessitatera  injungit.  Quare  nihil  ob- 
stat,  quominus  perdiu  pignoris  loco  tam  judicati  quam  nexi  apud  creditores  fuerint, 
qui  ex  operis  eorum  sibi  acquirerent.  Nec  tamen  ex  iis  scriptorum  locis  probari 
potest,  debitores  plus  quam  sexaginta  dies  in  illa  causa  fuisse. 

Haec  ita  erant,  si  debitor  nec  solveret  nec  infitias  iret.  Quodsi  debitum  infi- 
tiaretur,  nihilo  minus  creditor  eura  nec  manura  sibi  depellere  nec  pro  se  lege  agere 
valentem,  nisi  vindicem  daret,  domum  ducebat.    Vindex  pro  se  causam  agebat.     Sed 

")  Docet  hoc  inpriniis  Dion.  VI,  83,  ubi,  qaemadmodum  Dion.  V,  69.  VI,  46,  distinguitur  inter  eos,  in  quos 
sententia  lata  sit,  et  eos  debitores,  qui  ex  contractu  obligati  partim  diebus  legitimis  praeteritis  in  vincalis  habeantar.  Cr. 
Dion.  VI,  33.  Dion.  Excerpl.  p.  3338  Tom.  IV,  Reisk.    Zonar.  YII,  14. 

**)  Praeter  loeos  Dionysii  adduclos  probant  hoc  Dion.  IV,  9.  IV,  U.  V,  69  cf.  VI,  1.  VI,  59. 

*')  Liv.  VIII,  28.     Val.  Max.  Vf,  I  §  9. 

'*)  LiT.  VII,  19.  sorte  ipsa  obruebantor  inopes  nexumquc  inibant.  Priraus  casos  hic  non  nexora  est,  sed  nexas, 
quo  ipsa  actio  nectendi  significatur,  dum  nexum  obligatio  est  eo  aclu  contracta. 

»')  Liv.  II,  23.    II,  24.  25.  27.    VIII,  28.    VII,  19. 

*')  Varro  de  L.  L.  VII,  105.  Liber,  qui  suas  operas  in  servitutem  pro  pecania  quadam  (sic  unas  codex  Paris., 
ceteri  onmes  ^qaam,'^  ex  Huscbkii  conj.  ^qua  damnas'^)  debebat,  dum  soheret,  nexos  vocatur,  ut  ab  aere  obaeratas. 
Dion.  V,  53.    VI.  79.     Fragm.  XVI,  9.     Appian.  de  rebus  Samnit.  I,  I. 

")  Paul.  S.  R.  II,  13,  §  2. 

**)  Dlon.  V.  69.    VI,  26.  29.    VI,  37    41.     Liv.  II,  24.    VIII,  28. 

infitiatione  in  duplum  ibat  lis  in  omnibus  causis,  quae  ex  danmatione  profioisccbantiur. 
De  actione  judicati,  damni  injuriae  ex  lege  Aquilia,  denique  de  legato  per  damna^ 
tionem  relicto  hoc  certo  scimus.^^)  Erat  ea  poena  in  re  judicata  temere  litigantis, 
qui  sententiam  nullam  esse  dicens  iterum  rem  in  judicium  deduceret.  Eandem  poenam 
deinde  quaedam  leges  specialiter  sanxerunt,  velut  Aquilia.et  Publilia.  Quae  quum  ita 
sint,  quum  nexum  damnatione  mteretur^  quum  universe  inter  rem  judicatam  et  nexum 
magna  intercederet  similitudo,  quumque  etiam  legati  per  damnationem  relicti,  de  quo, 
sicut  de  causa  judicati  et  de  nexo  per  aes  et  libram  liberatio  liebat,  infitiatione  in  dnplum 
lis  cresceret,  dubium  esse  non  potest^  quin  nexi  quoque  causa  infitiando  duplata  faerk^ 
maxime  propterea  quod  etiam  in  nexo  obligatum  per  manus  injectionem  agebatur^  ut 
in  judicatum.  Erant  autem  cum  illa  infitiationis  poena  haec  conjuncta)  quod  neque 
indebitum  solutum,  quamvis  ab  ignorante,  repeti,**)  nec  pacto  decidi  poterat*'') 

Yindex,  qui  interventu  suo  judicatum  vel  jure  nexi  damnatum  liberarat,  emn 
sine  dubio  manu  injecta  domum  abducere  et  pignoris  loco  retinere  poterat,  sicut  ipee 
creditor.  Id  sequi  videtur  ex  jure  pignoris,  quod  in  redempto  ab  hostibus  is,  qui 
redemerat,  habebat*®) 

§  23. 

Haec  de  nexo  in  universo.  Superest,  ut  inquiramus,  quid  statuendum  sit  de 
obligationibus  ex  mancipationibus  oriundis,  et  num  vere  dici  possint  nexi  obligationes 
quasi  per  aes  et  libram  contractae.  Mancipationes  tum  potestatis  in  libera  capita 
mutandae,  tum  remm  mancipi  transferendarum  causa  et  hoc  potissimum  consilio  per- 
agebantur.  Jam  vero  emptio  venditio,  praeterquam  quod  justam  praebet  causam 
dominii  transferendi ,  etiam  mutuam  gignit  obligationem ,  quum  emptor  venditori  pre- 
tium  tradere,  venditor  autem  teneatur  rem  venditam  ita  praestare,  ut  eam  emptori 
recte  habere  liceat.  Qua  re  duo  continentur.  Primum  evictionis  nomine  venditor 
tenetur,  deinde  oportet  rem  venditam  talem  esse,  qualem  eam  aut  natm^  rerum, 
quarum  ex  genere  est,  postulet,  aut  ipse  promiserit.  Quid  igitur  est?  Num  haec  in 
mancipatione  quoque,  quae  imaginaria  emptio  venditio  fuisse  fertur,  inveniuntur? 

Primum  ad  emptorem  mancipio  accipientem  quod  attinet,  quandoquidem  man- 
cipatio  imaginaria  erat  emptio  venditio  pretiumque  praeter  raudusculum  ex  ipso  man- 
cipio  nullum  dabatur,  idcirco  ipsa  mancipatione,  quae  forte  ex  eausa  emptionis  fiebaf', 
veri  pretii  nomine  non  obstringebatur.  Hoc  enim  nihil  ad  mancipationem,  quod  ex 
empto  obligatus  erat.  Quodsi  venditor  efficere  vellet,  ut  nexo  emptor  pretii  nomine 
teneretur,    secundo   actu  per  aes  et  librara  opus  erat.    Nam  meo  judicio  ne  per  nun- 

*')  G4i.  IV,  9.    JI,  382.    Paul.  S.  R.  i,  19,  §  I.     §  7  J.  de  obl.  qaae  qnasi  in  contr. 

*')  §  7  J.  de  oblig.  qaae  qaasi  in  contr.     L.  XV.  C.  de  cond.  indeiK  IV,  5.     Ga^.  li,  383. 

")  Paol.  S.  R.  I,  19,  §  1. 

*■)  L.  15.     L.  19,  $  9.     L.  31  pr.   I>.  de  capt.  XXXXIX,  15. 


coptdonem  quidem  m  mancipio  faciendo  de  pretio  solvendo  caveri  poterat,  qumit 
btgosmodi  noncupatio  nihil  ad  maneipium  pertinnisset  ab  eoque  plane  aliena  fuisset. 
Nuncupatio  enim,  ut  persuasum  mihi  habeo^  lex  erat  contractui  dicta,  qui  in  mancipio 
eo  spectabat)  ut  res  mancipanda  ad  alterum  transferretur. 

Diversa  ratio  erat  venditoris  mancipio  dantis,  qui  ex  ipsa  mancipatione ,  quum 
maQcipio  accipiens  rem  ex  jure  Quuritium  suam  esse  praedicaret,  si  repeteretur  peri'> 
culum  judicii  praestabat.  Sed  debebat  ei,  si  res  evinceretur,  emptor  litem  denuntiare 
eumque  vindicanti  rem  auctorem  laudare.  Quod  si  neglexisset,  auctoritatis  agere  non 
poterat,  nisi  venditor  aut  curasset,  ne  sibi  denuntiari  posset,  quum  testatio  coram 
qninque  testibus,  qui  mancipationi  interfuerant,  facta  sufficeret,  aut  in  jure  interrogatus 
defugisset  auctoritatem ,  quum  in  jure  interrogatus  respondere  nolens  pro  confesso 
hftb«retur.'^*)  Liberabatur  autem  periculo  defensionis  venditor  praeterito  usucapionis 
t^npore;  tum  enim  emptor  sibi  ipse  auctor  factus  erat  Actio  auctoritatis ,  qua  ven- 
ditor,  si  res  vendita  repeteretur,  tenebatur,  dupli  nomine  emptori  competebat.  Nam 
laucitnm  erat  lege  XII  tabularum,  ut  quae  lingua  nuncupasset  qui  infitiatus  esset, 
dnpli  poenam  subiret.  *<>)  Hac  enim  in  lege  infitiatio  erat  pro  mendacio.  •!)  Qui  in 
mancipio  faciendo  coram  testibus  populi  classes  adumbrantibus  se  rem  emptoris  facere 
eamque  habere  res  certas  qualitatesque  proprias  dixisset,  eum,  si  mentitus  esset,  in 
dnplum  ejus,  quod  esset  mentitus,  conveniri  lex  volebat.  Quamobrem  non  tantum 
si  res  empta  justo  judicio  repetita,  verum  etiam  si  alia  in  nuncupatione  vel  lege 
mancipii  dicta  promissaque  inventa  non  essent,  velut  si  majorem,  quam  esset,  modum 
agri,  vel  fundum  optimum  maximumque,  quum  serviret,  venditor  dixisset.  Propter 
vitia  vero,  quibus  venditor  rem  solutam  non  dixerat,  ex  mancipio  obstrictus  non  erat. 
Ideo  si  servum  sanum,  furtis  noxisque  solutum  non  promisisset,  emptor  vitiis  inventis 
•d  actionem  empti,  quae  in  simplum  dabatur,  rejectus  erat.  A  jure  consultis  autem, 
nt  ait  CicerOy  etiam  reticentiae  poena  est  constituta. 

Huschkins  quidem  nuper  actionem  auctoritatis  per  se  in  simplum  tantum  com- 
petentem  infitiando  in  duplum  crevisse  defendit.  •^)  Sed  Paulus  non  tantum,  ubi 
actiones  in  duplum  infitiatione  crescentes  ennmerat,  de  hac  actione  silet,  verum  etiam 
universe  dicit  venditorem  re  mandpata  evicta  auctoritatis  duplo  tenus  obligari.  **) 
Praeterea,  quod  ex  L.'26  §  7  D.  de  cond.  indeb.  et  L.  74  pr.  D.  de  evict  colligi 
posse  videtur,  nec  indebiti  condictio  exclusa  erat  et  pacto  decidi  poterat.  —  Ad 
duplationem  eorum,   quae  in  lege  mancipii  a  venditore  dicta  promissaque  sunt,    quod 

")  L.  39,  §  3.    L.  56,  I  5—7.     L.  39  gn.  D.  de  evict. 

**)  Cic.  de  off.  III,  16. 

••)  Rudorffy  ZeiUehrift  fttr  gesehichtl.  Reehtswitsensehaft.    XIV,  p.  428.  447. 

")  Recht  det  Nexum  p.   188. 

")  P««l.  S.  R.  XVU.  I^  3L  VeDditOTy  &i  cjus  rei,  quam  vendidexit^  domiMis  non  «it,  preii»  accepk)  aoetoritaiis 
manebit  obnoxius.  Aiiter  enim  non  potest  obligari.  §  3.  Res  empta,  mancipatione  et  tradiiioDe  pertecla,  si  eyincatw, 
•iietoriiatis  veoditor  dii|)lo  teiuis  ebUgatar. 


attinet,  Huschkius  eam  excludit  in  omnibus,  praeterquam  si  de  modo  agri  venditor 
mentitus  esset:  tum  infitiando  litem  in  duplum  crevisse  arbitratur.  At  non  tantum' 
Oicero  in  loco,  quem  modo  adduxi^  generatim  dicit  ex  XII  tabulis  ea  praestanda  esse, 
quae  lingua  nuncupasset,  sed  Varro  de  R.  R.  II.  10  §  5  de  servis  agens  „In  borum 
emptione,  inquit,  solet  accedere  peculium,  aut  si  excipiet,  stipulatio  intercedere, 
sanum  eum  esse,  fTurtis  noxisque  solutum,  aut,  si  mancipio  non  datur,  dupla  pro- 
mitti,  aut,  si  ita  pacti,  simpla,''  satis  indicio,  mancipato  servo  duplae  promissione 
opus  non  esse.  Majore  jure  Huscbkius  actionem  de  modo  agri  infitiando  demum  in 
duplum  crescere  dicere  videtur,  quum  Paulus  et  eandem  iis  actionibus  adnumeret,  et  mox 
dicat,  ex  iis  causis  pacto  decidi  non  posse.^*)  Sed  alio  loco  satis  clare  indicat,  jam 
propter  mendacium  in  lege  mancipii  dictum  in  duplum  actionem  dari.^*)  Itaque 
priori  in  loco  aliquid  omissum  esse  putandum  est,  eo  magis,  quia  interpretatio  de 
eircumscriptione  loquitur.**)  Nec  causa  apparet,  cur  venditor,  qui  quindecim  jugera 
promiserit,  duodecim  dederit,  de  eo  quod  minus  inventum  fuerit,  cum  emptore  pacisci, 
aut  si  duodecim  jugeribus  promissis  quindecim  inventa  fuerint,  tria  condicere  non  possit. 

Paulus  non  aliter  posse  venditorem  auctoritatis  obligari  dicit,  quam  si  pretium 
acceperit.  Haec  vero  conditio  non  dubito  quin  a  jure  consultis  inventa  sit,  qui  man- 
cipationis  causam  traditioni  similiorera  reddere,  strictum  jus  cum  aequitate  conciliare 
studerent.  Legem  XII.  tabularum  persuasum  mihi  habeo  pretii  accepti  mentionem 
nuUam  fecisse,  verum  sine  discrimine  pretium  esset  acceptum  necne  dupli  poenam, 
si  res  mancipata  esset  repetita,  injunxisse.  Sed  serius  quum  venditor  pretio  non 
accepto  doli  exceptione  contra  actionem  auctoritatis  se  tueretur,  ea  res  juris  consultis 
ansam  dedit,  ut  doctrinam,  quam  Paulus  tradit,  invenirent. 

Fontes,  qui  de  auctoritate  hac  perpauca  continent,  tantummodo  de  mancipa- 
tione  venditionis  causa  facta  loquuntur,  quae  omnino  fuit  omnium  frequentissima,  ut 
saepissime  mancipandi  appellatione  simpliciter  posita  mancipatio  venditionis  causa 
facta  intelligatur.  Quid?  si  aliis  ex  causis  praeter  venditionem,  velut  ex  causa  per- 
mutationis,  dotis,  solutionis,  transactionis  res  per  mancipationem  transferenda  esset,  num 
etiam  tum,  qui  mancipio  dabat  auctoritatis  obnoxius  fiebat?  Equidem  affirmare  non 
dubito,  eum  in  his  quoque  causis  re  evicta  duplotenus  obligatum  fuisse,  quum  aucto- 
ritatis  obligatio  ex  ipso  mancipio  proficisceretur,  lex  autem  XII.  tabularum  generatim 
statuisset,  eum,  qui  in  mancipio  faciendo  mentitus  esset,  quae  lingua  nuncupasset, 
dupli  poenam  subire.  Cur  de  sola  venditionis  causa  hoc  sanxisset,  non  perspicio,  eo 
minus,  quia,  qui  rem  praestare  debent,  etiam  ex  ceteris  causis  evictionis  nomine 
teneantur.  Nec  donationis  quidem  causam,  quod  ad  auctoritatem  ex  mancipio 
oriundam  attinet,    excipio,   etsi  hodie  de  evictione  a  donatore  praestanda  multi  dubi- 

•*)  Paal.  S.  R.  I.   19  §  1,  3. 

*')  Id.  S.  R.  II.  17  §  3.    Distracto  fando  si  qais  de  modo  meotiatar,  in  daplo  ejas,  qaod  mentitas  est,  officio 
jadicis  MStimatione  facta  convenitar. 

")  —  de  modo  agri,  quum  a  venditore  emptor  fuerit  circumscriptus,  ut  minus  inreniatur,  quam  probatur  scriptora 

tant.      A|md    fmtiquos   enim,    ut  persnasum  mihi  habeo/  qua  ex  causa  manciparetur, 
nihil  prorsus  referebat 

Idem,  quod  de  auctoritate,  de  ceteris  obligationibus  ex  mancipatione  profectis 
statuendum  est,  atque  ideo,  qui  agrum  in  solutum  dederat ,  si  de  modo  mentitus 
esset,  in  duplum  conveniebatur.  In  omnibus  autem  his  causis  aestimatione  judicis 
opus  erat,  quum  quantum  simplum  esset,  nondum  constaret,  sicut,  si  non  semper,  at 
saepe  in  mancipationibus  venditionis  causa  factis. 

Huschkius  *^)  negat  praeter  venditorem  mancipio  dantem  quemquam  ex  ipso 
mancipio  infitiationis  nomine  obnoxium  factum  esse,  ideoque  opus  fuisse  stipulatione. 
Quae  est  Huschkii  sententia  de  nexo  nisi  pecunia  data  non  constituendo,  idcirco 
necesse  est  neget  ex  aliis  causis  mancipio  dantem  nexo  obligari  potuisse.  Sed  nec 
puto  obligationes  illas  vere  nexa,  i.  e.  ejusmodi  obligationes  fuisse,  quae  antiquitus 
creditori  jus  darent  debitori  sine  ullo  judicio  manum  injicere,  propterea  quod  in  his 
utique  damnationem  requiro,  quam  in  mancipio  pronuntiatam  esse,  nec  testimoniis 
probari  potest  nec  verisimilitudinem  habet.  Nec  lis  infitiando  in  duplum  crescebat, 
sicut  in  actionibus,  quae  damnationis  causam  habebant,  sed  ab  initio  omnimodo  is, 
qui  in  mancipio  dando  mentitus  erat,  quae  lingua  nuncuparat,  in  duplum  tenebatur. 
Sane  Cicero  ^®)  in  rebus  mancipi  repetendis  eum  dicit  periculum  judicii  sustinere, 
qui  se  nexu  obligarit.  Verum,  ut  jam  ex  loco  Varronis  §  2  adducto  sequitur,  eo 
tempore  quidam  omnia  per  aes  et  libram  gesta,  in  iis  omnia  mancipia  nexis  ad- 
numerabant.  Ideo  ipsam  mancipationem  respectu  mancipio  dantis ,  qui ,  si  aut  res 
evicta  aut  ipse  in  nuncupatione  aliquid  mentitus  esset,  dupli  poenam  subibat,  nexu 
traditionem  appellabant.  ^^) 

Ex  mancipationibus  liberorum  capitum  ne  obligatio  quidem  uUa  nascebatur, 
propterea  quod  partium  nihil  intererat,  quod  per  aestimationem  ad  pecuniam  redigi 
posset.  Quod  quidem  nullam  habet  dubitationem,  quotiens  dicis  gratia  fiebant,  sicut 
in  coemptionibus,  in  filiorum  mancipationibus  fi^equentissimis,  qnae  eo  fiebant  consilio, 
Ut  mox  manumissi  libertatem  consequerentur.  Quid  vero  statuendum  est  de  manci- 
patione  ex  noxali  causa  facta,  quum  mancipio  accipientis  ideo,  quod  ex  operis  filii- 
familias  mancipio  dati  sibi  acquireret,  utilitas  verteretur?  Talem  eum,  qualis  erat, 
is,  cui  nocitum  erat,  accipere  debebat,  pater  autem  noxae  datione  quum  omnimodo 
liberaretur,  nec  ad  praestandum  aliquid  obligabatur.  Sane  olim,  quum  verae  vendi- 
tionis  causa  filiifamilias  a  patribus  manciparentur,  similiter  atque  in  servis  mancipan- 
dis  obligatio  oriri  poterat. 

")  Eeeht  det  Nexum  p.  46. 
••)  Cic.  dro  Mar.  c.  2. 

•')  Cic.  Top.  5.  Abalienatio  est  ejas  rei,  qoae  mancipi  est,  aat  traditio  alteri  nexu  aat  in  jare  cessio,  inter 
qoos  ea  jare  civili  fieri  possant.    Boetb.  ad  b.  I. 

£x  mancipatiQnibus  igitur  vera  nexi  obligatio  non  nascebatur,  quae  naflcebatuff 
alia  re  insignita  erat.  Aliud  tamen  statuendum  esse  videtur  de  illa  obligatione,  qua 
heres  ex  testamento  per  aes  et  libram  legatario  legati  per  damnationem  relicti  no- 
mine  tenebatur,  propterea  quod  et  damnas  esse  jussus  erat,  et  adversus  eum,  si 
infitias  iret,  modo  certum  relictum  esset,  in  duplum  lis  crescebat.  Quam  ob  causam 
non  dubito,  q|uin  antiquitus,  quum  nexum  vigeret,  legatarius  adversus  heredem  a 
testatore  damnatum,  ut  certam  pecuniae  summam  solveret,  per  manus  injectionem 
agere  potuerit,  non  minus  quam  si  quis  in  nexo  faciendo  post  statutura  tempus  pe- 
cuniam  dare  damnas  jussus  esset.  Simile  quid  indicare  videtur  Aelius  Gallus  apud 
Festum  s.  v.  Nexum,  ubi  in  genere  nexorum  nominatim  testamenti  factionem  com- 
memorat 

Haec  de  obligationum,  quibus  mancipatio  originem  dabat,  origine  et  natiira 
et  potestate.  Tollebantur  autem  obligationes  tam  ex  nexo  quam  ex  mancipio  ortae, 
sicut  ceterae  obligationes,  quum  solutione,  tum  compensatione,  confusione,  novatione, 
quae  stipulatione,  transcriptione,  litis  contestatione  fieri  poterat.  Praeterea  tolleban- 
tur  imaginaria  solutione  per  aes  et  libram,  ut  Gajus,  vel  nexi  liberatione,  ut  eam 
Aelius  Gallus  appellat.  Est  haec  tertia  species  per  aes  et  libram  gestorum,  quae 
nexum  non  majore  jure,  quam  quo  acceptilatio  stipulatio  dici  potest,  multo  minus 
mancipium  est.  Quoniam  vero  de  forma  et  usu  hujus  solutionis  jam  supra  §  16  et  17 
quaedam  allata  sunt,  hoc  loco  plura  addere  non  attinet. 

§  24. 

His  tractatis  tum  de  origine,  tum  de  usu,  natura,  vi  eorum,  quae  apud  Roma- 
nos  per  aes  et  libram  agebantur,  nihil  jam  reliquum  esse  videtur,  quam  ut  historiam, 
quae  dici  potest,  breviter  adumbremus.  Et  primum  quidem  de  nexo  videaraus.  De 
quo,  quam  terribile  fuerit  pauperioribus,  vel,  ut  Livius  dicere  solet,  plebi  Roraanae, 
et  queraadmodum  corapluriura  seditionura  causa  facta  sit,  quae  scriptores  rerum  gesta- 
rum  narraverint,  referre,  quum  a  proposito  nimiura  recedat,  in  animo  non  est.  Tan- 
tum  de  mutationibus  ipsius  instituti  quaedam  exponam.  Gajus  refert,  lege,  cujus 
nomen  in  codice  legi  non  potest,  excepto  judicato  et  eo,  pro  quo  depensura  erat, 
ceteris  omnibus,  cum  quibus  per  manus  injectionem  actum  esset,  permissum  esse, 
aibi  manura  depellere  et  pro  se  lege  agere.  ''<*)  Eara  legera  etiara  ad  nexos  pertinen- 
tem  Huschkius^^)  probabiliter  Valeriara  esse  suspicatur,  latara  dictatore  M.  Valerio 
Corvino,  qua  seditionem  debitorura  periculosara  apud  Victor.  de  viris  illustr.  29  et 
Appian.  de  reb.  Samnit.  I.  1,  2  memoratam  placaverint.  Eadem  lege  haud  dubie 
cautum  est,  ne  lis  adversus  infitiantem  in  duplum  cresceret.     Alia  lex,    cui  impotens 

'•)  G«u.  IV.  25. 

"")  Huschke,  Recht  des  AVrum  p.   143—147. 

Publilio  •Cfuidam  ab  homine  patricio  illata  injuria  occasionem  dedisse  fertur,  ^*)  lata 
est  judicatos  et  nexos  simul  spectans.  Hanc  legem  alii  consulibus  C.  Poetelio  et  M. 
Papirio  (a.  u.  429),  alii  dictatori  C.  Poetelio  (a.  u.  441)  adscribunt.  Utcunque  se  res 
habet,  nostra  praecipue  interest,  quid  sanxerit  haec  lex  Poetelia,  ut  vulgo  nominatur. 
Haec  sunt,  quae  veteres  auctores  tradunt : 

Liv.  Vni.  28.  Eo  anno  plebi  Romanae  velut  aliud  initium  libertatis  factum  est, 
quod  necti  desierunt.  —  Victum  eo  die  ob  impotentem  unius  injuriam 
ingens  vinculum  fidei :  jussique  consules  ferre  ad  populum,  ne  quis,  nisi 
qui  noxam  meruisset,  donec  poenam*  lueret,  in  compedibus  aut  in  nervo 
teneretur :  pecuniae  creditae  bona  debitoris,  non  corpus  obnoxium  esse. 
Ita  nexi  soluti,  cautumque  in  posterura  ne  necterentur. 

Varro  de  L.  L.  VII.  105.  Liber,  qui  suas  operas  in  servitutem  pro  pecunia, 
qua  damnas,  debebat,  dum  solveret,  nexus  vocatur,  ut  ab  aere  obaeratus. 
Hoc  Popilio  vocare  Sillo  dictatore  (Huschk. :  Hoc  C.  Poetilio  rogante  solo 
dictatore)  sublatum  ne  fieret,  et  omnis,  qui  bonam  copiam  jurarunt,  ne 
essent  nexi,  dissoluti. 

Dion.  Fragm.  XVI.  9.  Atque  ob  hunc  casum  cuncti,  qui  ob  aes  alienum  nexi 
erant,  lege  lata  soluti  pristinam  libertatem  recuperarunt. 

Cic.  de  rep.  II.  34.  Quum  sunt  propter  unius  libidinem  omnia  nexa  civiura 
liberata,  nectierque  postea  desitum. 

His  relationibus  veterum  attente  consideratis  interque  se  comparatis,  haec 
puto  ex  iis  colligi  posse.  Primura  legera  jussisse  oranes,  qui  bonam  copiara  jurarent, 
ne  essent  nexi,  solvi,  deinde  sanciendo,  ne  quis  nisi  qui  noxam  meruisset,  donec 
poenam  lueret,  in  compedibus  aut  in  nervo  teneretur,  prohibuisse,  quonimus  pecuniae 
judicati  nexique  illa  poena  hominibus  liberis  et  ingenuis  indigna  affligerentur,  denique 
cavisse,  ne  quis  posthac  ob  aes  alienum  necteretur,  pecuniae  creditae  bona  debitoris, 
non  corpus  obnoxium  esse.  Haec  postrema,  ut  ex  verbis  Varronis  consequi  videtur, 
praecipue  ad  opcras  ante  legem  hanc  latam  a  debitoribus  praestandas  pcrtinebant. 
Nemo  dicit,  ipsum  nexum,  quod  per  aes  et  libram  fiebat,  sublatum  esse.  Neque  id 
quamobrem  fieret,  causa  erat.  Quare  etiam  posthac  nihil  obstabat,  quominus  nexi 
solennitas  perageretur.  Quum  vero  damnatio  effectus  suos  insignes  jam  non  haberet, 
quum  nec  lis  infitiando  in  duplum  cresceret,  quum  creditor  ne  ei  quidera  debitori, 
qui  sibi  manum  non  depelleret  et  pro  se  lege  ageret,  quod  permissum  erat  lege  Va- 
leria,  ipse  manum  injicere  posset,  sed  decreto  praetoris  duci  eum  permittente  opus 
esset,  quura  denique  ad  operas  praestandas  debitor  compelli  jara  non  posset,  eas  ob 
causas  rarius  in  dies  nexum  factum  est,  stipulationum  et  niutui  dationum,  quibus 
stipulationes  intercedebant,    usus    frequentior  usque  esse  coepit.      Et    quum    argentea 

'')  Liv.  VIII.  -28.     Dion.  I.  c.     Cic.  de  rcp.  II.  24.     Val.  Max.  VI.   I   §  9. 

pecunia  non  ita  multo  post  legem  Poeteliam  latam  cusa  amplius  necesse  non  esset 
libram  et  libripendem  adhibere,  haec  quoque  res,  ut  conjicere  licet,  non  parum  valuit, 
cur  nexum  submoveretur.  Quapropter  videtur  mox  omnino  in  desuetudinem  abiisse. 
De  mancipio  pauca  dicam.  Priscis  Romanis  res  mancipi,  quae  mancipationem 
et  recipiebant  et  quodammodo  postulabant,  fere  unicae  pretiosae  erant,  eaque  res 
haud  dubie  non  parvi  momenti  fuit,  cur  alienandi  et  acquirendi  forma  notarentur.  Jam 
vero  progressione  reipublicae  Romanae,  quum  multis  gentibus  et  terris  subactis  veterum 
simplicitate  neglecta  luxus  invasisset,  quum  plurimae  res  majoribus  paene  ignotae 
essent,  quae  res  mancipi  pretii  magnitudine,  quasdam  etiam  diuturnitate  temporis 
facile  vincerent,  iniquum  videbatur,  hujusmodi  res  nec  mancipi  posse  sola  traditione 
acquiri,  res  mancipi  minus  pretiosas  civilem  actionem  requirere.  Erat  porro  auctum 
commercium  cum  peregrinis,  cum  eo  juris  gentium  vis  et  usus,  civiles  actiones  alie- 
nas  aspemantis.  Et  quum  dominia  rerum  saepius,  quam  antea,  mutarentur,  non  raro 
in  rebus  mancipi  transferendis  mancipationis  cum  majore  difficultate  conjunctae  usu 
supersedebant.  Qua  re  motus  praetor  eum,  qui  traditione  acquisierat  rem  mancipi, 
contra  vindicationem  prioris  domini  exceptione  doli  tuebatur,  deinde  eidem  actionem 
dabat  (Publicianam  scilicet)  ad  recuperandam  rem  amissam,  qua  etiam  contra  domi- 
num  ex  jure  Quiritium  auctorem  suum  uti  poterat,  quum  exceptionem  dominii  repli- 
catione  doli  infirmaret.  Obligationem  insignem  ex  mancipio  auctoritatis  nomine 
oriundam  duplae  stipulatione,  et  non  tantum  in  rebus  mancipi,  verum  etiam  in  rebus 
nec  mancipi  pretiosioribus,  imitabantur.  Nihilominus  mancipationes  Gaji  tempore  ad- 
modum  frequentes  fuisse  videntur,  in  praediis  praesertim,  ut  suspicor.  Ut  eum,  qui 
rem  mancipi  traditam  sibi,  non  mancipatam  in  bonis  tantam  habebat,  praetor  tueba- 
tur,  ita  secundum  tabulas  testamenti  septem  testium  signis  obsignatas  hereditatem 
dabat,  tametsi  per  aes  et  libram  factum  non  esset.  Theodosii  secundi  tempore 
nunquam  in  testamentis  faciendis  mancipationis  forma  utebantur :  nuncupatio  coram 
quinque  testibus  sufficiebat.  In  jure  Justinianeo  mancipatio,  verisimiliter  jamdiu  ex 
vitae  usu  sublata,  locum  non  habet.  Ipse  legislator  difi^erentiara  rerum  mancipi  et 
nec  mancipi,  quara  sane  antiquara  raerito  antiquari  dicit,  in  constitutione  de  usu- 
capione  transforraanda  (C.  VII.  31)  sustulit. 

1.  Ju8  consuetudinis  ex  usu  et  consuetudine  nascitur. 

2.  Est  titulus  usucapiendi  pro  re  judicata. 

3.  Reo   absoluto,    licet   male   judex    absolverit,    tamen  ne  naturalis  quidem  obligatio 

remanet. 

4.  Re   homineve   criminis   alicujus   perfectionem  non  recipiente,   neque  conatus  ejus- 

dem  est  admittendus. 

'■** 

5.  Qui  pacto  hereditario  heredem  sibi  constituit,  mortis  causa  donare  non  potest. 

6.  Actio   revocatoria   feudi  agnatorum,    qui  ad  alienationem  omnes  consensum  dede- 

runt,  descendentibus  non  competit. 

7.  Jus  patronatus  non  utendo  non  amittitur. 

8.  Foro  gestae  administrationis  forum  domicilii  non  excluditur. 

